Dhanteras 2021 donate these things on dhanteras to please goddess lakshmi kb – News18 Gujarati\nDhanteras 2021 ધનતેરસના દિવસે આ વસ્તુઓનો કરો મહાદાન, લક્ષ્મીજીના આશીર્વાદ બનાવશે ધનવાન\nધનતેરસના દિવસે આ વસ્તુનું દાન કરવાથી થશે ફાયદો\nDhanteras 2021: દિવાળી (Diwali 2021) પહેલા ઉજવવામાં આવતા ધનતેરસના (dhanteras 2021) તહેવાર પર ખરીદીની પરંપરા છે. આ ખાસ અવસરે દરેક જણ પોતાના યથાશક્તિ મુજબ કઈંકને કઈંક જરૂર ખરીદે છે. જો કે તમારી જાણકારી માટે જણાવી દઈએ કે આ દિવસે ખરીદીની સાથે દાનની પણ પરંપરા છે.\nLast Updated : October 29, 2021, 16:10 IST\nSankashti Chaturthi 2022: આજે છે સંકષ્ટી ચતુર્થી, જાણો શુભ મુહૂર્ત, પૂજા અને મંત્ર\nશું આપી રહ્યા છે આપને વક્રી થઇ રહેલા શનિ મહારાજ? જાણો આપની રાશિ પરની અસર\nDiwali Dhanteras 2021: પાંચ દિવસના દિવાળીના તહેવારનો પહેલો દિવસ એટલે ધનતેરસ (Dhanteras). આ દિવસે આયુર્વેદના જનક માનવામાં આવતા ભગવાન ધનવન્તરી અને ધનના દેવતા કુબેરની પૂજા કરવામાં આવે છે. આ દિવસે વાસણ, સાનાં અને ચાંદીની ખરીદી અતિ શુભ માનવામાં આવે છે. કેટલાક લોકો આ દિવસે વાહન અને ઈલેક્ટ્રોનિક આઈટમની ખરીદી પણ કરે છે. શું તમે જાણો છો કે ધનતેરસના દિવસે ખરીદી (Shopping) કરવાનું જેટલું મહત્વ છે એટલું જ મહત્વ દાન (Donate) કરવાનું પણ છે. માન્યતા છે કે ધનતેરસના દિવસે દાન કરવાથી માં લક્ષ્મી પ્રસન્ન થાય છે અને સુખ-સમૃદ્ધિનું આશિર્વાદ પણ આપે છે.\nધનતેરસે દાન કરતા પહેલા તમારે બે વાતો ધ્યાન રાખવાની ખૂબ જરૂરી છે. પ્રથમ એ કે ક્યારેય પણ સફેદ વસ્તુઓનું દાન કરવું નહી અને બીજી કે જે પણ વસ્તુઓ તમે દાનમાં આપવાના છો તે તમામ સૂર્યાસ્ત પહેલા દાન આપવી. તો ચાલો આજે અમે આપને જણાવીશું કે ધનતેરસના દિવસે કઈ કઈ વસ્તોનુ દાન કરવું શુભ છે.\nધનતેરસના દિવસે અનાજનું દાન કરવું અત્યંત શુભ માનવામાં આવે છે. જો તમે અનાજ દાન નથી કરી શકતા, તો આ દિવસે કોઈ ગરીબ વ્યક્તિને તમે ભોજન કરાવી શકો છો. ભોજનમાં મિઠાઈ અને દક્ષિણા પણ અવશ્ય શામેલ કરો. જો ભોજન કરાવવું શક્ય નહોય તો કોઈ ગરીબને તમે મિઠાઈ અને દક્ષિણા પણ આપી શકો છો. માન્યતા છે કે આવું કરવાથી ઘરમાં સુખ અને સમૃદ્ધિ આવે છે.\nધનતેરસે કપડાંનુ દાન કરવાનો પણ વિશેષ મહિમા છે. આ દિવસે કોઈ ગરીબ અને જરૂરિયાતમંદ લોકોને કપડાંનું દાન કરવામાં આવે તો તેનાથી ઘરમાં ખુશિયો અને ધન સંપતિ આવે છે. કપડાંનુ દાન કરતી વખતે એ બાબત ચોક્કસ ધ્યાનમાં લેવી કે કોઈ સફેદ રંગના વસ્ત્રો દાનમાં આપવા નહી. આવું કરવું અશુભ માનવામાં આવે છે. આ દિવસે પીળાં વસ્ત્રોનું દાન શુભ ગણાય છે.\nધનતેરસના દિવસે લોખંડનું દાન શુભ માનવામાં આવે છે. કહેવામાં આવે છે કે લોખંડ દાન કરવાથી દુર્ભાગ્ય સૌભાગ્યમાં બદલાઈ જાય છે. સાથે જ તમારા જે પણ કામો અટવાઈ ગયા છે તે પણ પૂર્ણ થવા લાગે છે અને ભાગ્યના દ્વાર ખુલી જાય છે.\nઆમ તો ધનતેરસ અને દિવાળીના દિવસે નવી સાવરણી ખરીદવાની પરંપરા છે પણ ધનતેરસના દિવસે સાવરણીનું દાન કરવુ પણ શુભ માનવામાં આવે છે. આ સાવરણી તમે કોઈ સફાઈ કર્મીને અથવા મંદિરમાં દાન આપી શકો છો. આવું કરવાથી આખું વર્ષ શુભ રહે છે.\n(Disclaimer: આ લોયકમાં આપવામાં આવેલી તમામ જાણકારી અને સૂચનાઓ સામાન્ય માન્યતાઓને આધારિત છે. અણે આની પુષ્ટી કરતા નથી. આની પર અમલ કરતા પહેલા સંબંધિત નિષ્ણાંતનો સંપર્ક કરવો.)\nFirst published: October 29, 2021, 16:10 IST


...તો, હું ધારાસભ્ય પદેથી રાજીનામું આપી દઇશઃ અલ્પેશ ઠાકોર - जन मन INDIA\n…તો, હું ધારાસભ્ય પદેથી રાજીનામું આપી દઇશઃ અલ્પેશ ઠાકોર\nથરાદઃ સામાન્ય રીતે ડાયરામાં લોકગાયક પર રૂપિયાનો વરસાદ થતો તમે જોયો હશે પરંતુ આ ડાયરામાં રાધનપુર બેઠક પરથી કોગ્રેસના ધારાસભ્ય અલ્પેશ ઠાકોર પર રૂપિયાનો વરસાદ થયો હતો. તેના સમર્થકોએ અલ્પેશ પર નોટોનો વરસાદ કર્યો હતો. ડાયરામાં MLA અલ્પેશ ઠાકોરે સરકાર પર આકરા પ્રહાર કર્યા હતા.\nઅલ્પેશ ઠાકોરે કહ્યું કે, સરકાર ઠાકોર સમાજને 50 શાળા આપશે તો હું પોતાના પદ પરથી રાજીનામું આપી દઈશ. લોકોના કામ થાય તે માટે નેતાઓને ચૂંટવામાં આવે છે જોકે નેતાઓ લોકો માટે કામ કરતા નથી. ઉલ્લેખનીય છે કે આગથળા ગામે ઠાકોર સમાજના વિદ્યાર્થીઓ માટે શાળા સંકુલના લાભાર્થે એક લોક ડાયરાનું આયોજન કરવામાં આવ્યું હતું.\nવધુમાં અલ્પેશે ઠાકોરે કહ્યું હતું કે, પ્રજાતંત્રમાં લોકો માટે રાજનેતા લડે, ન્યાય અપાવે. પરંતુ કમનસીબી એ છે કે આજે રાજનીતિનાં મૂલ્યો બદલાઇ ગયા છે. આજે પ્રજા નેતા માટે લડે છે પરંતુ નેતા પ્રજા માટે નથી લડી શકતા. આ પણ વાસ્તવિકતા છે. અલ્પેશ ઠાકોર પર કોંગ્રેસના લાખણી તાલુકા પંચાયતના પૂર્વ પ્રમુખે તથા ઠાકોર સમાજનાં લોકોએ રૂપિયાનો વરસાદ કર્યો હતો.\nનોંધનીય છે કે તાજેતરમાં જ ઠાકોર સેના અલ્પેશના તાનાશાહી વ્વયહારથી નારાજ હોવાના અહેવાલો આવ્યા હતા. જેને કારણે ટૂંક સમયમાં ઠાકોર સેના અલ્પેશની બાદબાકી કરી નવા હોદ્દેદારોની નિમણૂંક કરે તેવી સંભાવના છે.\nઉલ્લેખનીય છે કે ધારાસભ્ય અલ્પેશ ઠાકોર કોંગ્રેસથી નારાજ છે અને તેણે રાહુલ ગાંધી સાથે બેઠક કરી હતી. તે સિવાય એવા અહેવાલ આવ્યા હતા કે અલ્પેશ ઠાકોર ભાજપમાં જોડાશે. એવું પણ માનવામાં આવી રહ્યું હતું કે, અલ્પેશ ઠાકોરને ભાજપમાં લાવી OBC આંદોલનને પૂર્ણ વિરામ આપવાનો દાવ હોવાનું માનવામાં આવી રહ્યું હતું. પરંતુ અલ્પેશ ઠાકોરે સ્પષ્ટ કહી દીધું છે કે, મારી ભાજપમાં જોડાવાની વાત અફવા છે અને મને જાણી જોઇને ટાર્ગેટ કરાયો છે.


અંબા માતા અને દુર્ગા દેવી | સહજ પ્રાકૃતિક શક્તિઓ | દૈવી શક્તિનું મહત્વ | Ambe Maa | Maa Durga | Durga Devi | Ambe Mata | Durga Maa\n��ગવાન સીમંધર સ્વામી\nઅંબા માતા અને દુર્ગા દેવી\nદેવી અંબીકા, જે દુર્ગા માં કે અંબા માતા તરીકે પણ ઓળખાય છે, તેઓને હિન્‍દુસ્તાનના ઘણા ધર્મોએ તેમને સ્વીકાર્યા છે અને તેમની ભક્તિ-આરાધના કરે છે. પશ્ચિમ બંગાળમાં, અંબા માતા દુર્ગા મા તરીકે ઓળખાય છે. તે અંબા મા, બહુચર મા, કાલિકા મા, ભદ્રકાળી મા, મા ભવાની વગેરે ઘણા નામે ઓળખાય છે.\nદેવી અંબિકા સહજ પ્રાકૃતિક શક્તિ સૂચવે છે!\nદેવી અંબિકા એ આધ્ય શક્તિ છે એટલે કે ઊર્જાનો મૂળ સ્ત્રોત. તેમની પાસે સંસારના વિઘ્નોને દૂર કરવા માટે દૈવી શક્તિ છે અને તે તમારી પ્રકૃતિને ખૂબ શક્તિઓ આપે છે, જેથી તમે સહજ બની શકો.\nદેવી અંબિકા તમારી પ્રકૃતિને સહજ બનાવે છે. જ્યારે તમે સહજ સ્થિતિમાં રહીને વર્તન કરો છો, ત્યારે તે તમારી સહજ પ્રકૃતિ સૂચવે છે.\nઆપણે અંબે માને કઈ રીતે પ્રસન્ન કરી શકીએ?\nઅંબે મા ત્યારે જ પ્રસન્ન થાય છે જ્યારે આપણે તેમના કાયદાઓ પાળવાના યથાર્થ પ્રયત્નો કરીએ!\nશું તમે જાણો છો કે જ્ઞાની પુરૂષ હંમેશા દેવ દેવીઓના કાયદામાં જ રહેતા હોય છે?\nજ્ઞાની ક્યારેય તેઓના કોઇ કાયદાને તોડતા નથી, અને તે હંમેશા તેઓને આદર આપે છે, કોઇ પણ મહત્વનું કાર્ય કરતા પહેલા તેમનો અભિપ્રાય લે છે. એટલા માટે ત્રણેય દેવીઓ – દેવી અંબિકા, દેવી સરસ્વતી અને દેવી લક્ષ્મીજી હંમેશા જ્ઞાની પ્રસન્ન રહે છે, હંમેશા તેમની આસ પાસ રહીને તેમનું રક્ષણ કરે છે. બધા દેવ દેવીઓની જ્ઞાની ઉપર હંમેશા કૃપા રહે છે, અને તેઓ હંમેશા તેની સાથે રહે છે, જગતના કલ્યાણના કાર્યમાં અત્યંત સહાય કરે છે!\nજો તમે તેઓના કાયદાઓ પાળવાનું નક્કી કરો, તો માતાજી તમારા ઉપર પણ પ્રસન્ન રહેશે.\nદાદાશ્રી: દરેક દેવીઓના કાયદા હોય છે તે કાયદા પાળે તો માતાજી ખુશ રહે. અમે અંબેના એકના એક લાલ છીએ. માતાજી પાસે તમે અમારી ચિઠ્ઠી લઈને જાવ તો તે સ્વીકારે. આ તમારો દીકરો હોય અને નોકર હોય. પણ જો નોકર તમારા કાયદામાં જ રહેતો હોય તો તમને નોકર વહાલો લાગે કે નહીં ? લાગે જ. અમે ક્યારેય પણ અંબામાના, લક્ષ્મીજીના કે સરસ્વતી દેવીના કાયદા તોડ્યા નથી. નિરંતર તેમના કાયદામાં જ રહીએ છીએ. તેથી એ ત્રણેય દેવીઓ અમારા ઉપર નિરંતર પ્રસન્ન રહે છે. તમારે પણ જો તેમને પ્રસન્ન રાખવા હોય તો તેમના કાયદા પાળવા જોઈએ.\nપ્રશ્નકર્તા: અંબામાતાના શા કાયદા છે? અમારે ઘેર અંબામાતાની ભક્તિ કરે છે બધાં. પણ એના કાયદા શા છે તે અમે જાણતા નથી.\nદાદાશ્રી: અંબાજી દેવી એટલે શું? એ પ્રકૃતિની સહજતા સૂચવે છે. જો સહજતા તૂટી તો અંબાજી તારી ઉપર રાજી જ કેમ થાય? આ અંબાજી દેવી તો કહેવું પડે! તે તો માતાજી છે, મા છે.\nપ્રશ્નકર્તા: સ્થાપના કરેલી દેવીઓ ખરી, તે શાનાં આધારે ફળ આપતી હશે ?\nદાદાશ્રી: દેવી તો કેન્દ્ર છે. તમારી જેટલી શ્રધ્ધા એટલું ફળ મળે. તમારી જેટલી શ્રધ્ધા એટલું ફળ મળે.\nપ્રશ્નકર્તા: આપણા ઉદયકર્મમાં દુઃખ હોય અને આપણે અંબાજીને ભજતાં હોઈએ અંબાજીની ઉપાસના કરતાં હોઈએ તો શું એ દુઃખ દૂર કરી શકે ખરાં ?\nદાદાશ્રી: ના. એનાથી, એમની કૃપાથી શાંતિ રહે, બધા માર્ગ સરળ થાય. કૃપાથી પ્રકૃતિનો માર્ગ સરળ થાય. આ દેહ છે, પ્રકૃતિ છે, શક્તિ રૂપ છે. અને માતાજી શક્તિ રૂપ છે, શક્તિનો અવતાર છે એ. એટલે એકાગ્રતા થાયને, તે શક્તિ તમારામાં જ છે પાછી. આ તો બહાર રૂપક એટલાં માટે મૂકવા પડે કે લોકોને મહીં અંદર છે એનું ભાન નથી, એટલે બહાર મૂકવું પડે છે.\nમાતાજી, શક્તિ, દેવી, અંબિકા માતાજી, કાળિકા માતાજી, દુર્ગા માતાજી, વગેરેની ભક્તિ કરવાથી પ્રકૃતિ સહજ અને સરળ બને છે. આ બધું પ્રકૃતિને ચોખ્ખી કરવા માટે છે.\nઆમ, દેવી અંબે માની અત્યંત આદર અને ઉલાસથી ભક્તિ કરવાથી, આપણી પ્રકૃતિ સહજ, શક્તિવંત અને ઊર્જાવાન થાય છે.\nઅંબેમાની આરતી સાંભળવા અહીં ક્લિક કરો,


દુનિયાની સૌથી ભયાનક ડરાવની જગ્યા જ્યાં આજ સુધી કોઈ જીવિત પાછું આવ્યું નથી, જાણો શું છે તેનું રહસ્ય ? - NewsVido\nઘણી એવી જગ્યાઓ છે, જે પેરાનોર્મલ એક્ટિવિટીઝ માટે જાણીતી છે. આ ભૂતિયા સ્થળોએ કેટલીક વિચિત્ર ઘટનાઓ બની, જે સામાન્ય લોકો માટે ડરામણી બની ગઈ. આવા સ્થળોમાંનું એક ટ્રાન્સીલ્વેનિયામાં આવેલું હોયઆ બેક્યુ ફોરેસ્ટ છે. આ જંગલ વિશે એવું કહેવામાં આવે છે કે જે કોઈ પણ આ જંગલની અંદર ગયો તેની જ વાતો બહાર આવી.\nરોમાનિયામાં હાજર આ જંગલ (રહસ્યમય રોમાનિયન ફોરેસ્ટ) 700 એકરમાં ફેલાયેલું છે. તેને લગતી તમામ વાર્તાઓએ તેને રસપ્રદ અને વિલક્ષણ બનાવી છે. કહેવાય છે કે અહીં ભૂત-પ્રેતનો કેમ્પ છે, જેના કારણે જંગલમાં ગયેલા લોકો પાછા ફરી શકતા નથી. આ સિવાય અન્ય દુનિયાના લોકો એટલે કે જંગલમાં આવતા એલિયન્સની વાતો પણ પ્રખ્યાત છે. સેંકડો વર્ષોથી ચાલી આવતી જંગલ વિશેની આ ભૂતિયા વાર્તાઓએ આ સ્થળને વધુ રહસ્યમય બનાવ્યું છે.\nજો કે જંગલમાં ભૂતિયા વાર્તાઓની હારમાળા ક્યારે શરૂ થઈ તે સીધી રીતે જાણી શકાયું નથી, પરંતુ કહેવાય છે કે અહીં કેટલાક ખેડૂતો એકસાથે ગાયબ થઈ ગયા હતા. જંગલમાં ગયા પછી ન તો ખેડૂતો મળ્યા કે ન તો કોઈ પત્તો લાગ્યો, આ પ્રક્રિયા વીસમી સદીથી ચાલી રહી છે. વર્ષ 1960 માં, જીવવિજ્ઞાની એલેક્ઝાન્ડ્રુ સિફ્ટે તેમના એક ફોટોગ્રાફ દ્વારા જંગલમાં ઉડતી વસ્તુ બતાવી હતી. જે બાદ અહીં યુએફઓ જોવા મળે તેવી વાતો પણ થઈ હતી. એટલું જ નહીં, આ જંગલમાંથી એક ભરવાડ 200 ઘેટાં સાથે ગુમ થઈ જવાની કહાની પણ છે. એક5વર્ષની બાળકી પણ જંગલમાંથી ગાયબ થઈ ગઈ હતી. બીજી એક વિચિત્ર વાત એ છે કે અહીં 15મી સદીમાં એક મહિલા પોતાના ખિસ્સામાં સિક્કો લઈને આવી અને ગાયબ થઈ ગઈ. ઘણા વર્ષો પછી મહિલા પણ ખિસ્સામાં એ જ સિક્કો લઈને જંગલમાંથી પાછી આવી.\nકેટલાક લોકોએ આ જંગલની નજીક જવાની હિંમત કરી. તે લોકોના જણાવ્યા મુજબ, તે જંગલની અંદર પહોંચતાની સાથે જ તેણે અચાનક ભયંકર ફોલ્લીઓ, માથાનો દુખાવો અને ત્વચામાં બળતરાની ફરિયાદ કરી. કેટલાક લોકોનું કહેવું છે કે આ બધું જંગલમાં થવા પાછળનું કારણ અહીંની માટી છે. અહીં વધારે યુરેનિયમના કારણે સમસ્યા છે અને કેટલાક ભાગોમાં રેડિયેશન પણ ખૂબ વધારે છે. જો કે, આ ઘટનાઓ અને વાર્તાઓ સાંભળ્યા પછી પણ, કેટલાક સાહસિકો હોઇઆ બાસિયુ જંગલમાં જાય છે કારણ કે તે ખતરનાક હોવાની સાથે સાથે ખૂબ જ સુંદર પણ છે.


Netherlands PM giftedacycle to PM Modi | મોદીને નેધરલેન્ડ્સના PM પાસેથી ગિફ્ટમાં મળી સાયકલ, માન્યો આભાર - Divya Bhaskar\nNetherlands PM Gifted A Cycle To PM Modi\nમોદીને નેધરલેન્ડ્સના PM પાસેથી ગિફ્ટમાં મળી સાયકલ, માન્યો આભાર\nનવી દિલ્હી: નરેન્દ્ર મોદી મંગળવારે નેઝરસેન્ડ્સની યાત્રા પર હતા. આ દરમિયાન તેમણે ડચ પીએમ માર્ક રૂટ સાથે મુલાકાત કરી. રૂટે મોદીને એક સાઇકલ ગિફ્ટ કરી. મોદીએ સાઇકલ પર બેસેલો પોતાનો એક ફોટો ટ્વીટર પર શેર કર્યો. તેમણે ટ્વીટ કરીને રૂટને ધન્યવાદ પણ આપ્યા. મોદી હેગમાં રૂટની સાથે દ્વિપક્ષીય વાતચીત પછી ભારતીય કોમ્યુનિટીને પણ મળ્યા હતા.\nમોદી બુધવારે સવારે દિલ્હી પરત ફર્યા\n- મોદીએ બુધવારે સાવરે ટ્વીટ કરીને ડચ પીએમને સાઇકલ ગિફ્ટ કરવા માટે તેમનો આભાર માન્યો. તેમણે જે બે ફોટાઓ પોસ્ટ કર્યા છે, તેમાંથી એકમાં તેઓ સાઇકલ ચલાવી રહેલા જોવા મળી રહ્યા છે.\n- આ યાત્રામાં મોદીએ નેધરલેન્ડ્સ સાથે વધુ સારા સંબંધો બનાવવા પર ભાર મૂક્યો. તેમણે કહ્યું કે આ ખૂબ મહત્વની યાત્રા છે અને અને એક મહત્વના મિત્ર સાથે સંબંધ મજબૂત થશે. પીએમ રૂટે ભારતને ઇકોનોમિક પાવર જણાવ્યું હતું.\nપાસપોર્ટનો રંગ બદલાવાથી લોહીના સંબંધો નથી બદલાતા: મોદી\n- મોદી હેગમાં ભારતીય કોમ્યુનિટીના એક પ્રોગ્રામમાં સામેલ થયા. આ દરમિયાન તેમણે પોતાની સ્પીચની શરૂઆત ભોજપુરીથી કરી. તેમણે કહ્યું, દુનિયાના જે-જે દેશોમાં ભારતીયોને લઇ જવામાં આવ્યા, ત્યાં 150 વર્ષ વીતી ગયા, પેઢીઓ પસાર થઇ ગઇ પરંતુ ભારતીયોએ પોતાની પરંપરા જાળવી રાખી. આ માટે તેમને અભિનંદન આપું છું.\n- તેમણે કહ્યું, દુનિયાના દરેક ખૂણામાં ભારતીય રાષ્ટ્રદૂત છે. પાસપોર્ટનો રંગ બદલાવાથી લોહીના સંબંધો નથી બદલાતા.\n- ડચ પીએમની મુલાકાત પછી મોદીએ ક્વીન મેક્ઝિમા અને કિંગ વિલિયમ એલેક્ઝાન્ડર સાથે વિલા એકેનહોર્સ્ટમાં મુલાકાત કરી. મોદી પોર્ટુગલ, અમેરિકા અને નેધરલેન્ડ્સની મુલાકાત કરીને દિલ્હી પરત ફર્યા હતા.\nદક્ષિણ આફ્રિકા215-4 (35.5)


બે ક્રૂઝ જહાજો પર 40થી વધુ સંક્રમિત મળ્યા, બ્રાઝીલમાં મોતનો આંકડો 94 હજાર પાર; વિશ્વમાં અત્યાર સુધી 1.82 કરોડ કેસ\n2020-8-3 04:30 pm India → Gujarat News 15900\nસંક્રમિત મોત સ્વસ્થ થયા અમેરિકા 48,13,647 1,58,365 23,80,217 બ્રાઝીલ 27,33,677 94,130 18,84,051 ભારત 18,04,702 38,161 11,87,288 રશિયા 8,50,870 14,128 6,50,173 દ.આફ્રિકા 5,11,485 8,366 3,47,227 મેક્સિકો 4,39,046 47,746 2,89,394 પેરૂ 4,28,850 19,614 2,94,187 ચિલી 3,59,731 9,608 3,32,411 સ્પેન 3,35,602 28,445 પ્રાપ્ત નથી કોલંબિયા 3,17,651 10,650 1,67,239\nઓસ્ટ્રેલિયા: મેલબર્નમાં6અઠવાડિયા સુધી રાતે કર્ફ્યૂ ઓસ્ટ્રેલિયાના મેલબર્નમાં કોરોના સંક્રમણને ધ્યાનમાં રાખીને6અઠવાડિયા સુધી રાત્રે કર્ફ્યૂ લગાવવામા આવ્યો છે. વિક્ટોરિયાના પ્રીમિયર ડેનિયલ એન્ડ્રૂયૂએ રવિવારે સાંજે તેની જાહેરાત કરી હતી. તેમણે લોકોને5કિમી દાયરામાં રહેવાની અપીલ કરી હતી.\nકોસોવા: વડાપ્રધાન અબ્દુલ્લા સંક્રમિત કોસોવાના વડાપ્રધાન અબ્દુલ્લાનો રિપોર્ટ પોઝિટિવ આવ્યો છે. તેમણે રવિવારે ફેસબુક પેજ પર લખ્યું- સામાન્ય ઉધરસ સિવાય મારા શરીરમાં કોઇ લક્ષણ દેખાતા નથી. હું બે અઠવાડિયા સુધી ક્વોરેન્ટીન રહીશ. ઘરેથી જ કામ કરીશ. કોસોવામાં સંક્રમણના કુલ 8700 કેસ નોંધાયા છે જ્યારે 249 મોત થયા છે.\nચીન: સંક્રમણના 43 નવા કેસ ચીનમાં 43 નવા કેસ નોંધાયા હતા. નેશનલ હેલ્થ કમિશનના ડેઇલી રિપોર્ટ અનુસાર 36માંથી 28 નવા કેસ ઝિંજિયાંગ રાજ્યમાં સામે આવ્યા છે. આઠ કેસ લિઓસા રાજ્યમાં સામે આવ્યા હતા. શાંઘાઇમાં ત્રણ નવા કેસ નોંધાયા છે. છેલ્લા 24 કલાકમાં એક પણ મોત થયું નથી. છેલ્લા અઠવાડિયાથી ઉઇગર મુસ્લિમ બહુમતિ વાળા શિનજિયાંગ વિસ્તારમાં દરરોજ 20થી વધુ કેસ સામે આવી રહ્યા છે.\nઇરાન: સંક્રમિતોનો આંકડો3લાખથી વધુ ઇરાનમાં રવિવારે સંક્રમિતોની સંખ્યા વધીને3લાખ9હજાર થઇ ગઇ છે. ખાડી દેશોમાં ઇરાન સૌથી વધારે પ્રભાવિત છે. અહીં છેલ્લા 24 કલાકમાં 2685 નવા કેસ સામે આવ્યા હતા. ઇરાનના સ્વાસ્થ્ય મંત્રાલયના પ્રવક્તા સીમા સદત લારીએ જણાવ્યું કે છેલ્લા 24 કલાકમાં 208 મોત થયા હતા જેના લીધે મોતનો આંકડો વધીને 17 હજાર 190 થઇ ગયો છે. અત્યારસુધી2લાખ 68 હજાર 102 દર્દી સ્વસ્થ થયા છે.\nBCCI Introduces Voluntary Disclosure Scheme As...\nવડોદરામાં 40 વર્ષથી હિન્દુ-મુસ્લિમ પરિવારની...


અગત્યનું/ ખોવાઇ કે ચોરી થઇ જાય તમારુ આધાર કાર્ડ તો સૌથી પહેલા કરો આ કામ | MKhabar | Gujarati News\nHome national અગત્યનું/ ખોવાઇ કે ચોરી થઇ જાય તમારુ આધાર કાર્ડ તો સૌથી પહેલા...\nતમારામાંથી ઘણાં લોકો સાથે એવું બન્યું હશે કે જ્યારે જરૂર હોય ત્યારે જ અચાનક તેમનું આધાર કાર્ડ ખોવાઇ ગયુ હશે. તેવામાં તમારે ઘણી મુશ્કેલીનો સામનો પણ કરવો પડ્યો હશે. પરંતુ હવે આધાર કાર્ડ બનાવતી એજન્સી UIDAIએ નવી સર્વિસ શરૂ કરી છે. પહેલા આધાર કાર્ડ ગુમ થઇ જાય તો તેને પ્રિન્ટ કરાવાની સુવિધા ન હતી. હવે UIDAI તરફથી જારી જાણકારી અનુસાર, તમે તેની વેબસાઇટ પરથી 50 રૂપિયાનો ચાર્જ ચુકવીને આધારને રિપ્રીન્ટ કરવા માટે અરજી કરી શકો છો.\nતમારા પેમેન્ટ કર્યાના5દિવસની અંદર સ્પીડ પોસ્ટ દ્વારા તમને આધાર કાર્ડ મળી જશે. આધાર કાર્ડને રીપ્રિન્ટ કરવા માટે તમારો આધાર નંબર અથવા વર્ચ્યુઅલ આઇડેંટિફિકેશન નંબર ખબર હોવો જોઇએ. આ સાથએ જ આધાર કાર્ડને રીપ્રિન્ટ કરવા માટે તે પણ જરૂરી છે કે આધાર માટે રજીસ્ટર્ડ તમારો મોબાઇલ નંબર તમારી પાસે હોય. જ્યાપે તમે આધાર કાર્ડને રીપ્રિન્ટ કરવા માટે UIDAIની વેબસાઇટ પર અરજી કરશો તો તમારા રજીસ્ટર્ડ મોબાઇલ નંબર પર એક વન ટાઇમ પાસવર્ડ આવશે. જો તમારા આધાર નંબર સાથે તમારો મોબાઇલ નંબર રજીસ્ટર્ડ નહી હોય તો તમે UIDAIની વેબસાઇટ દ્વારા આધાર કાર્ડને રીપ્રિન્ટ કરવા માટે અરજી ન કરી શકાય.\nUIDAI અનુસાર, જો તમે તમારુ UID/EID ભૂલી ગયા હોવ અથવા તેની રિસિપ્ટ ખોવાઇ ગઇ હોય તો ગભરાવાની જરૂર નથી. તે તમને વેબસાઇટ પરથી મળી જશે. તેને મેળવવા માટે https://resident.uidai.gov.in/lost-uideid ક્લિક કરો. તમે તેને 1947 પર કૉલ કરીને પણ મેળવી શકો છો.\nEID તે સમયે કામ આવે છે જ્યારે આધારકાર્ડ ધારકને પોતાના આધાર કાર્ડનો નંબર યાદ નથી રહેતો. આ એનરોલમેન્ટ નંબર દ્વારા તમે સરળતાથી તમારુ આધાર કાર્ડ બનાવડાવી શકો છો. EID આધાર સ્ટેટસને ચેક કરવા અને આધાર ડાઉનલોડ કરવાના કામ આવે છે. જેના દ્વારા તમે UIDAI વેબસાઇટ પરથી ફરીથી આધાર ડાઉનલોડ કરી શકો છો. જો તમારે આધાર કાર્ડ ડાઉનલોડ કરવુ હોય તો તમે આધારની વેબસાઇટની ઇંટરફેસ લિંક પર જશો. જ્યાં તમારે 14 અંકોનો એનરોલમેન્ટ નંબર રજીસ્ટર કરવો પડશે. તમારે તમારુ નામ અને એરિયા પિન કોડ ભરવાનો છે જે બાદ તમે આધાર ડાઉનલોડ કરી શકશો.\nEID શું છે\nEID 28 અંકોનો એક કોડ છે જે એક્નૉલેજમેંટ સ્લિપના 14 અંકો અથવા એનરોલમેન્ટના 14 અંકો સાથે બને છે. મોટાભાગે કાર્ડ બન્યા બાદ હવે આ સ્લિપ કોઇ કામની નથી તેવુ વિચારીને આપણે એક્નૉલેજમેન્ટ સ્લિપ રાખતા નથી. પરંતુ આ સ્લિપમાં રહેલો એનરોલમેન્ટ નંબર આપણા માટે ઘણો કામનો છે. આ સ્લિપ તે સમયે મદદરૂપ સાબિત થાય છે જ્યારે આપણને આપણો 14 અંકનો આધાર નંબર યાદ નથી રહેતો.\nPrevious articleન્યૂ યરની ઉજવણી માટે ગુજરાતીઓ આ2દેશોમાં પહોંચશે, બુકિંગ થઈ રહ્યાં છે ફૂલ\nNext articleઅસામાજિક તત્વોનો આંતક/ શહેરના કૃષ્ણનગરમાં ખેલાયો ખૂની ખેલ, પોલીસની ભૂમિકા પર સવાલ? ગેંગ વોરમાં થઈ યુવાનની કરપીણ હત્યા


૧૯૯૬ની ઉતરાખંડની ઘટનાના સંદર્ભે ચુકાદો\nદહેજ મૃત્યુના કિસ્સામાં આરોપીને જન્મટીપથી ઓછી રજા થઈ ન શકે ઃ સુપ્રીમ\nઆરોપીઓએ તેમની સજામાં દયા દાખવવા કરેલી અરજી પણ કોર્ટે નકારી\nસમાજમાં દહેજના મુદ્દે થતી હિંસાને સર્વોચ્ચ અદાલતે ઘણી ગંભીરતાથી લીધી છે. દહેજ માટે કરાયેલી હત્યાના કેસમાં અપરાધીઓને આજીવન કારાવાસથી ઓછી સજા ન કરવાની સર્વોચ્ચ અદાલતે હિમાયત કરી છે.\nન્યાયાધીશો સ્વતંત્રકુમાર અને રાજન ગોગોઈની બેંચે પીડિતના ઉતરાખંડના રૂરકીમાં રહેતા મુકેશ ભટનાગર (પતિ) અને તેના ભાઈએ સજામાં ઉદારતા દાખવા કરેલી અરજીને નકારી કાઢી હતી. તેમણે એવી દલીલ કરી હતી કે તેઓ યુવાન છે, તેમની માતા વૃદ્ધ છે અને ઘટના ૧૯૯૬માં બની હતી. તેથી અદાલતે સજા આપવામાં દયા દાખવવી જોઈએ.\nન્યાયાધીશ કુમારે ચુકાદો લખતી વખતે જણાવ્યું હતું કે ''અપરાધ કલમ ૩૦૪ (બી) અંતર્ગત સાબિત થયો છે. ગુનો આચરવાની રીત ખૂબ ઘાતકી હતી અને દહેજની માગ સંતોષવા માટે ગુનો આચરાયો હતો. અપરાધીઓએ અદાલત સમક્ષ બચાવમાં ખોટી રજુઆત કરી હતી કે આ દહેજ માટે થયેલું મોત નહીં પણ આકસ્મિક મૃત્યું હતું. આવા સંજોગોમાં અદાલત અપરાધીને જન્મટીપ કરતાં ઓછી સજા આપે નહીં.''\nસર્વોચ્ચ અદાલતે મુકેશ ભટનાગર (પતિ), કૈલા ઉર્ફે કૈલાષવતિ (સાસુ) અને મુકેશના ભાઈ રાજેશ ભટનાગરને ૧૭મી ફેબુ્રઆરી ૧૯૯૬ના રોજ પીડિત રેણુને જીવતી સળગાવવા બદલ જાહેર કરાયેલી આજીવન કારાવાસની સજા યથાવત્ રાખી હતી. દહેજની માગ સંતોષવામાં નિષ્ફળ જતાં રેણુને જીવતી સળગાવી દેવાઈ હતી.\nરેણુનું અવસાન સ્ટવ ફાટવાના કારણે થયું હોવાની અને તેને બચાવવા જતાં પોતાને ઈજા પહોંચી હોવાની મુકેશની અરજી પણ અદાલતે નકારી કાઢી હતી. બેંચે કહ્યું હતું કે સળગી રહેલી રેણુને બચાવવા જતાં થયેલી ઈજા પણ દાઝી જવાને લગતી જ હોવી જોઈતી હતી પણ આ કિસ્સામાં મુકેશ જરા પણ દાઝ્યો નથી.


Ahmedabads warning form case for young women created one fake account after another in the name ofayoung woman ap– News18 Gujarati\nયુવતીઓ માટે અમદાવાદનો ચેતવણી રૂપ કિસ્સોઃ એક યુવતીના નામે એક પછી એક fake એકાઉન્ટ બનાવી મૂક્યા ગંદા ફોટા\nઆરોપીએ બીજું એક એકાઉન્ટ બનાવ્યું હતું અને યુવતીને મેસેજ કર્યો હતો કે તું મારું એક આઈ ડી બંધ કરવઈશ તો હું બીજું આઈ ડી બનાવીશ.\nLast Updated:November 30, 2020, 22:02 pm\nઅમદાવાદઃ હાઈ ટેક (Hi-tech) યુગ માં ટેકનોલોજીનો વ્યાપ વધી રહ્યો છે. તો બીજી તરફ લોકો સોશિયલ મીડિયાનો (social media) પણ લોકો મનફાવે તેમ ઉપયોગ કરતા થયા છે. સોશિયલ મીડિયા મારફતે યુવતીને પરેશાન કરવી, એક તરફી પ્રેમનો બદલો કે સામાજિક બદલો લેવા માટે હવે લોકો સોશિયલ મીડિયાના પ્લેટ ફોર્મનો ઉપયોગ કરી રહ્યા છે. સાયબર ક્રાઇમમાં (cyber crime) આ પ્રકારના અસંખ્ય બનાવો સામે આવી રહ્યા છે. ત્યારે આવો વધુ એક બનાવ સામે આવ્યો છે.\nયુવતીના નામના એક પછી એક ઈન્સ્ટાગ્રામ (Instagram) પર બનાવટી એકાઉન્ટ બનાવ્યા બાદ બીભત્સ મેસેજ મોકલીને ફોટો મૂક્યો. જો કે યુવતીએ ઈન્સ્ટાગ્રામમાં રિપોર્ટ કરી એકાઉન્ટ બંધ કરાવ્યા તો આરોપીએ ફેસબુક (facebook) પર એકાઉન્ટ બનાવ્યું. અંતે યુવતીએ કંટાળીને પોલીસ ફરિયાદ (police complaint) દાખલ કરાવી છે.\nસાયબર ક્રાઇમમાં એક યુવતી એ પોલીસ ફરિયાદ દાખલ કરાવી છે કે તેના મિત્ર થકી તેને જાણ થઈ હતી કે કોઈ વ્યક્તિ એ ઈન્સ્ટાગ્રામ પર તેના નામનું એકાઉન્ટ બનાવ્યું છે. જેથી યુવતીએ સર્ચ કરતા આ એકાઉન્ટ મળી આવ્યું હતું. જો કે યુવતીએ આ એકાઉન્ટ બનાવ્યું ના હોવાથી તેણે ઈન્સ્ટાગ્રામમાં રિપોર્ટ કરીને આ એકાઉન્ટ બંધ કરાવ્યું હતું.\nઆ પણ વાંચોઃ-સેલ્ફીના શોખીનો સાવધાન! સેલ્ફી લેવા માટે ટ્રેન ઉપર ચડ્યો યુવક, હાઈ વોલ્ટેજ લાઈન અડતા કમકમાટી ભર્યું મોત\nજો કે ત્યારબાદ આરોપીએ બીજું એક એકાઉન્ટ બનાવ્યું હતું અને યુવતીને મેસેજ કર્યો હતો કે તું મારું એક આઈ ડી બંધ કરવઈશ તો હું બીજું આઈ ડી બનાવીશ. યુવતીએ ઈન્સ્ટાગ્રામમાં રિપોર્ટ કરી આ એકાઉન્ટ પણ બંધ કરાવી દીધું હતું.\nજો કે આરોપી એ ત્રીજું એકાઉન્ટ બનાવી યુવતીને મેસેજ કર્યો હતો કે તું મારું આઈ ડી બંધ કરવઈશ તો હું ફેસબુક પર તારા નામથી આઈ ડી બનાવીશ તેમ કહીને. યુવતીને બીભત્સ મેસેજ કરીને બીભત્સ ફોટો સ્ટોરીમાં મૂક્યો હતો.\nજો કે એક પછી એક પોતાના નામના બનાવટી એકાઉન્ટ બનાવ્યા હોવાની જાણ થતાં જ યુવતીએ પોતાનું જ એકાઉન્ટ બંધ કરી દીધું હતું. તો બીજી તરફ આરોપી એ યુવતીના નામથી ફેસબુક પર બનાવટી આઈ ડી બનાવ્યું.\nજે અંગે ની જાણ યુવતી ને થતાં તેણે અંતે કંટાળીને આ બાબતે સાયબર ક્રાઇમમાં પોલીસ ફરિયાદ દાખલ કરાવી છે. હાલમાં પોલીસ એ આ સમગ્ર મામલે વધુ તપાસ શરૂ કરી છે.\nFirst published:November 30, 2020, 21:52 pm


સ્ટાર ઇન્ડિયાને મળ્યા IPL ના પ્રસારણ અધિકાર, ચૂકવી અધધ રકમ | star india wins ipl media rights next five years - Gujarati Oneindia\n15 min ago હીમા દાસનું પોલીસ અધિકારી બનવાનું સપનુ થયુ પૂર્ણ, કહ્યું- રમત પર નહી પડે ફર્ક\n| Updated: Monday, September 4, 2017, 18:15 [IST]\nગત 10 આઇપીએલથી ઇન્ડિયન પ્રીમિયર લીગનું પ્રસારણ સેટ મેક્સ ટીવી કરી રહ્યું છે. પણ હવે આઇપીએલની મેચ તમને સ્ટાર ઇન્ડિયા પર જોવા મળશે. સ્ટાર ઇન્ડિયાએ IPL મેચોના પ્રસારણનો અધિકારોને મોટી રકમ ચૂકવીને ખરીદી લીધા છે. સ્ટાર ઇન્ડિયાએ આ અધિકાર 16,347.50 કરોડ રૂપિયામાં ખરીદ્યા છે. સ્ટાઇ ઇન્ડિયાએ ટીવી અને ડિજિટલ માટે વર્ષ 2018 થી 2022 સુધીના રાઇટ્સ ખરીદ્યા છે. આઇપીએલના ટીવી પ્રસારણના અધિકારની આ રેસમાં સોની અને સ્ટાર નેટવર્ક પણ સૌથી આગળ હતા. પણ છેલ્લે આ બાજી સ્ટાર ઇન્ડિયા જીતી ગયું હતું.\nઆ સાથે જ ડિજીટલ પ્રસારણ માટે એરટેલ, જીયો, ટાઇમ્સ નેટવર્ક અને ફેસબુકે જગ્યા બનાવી હતી. આ નીલામીથી ભારતીય ક્રિકેટ કંટ્રોલ બોર્ડને મોટી કમાણી થઇ છે. આઇપીએલ મીડિયાના અધિકારોને બે ભાગમાં એટલે કે બ્રોડકાસ્ટ અને ડિજીટલ તેમ પાડવામાં આવ્યા છે. તે જોતા હવે આવનારા5વર્ષ એટલે કે 2018થી 2022 સુધી આઇપીએલની તમામ મેચોને લાઇવ બતાવાનો અધિકાર સ્ટાર ઇન્ડિયા પાસે રહેશે. ઉલ્લેખનીય છે કે 2008માં સોની ચેનલે આ રાઇટ્સ 8200 કરોડમાં ખરીદ્યા હતા. અને હવે5વર્ષ માટે તેના આ અધિકાર સ્ટાર ઇન્ડિયાએ ખરીદ્યા છે.\nbcci ipl business broadcast બીસીસીઆઇ આઇપીએલ વેપાર\nstar india wins ipl media rights next five years.


જીવનમાં મહત્વની વ્યક્તિઓ સાથેના સંબંધો જ્યારે તણાવગ્રસ્ત અને ઉચાટ કરાવનારા હોય ત્યારે માનસિક શાંતિ ગંભીર હદે જોખમાતી હોય છે. | Dr.Hansal Bhachech's Blog\n← Five Habits of Women That Men Find Annoying…..\t‘Life is pure flame and we live by an invisible sun within us’ →\tજીવનમાં મહત્વની વ્યક્તિઓ સાથેના સંબંધો જ્યારે તણાવગ્રસ્ત અને ઉચાટ કરાવનારા હોય ત્યારે માનસિક શાંતિ ગંભીર હદે જોખમાતી હોય છે.\t07\nટીનેજર્સ સાથે અસરકારક સંવાદ(ઇફેક્ટીવ કોમ્યુનીકેશન) સાધવાની અને મજબૂત સંબંધો વિકસાવવાની દિશામાં આપણે વાત કરતાં હતાં. આ માટે સમજવી જરૂરી એવી તેમની લાક્ષણીકતાઓ અને વલણ અંગે સ્પષ્ટતા કેળવ્યા બાદ હવે ટીનેજર્સ સાથે સ્વસ્થ અને ઘર્ષણરહિત સંવાદ સાધવા માટે જરૂરી બાબતોની ચર્ચા કરીએ.\nએક મનોચિકિત્સક તરીકેના મારા અનુભવોનો એક મહત્વનો નિચોડ મેં એ તારવ્યો છે કે ઘણી બધી માનસિક સમસ્યાઓના મૂળમાં સંબંધોના પ્રશ્નો રહેલા છે. તમારા જીવનમાં મહત્વની વ્યક્તિઓ સાથે જ્યારે તમારા સંબંધો તણાવગ્રસ્ત અને ઉચાટ કરાવનારા હોય ત્યારે તમારી માનસિક શાંતિ ગંભીર હદે જોખમાતી હોય છે. માનો કે ના માનો, જેમ જેમ આપણે આપણા કૌટુંબિક અને સામાજીક સંબંધોથી અળગા થતાં ગયા તેમ તેમ આપણી માનસિક સમસ્યાઓ વકરી છે અને મન અશાંતિ-ઉચાટ તરફ ધકેલાતું ગયું છે. એમાં’ય જો સંબંધ અંગત હોય અને અળગા થવાથી વધીને ઘર્ષણની સ્થિતિમાં હોય તો તો મન અશાંત ના થાય તો જ નવાઈ! આવી મહત્વની વ્યક્તિઓ સાથે તમારું જોડાણ(કનેક્શન) કોઈપણ સંજોગોમાં સ્વસ્થ અને મજબુત રહેવું એ તમારી માનસિક શાંતિ અને સુખ માટે અનિવાર્ય છે. આ જોડાણના મૂળ તમારા એમની સાથેના સંવાદ અને વર્તણુંકમા રહેલા હોય છે. કોઈપણ વ્યક્તિ સાથેની તમારી વર્તણુંક તે વ્યક્તિ સાથેના તમારા સંવાદની અસરકારકતા નક્કી કરતી હોય છે. ટીનેજર્સ સાથે થતો તમારો સંવાદ તો અત્યંત અગત્યનો છે કારણકે માનસિક શાંતિ અને સુખની સાથે સાથે એમના વ્યક્તિત્વના ઘડતરમાં તે ખુબ મહત્વનો ભાગ ભજવે છે. એમની સાથે થતો દરેક હકારાત્મક સંવાદ એમનો પોતાની જાતમાં વિશ્વાસ વધારે છે અને અન્ય પ્રત્યેનો એમનો દ્રષ્ટિકોણ હકારાત્મક(પોઝીટીવ) બનાવે છે.જ્યારે તમારો એમની સાથેનો વ્યવહાર, સંવાદ કે વર્તણુંક નકારાત્મક હોય ત્યારે એ પોતાની જાત વિશે સંશય અનુભવે છે, એમનો આત્મવિશ્વાસ તૂટે છે અને અન્ય વ્યક્તિઓ પ્રત્યે પણ નકારાત્મક અભિગમ ધરાવતા થાય છે.\nટીનેજર્સ સાથે તમારી વર્તણુંક દરમ્યાન અમુક મુદ્દાઓ ધ્યાનમાં રાખવા જેવા છે, આ મુદ્દાઓ તમારા એમની સાથેના સંબંધો તંદુરસ્ત બનાવી શકે છે અને જો તમારા સંબંધો તંદુરસ્ત જ હોય તો તેને વધુ મજબૂત બનાવશે. સૌથી પહેલી અને અગત્યની બાબત એ છે કે એમની સાથેના વ્યવહારમાં એમનું માન જળવાય તેનું હંમેશા ધ્યાન રાખો. ક્યારે’ય તેમની સાથેના સંવાદમાં અપમાનજનક શબ્દો ના વાપરો(દા.ત. ડફોળ, મૂરખ, અક્કલ વગરનો, ગધેડો વગેરે). માત્ર શબ્દો જ નહી તમારો ટોન પણ અપમાનજનક ના હોય તેનું ધ્યાન રાખો. કારણ કે આ ઉમરના બાળકો સ્વમાનના મુદ્દે અત્યંત સંવેદનશીલ હોય છે. ઘણીવાર આ ટીનેજર્સ તેમના આક્રમક સ્વભાવ અને મૂડ સ્વિંગને કારણે ગમે તેનું અપમાન કરી બેસતા હોય છે તે સંજોગોમાં તેમની આ સંવેદનશીલતા વિચિત્ર લાગે પરંતુ એ જ તો તેમની આ મુંઝવણભરી અવસ્થાની એક સાબિતી છે. મોટેરાઓએ તેમની ઉમરને છાજે એવી મોટપ બતાવીને આ મુદ્દે વર્તવું જોઈએ. તમારો આ અભિગમ તેમના મનમાં પોતાની શરતહીન સ્વીકૃતિ(અનકન્ડીશનલ એક્સેપ્ટન્સ)ની લાગણી ઉત્પન્ન કરે છે, જે તેમના આત્મવિશ્વાસ માટે ખુબ જરૂરી છે. પોતે જેવા છે તેવા સ્વીકૃત છે તે વાત તેમના વ્યક્તિત્વના ઘડતરમાં મહત્વનો ભાગ ભજવે છે કારણ કે આ ઉમરમાં સ્વીકૃતિ અને પ્રેમ વચ્ચે બહુ લાંબો ફરક નથી હોતો. તમે તેમના પ્રત્યેનો તમારો પ્રેમ તમારી શરતહીન સ્વીકૃતિ આપીને દર્શાવી શકો છો. આનો મતલબ એવો નથી કે તેમનું અનિચ્છનીય વર્તન કે વ્યવહારને પણ સ્વીકૃતિ આપવી. આ બાબતોનો વિરોધ કરતાં પણ તેમના મનમાં વિરોધ તેમનો નહી પણ તેમના અનિચ્છનીય વર્તન-વ્યવહારનો છે એ સ્પષ્ટતા જરૂર જળવાવી જોઈએ. તમારા સંવાદમાં એમની અનિચ્છનીય બાબત પ્રત્યેની અસ્વીકૃતિની સાથે સાથે એમને મદદ કરવાની તત્પરતા જણાવી જોઈએ. અલબત્ત એમનો એટીટ્યુડ મોટાભાગે એવો જ હશે કે એમને તમારી મદદની જરૂર નથી !\nઘણીવાર સાહિત્યિકરીતે કહેવાયેલી બાબતોનું વ્યવહારમાં સાચું મહત્વ હોતું નથી પરંતુ એ કહેવાઈ એવી રીતે હોય છે કે લોકોના મનમાં ચોંટી જાય છે. આવી જ એક વાત છે ‘જ્યારે તમારી અને તમારા ટીનેજર્સની ચપ્પલનું માપ એકસરખું થઇ જાય ત્યારથી તેને તમારો મિત્ર બનાવો’. ના, એમને મિત્રો ઘણાં છે પરંતુ મા-બાપ તો એક જ છે.મોટાભાગના ટીનેજર્સને તમે એમના મિત્ર છો એવું કહો તે ગમતું હોતું નથી, આ બાબત એમની આ લાગણીઓની સાબિતી છે.(વધુ એક સાબિતી રૂપે આજનું પૂર્ણવિરામ છે!). એમને આ તબક્કે તમારી મિત્રતાની નહી મૈત્રીભર્યા વ્યવહારની જરૂર છે. બીજા શબ્દોમાં કહીએ તો તમારા મૈત્રીભર્યા વ્યવહારની વચ્ચે પણ એ ક્યારે’ય ભૂલવા ના જોઈએ કે તમે એની મા છો કે તમે એના પિતા છો, મર્યાદાની એક સીમા દરેક તબક્કે જળવાવી જોઈએ. આ મુદ્દે પપ્પાઓની સરખામણીએ મમ્મીઓ મિત્ર હોવાનો દાવો અવારનવાર કરતી હોય છે અને તેનું પરિણામ એ આવે છે કે ટીનેજર્સ મમ્મીઓને ગણકારતા જ નથી.‘મમ્મીને તો ચાલે, ગમે તે કહેવાય, ગમે ત્યારે ધક્કો મારાય અને ગમે ત્યારે વહાલ કરાય’ વગેરે. સરવાળે તેમની વચ્ચેના સંવાદમાં એક પરિપક્વતા અને મર્યાદાનો અભાવ વર્તાય છે અને સૌથી વધુ સમય સાથે રહેવા છતાં માતાઓ તેમનું જ્ઞાન, સમજણ, અનુભવ વગેરે તેમની સાથે અસરકારક રીતે વહેંચી નથી શકતી. ટીનેજર્સ સાથેના સંવાદમાં દરેક તબક્કે યાદ રાખવું અને એમને યાદ અપાવવું ઘટે કે તમે એમના મિત્ર નથી મા-બાપ છો પરંતુ તમારો એમની સાથેનો અભિગમ-વ્યવહાર-વર્તણુંક મૈત્રીપૂર્ણ છે.\n‘તમે મા-દીકરી બહેનો લાગો છો’ આ વાત સાંભળીને મમ્મી ખુશ થાય છે પરંતુ દીકરી દુઃખી થાય છે !!\nPosted by Dr.Hansal Bhachech on November 7, 2012 in તારી અને મારી વાત\nTags: Bhachech, Dr.Hansal Bhachech, Hansal, Psychiatrist, Self help\t← Five Habits of Women That Men Find Annoying…..\t‘Life is pure flame and we live by an invisible sun within us’ →\tOne response to “જીવનમાં મહત્વની વ્યક્તિઓ સાથેના સંબંધો જ્યારે તણાવગ્રસ્ત અને ઉચાટ કરાવનારા હોય ત્યારે માનસિક શાંતિ ગંભીર હદે જોખમાતી હોય છે.”\tdr rakesh patel\tNovember 16, 2012 at 1:55 pm\tgrate…….sir….


Sharp : English to Gujarati dictionary translation online | Tamilcube\nGujarati translation from Modern English to Gujarati dictionary online for the word Sharp:\nsharp : તીક્ષ્ણ ધાર કે અણીવાળું\nsharp : તીક્ષ્ણ ધાર કે અણીવાળું , બૂઠું નહિ એવું ; શિખર કે ટોચવાળું ; (અણી કે ધાર અંગે) તીક્ષ્ણ , બારીક ; સીધા ચડાણવાળું , ઊભું ; એકદમ વળાંક લેતું કે ખૂણો પાડતું ; તીક્ષ્ણ , તીખું ; કર્કશ , કાન ફાડી નાખે એવું , ભેદક ; સખત , કરડું ; કઠોર , દુઃસહ ; – દુઃખદા\nsharp-shooter : ધાર્યું નિશાન પાડનાર તાકોડી , ઝડપી નફો કરવા માટે ધંધામાં ગેરરીતિ આચરનાર વેપારી .\nsharpen : ધારદાર કે અણીદાર બનાવવું – થવું\nsharpen : ધારદાર કે અણીદાર બનાવવું – થવું , ધાર – અણિ – કાઢવી , પત્તા ચીપવા\nsharper : ધુતારો વિ .ક . પત્તાની રમતમાં\nsharper : ધુતારો વિ .ક . પત્તાની રમતમાં , પત્તા ચીપનાર .\ndouble sharp : દ્વિ–આર્ધાંતર તીવ્ર


મહિલા દિવસ : 50 હજાર કરતાં વધુ ગુજરાતી મહિલાઓએ અભયમ હેલ્પલાઇનની એપ ડાઉનલોડ કરી - JAMNAGAR MORNING - SAURASHTRA'S LEADINGS NEWS PAPER\nHome / ગુજરાત / મહિલા દિવસ : 50 હજાર કરતાં વધુ ગુજરાતી મહિલાઓએ અભયમ હેલ્પલાઇનની એપ ડાઉનલોડ કરી\nમહિલા દિવસ : 50 હજાર કરતાં વધુ ગુજરાતી મહિલાઓએ અભયમ હેલ્પલાઇનની એપ ડાઉનલોડ કરી\nજામનગર મોર્નિંગ March 08, 2019 ગુજરાત\nગુજરાતમાં મહિલાઓની સુરક્ષાને લઇને એક ચોકાવનારો આંકડો સામે આવ્યો છે. હાલમાં જ 181 મહિલા સુરક્ષા હેલ્પલાઇન દ્વારા મોબાઇલ એપ્લિકેશન તૈયાર કરાઇ હતી. જેમાં આ એપની ડાઉનલોડની વાત કરવામાં આવે તો અત્યાર સુધી કુલ 51876 મહિલાઓએ આ એપ્લિકેશન ડાઉનલોડ કરી છે.\nઆજે વિશ્વભરમાં વિશ્વ આંતરરાષ્ટ્રીય મહિલા દિવસની ઉજણી થઇ રહી છે. ત્યારે ગુજરાતમાં મહિલાઓની સુરક્ષાને લઇને એક ચોકાવનારો આંકડો સામે આવ્યો છે. હાલમાં જ 181 મહિલા સુરક્ષા હેલ્પલાઇન દ્વારા મોબાઇલ એપ્લિકેશન તૈયાર કરાઇ હતી. જેમાં આ એપની ડાઉનલોડની વાત કરવામાં આવે તો અત્યાર સુધી કુલ 51876 મહિલાઓએ આ એપ્લિકેશન ડાઉનલોડ કરી છે. આ એપ્લિકેશનના ઉપયોગથી કોલ કરનારનું ચોક્કસ સ્થળ ગુગલ મેપના માધ્યમથી રિસ્પોન્સ સેન્ટરને મળી જાય છે અને તત્કાળ મુશ્કેલીમાં રહેલી મહિલા કે યુવતીને મદદ માટે રેસ્કયુવાન મોકલવામાં આવે છે. એપ્લિકેશન દ્વારા ઘટના સ્થળના ફોટા કે વીડિયો પણ અપલોડ કરીને મોકલી શકાય છે. ચોક્કસ સ્થળ વિશે કોઇ મહિલા માહિતી આપી શકે તેમ ના હોય તો પેનિક બટનનો ઉપયોગ કરીને પણ મહિલા મદદ મેળવી શકે છે.\nવડોદરામાં મહિલા સુરક્ષાની ફરીયાદો4વર્ષમાં બમણી થઇ\nપરંતુ મહિલાઓની સુરક્ષાની વાત કરીએ તો તેમાં ઘણો વધારો થતો જોવા મળ્યો છે. ગુજરાતના બરોડા શહેરની વાત કરીએ તો 181 મહિલા સુરક્ષ હેલ્પલાઇનના જણાવ્યા અનુસાર વર્ષ 2018 સુધી કુલ 44,870 કોલ કર્યા હતા. જેમાં 2015ના વર્ષમાં 7908 મહિલાઓએ 181 મહિલા સુરક્ષા હેલ્પલાઇનમાં મદદ માંગી હતી. તો 2018 વર્ષમાં 14,950 મહિલાઓએ સુરક્ષા માટે ફોન કરીને મદદ માંગી હતી. તો આમ જોઇએ તો 2015થી 2018 સુધીમાં મહિલાઓની ફરીયાદો લગભગ બમણી થઇ છે. 181 મહિલા સુરક્ષા હેલ્પલાઇને જણાવ્યા અનુસાર વર્ષ 2015થી લઇને 2018 સુધીમાં નોંધાયેલી કુલ ફરિયાદોમાંથી 2427 જેટલી ફરીયાદો રિલેશનશિપની હતી અને 1123 જેટલી ફરીયાદો લગ્નેતર સબંધની હતી.\nમહિલા દિવસ : 50 હજાર કરતાં વધુ ગુજરાતી મહિલાઓએ અભયમ હેલ્પલાઇનની એપ ડાઉનલોડ કરી Reviewed by જામનગર મોર્નિંગ on March 08, 2019 Rating: 5


Corporator threat to society secretary in mansa | માણસા તિરૂપતી સોસાયટીનાં મંત્રીને કોર્પોરેટરની ધમકી - Divya Bhaskar\nCorporator Threat To Society Secretary In Mansa\nમાણસા તિરૂપતી સોસાયટીનાં મંત્રીને કોર્પોરેટરની ધમકી\nસોસાયટીમાં પાણીની સમસ્યા બાબતે રજુઆત કરી હતી\nમાણસા : ગાંધીનગર જિલ્લાનાં માણસા ખાતે માણસા- કલોલ માર્ગ પર આવેલી તિરૂપતી તુલસી સોસાયટીનાં મંત્રીએ પાણીનાં મુદ્દે નગરપાલિકાને કરેલી રજુઆતોથી ગુસ્સે ભરાયેલા વોટર વર્કસનાં ચેરમેન તેમ જ કોર્પોરેટરે ફોન પર જાનથી મારી નાંખવાની ધમકી આપતા સમગ્ર મામલો પોલીસ સ્ટેશને પહોચ્યો છે. પ્રાપ્ત વિગતોનુંસાર માણસા શહેરની તિરૂપતી સોસાયટીમાં છેલ્લા ઘણા વર્ષોથી પાણીની સમસ્યા છે.\nસોસાયટીની જરૂરીયાત સામે માંડ ૩૦ ટકા પાણી મળતુ હોવાથી સોસાયટી દ્વારા અનેક વખત નગરપાલિકાની વોટર વર્કસ બોડીને રજુઆતો કરવામાં આવી છે. આ અંગે કોર્પોરેટર તેમજ વોટર વર્કસ બોડીનાં ચેરમેન દિનેશભાઇ પ્રહલાદભાઇ પટેલને વારંવાર રજુઆત કરવા છતા સોસાયટીનું બિલ બાકી હોવાનું કહી વાતને ઉડાવી દેતા હતા. સોસાયટીવાસીઓએ આખરે કંટાળી જઇને સોસાયટીના મંત્રી રમેશભાઇ પટેલની આગેવાનીમાં ચિફ ઓફિસરને અરજી કરતા મોડી રાત્રે ચેરમેને દિનેશભાઇએ મંત્રી રમેશભાઇને ફોન પર જાનથી મારી નાંખવાની ધમકી આપી હોવાની ફરીયાદ નોંધાઇ છે.\n- બોરનું દૂષિત પાણી સોસાયટીને અપાઇ રહ્યુ છે\nતિરૂપતી સોસાયટીનાં મંત્રીએ જણાવ્યુ હતુ કે પાણી અપુરતુ તો મળે જ છે. તદુપરાંત સોસાયટીનાં બંને બોરનાં પાણીનુ તાજેતરમાં ટેસ્ટીંગ કરાવવામાં આવતા પાણી પિવાલાયક ન હોવાનું સામે આવ્યુ હતુ. આ પાણી સોસાયટીવાસીઓએ પીવુ પડે છે. આ બાબતે નગર પાલિકા, જિલ્લા કલેકટર, આરોગ્ય કમિશ્નર તથા પાણી પુરવઠા મંત્રીેને રજુઆતો કરવામાં આવી છે. તેમ છતા પુરતુ પાણી મળતુ નથી. પૈસા ભરવાની બાતમાં જણાવ્યુ કે ૩ વર્ષનાં ૧,૭૭,૦૦૦ ભરવાના છે,કયા વર્ષનાં કેટલા તે જણાવે તો બિલ ભરવા તૈયાર છીએ.\n- મંત્રીએ પૈસા ઉઘરાવી ભર્યા ન હોવાનો આક્ષેપ\nઆ સમગ્ર મામલે વોટર વર્કસ બોડીનાં ચેરમેન દિનેશભાઇ પટેલે જણાવ્યુ હતુ કે સોસાયટીને પાણી આપવાની પ્રાથમિકતા છે. તે માટે પાઇપો પણ નંખાઇ છે. પરંતુ સોસાયટીનાં મંત્રીએ સોસાયટીનાં નાગરીકોપાસેથી અગાઉ ઉઘરાવેલા નાણા ન ભરતા મામલો ગુચવાયો છે. ચેરમેનનાં આ આક્ષેપથી મામલો ગરમાયો છે.


ઠંડીમાં લીલા વટાણા ખાવાના પાંચ ફાયદાઓ, વજન ઘટાડવામાં પણ મદદગાર\nHomeહેલ્થઠંડીમાં લીલા વટાણા ખાવાના પાંચ ફાયદાઓ, વજન ઘટાડવામાં પણ મદદગાર\nતમે વટાણા ખાધા જ હશે. તે શિયાળાની ઋતુમાં જોવા મળતી એક ખૂબ જ લોકપ્રિય શાકભાજી છે. લોકો તેને ઘણી રીતે ખાવું પસંદ કરે છે, જેમ કે કાચા, શેકેલા અથવા રાંધેલા. તે ખાવામાં સ્વાદિષ્ટ જ નહિ, પરંતુ તે આપણા શરીર અને આરોગ્ય માટે પણ એટલા જ ફાયદાકારક છે. ખરેખર, તેમાં જોવા મળતા વિટામિનને લીધે, તેને 'વિટામિનનો પાવરહાઉસ' પણ કહેવામાં આવે છે. તેમાં વિટામિન એ થી બી -1, બી -6, સી અને કે મળી આવે છે. આ સિવાય વટાણામાં ફાઇબર, પ્રોટીન, મેંગેનીઝ, આયર્ન અને ફોલેટ પણ પુષ્કળ પ્રમાણમાં મળી આવે છે. ચાલો જાણીએ તેમના સેવન થી થતા ફાયદાઓ વિષે.\nજો તમે વજન ઓછું કરવાનું વિચારી રહ્યા છો, તો પછી તમારા માટે વટાણાનું સેવન ફાયદાકારક સાબિત થઈ શકે છે. ખરેખર, તેમાં વધારે પ્રમાણમાં ફાઇબર હોય છે, સાથે સાથે ઓછી કેલરી અને ઓછી ચરબી હોય છે, જે વજન ઘટાડવામાં મદદરૂપ થાય છે. સવારે નાસ્તામાં તેનું સેવન કરવાથી તમે દિવસભર તાજગી અનુભવો છો.\nવટાણામાં વિટામિન-કે પુષ્કળ પ્રમાણમાં મળી આવે છે, જે શરીરના હાડકાંને મજબૂત બનાવે છે. તે હાડકામાં થતા વિકાર, ઓસ્ટિઓપોરોસિસના જોખમને પણ દૂર રાખે છે. તેનું સેવન તમારા માટે ફાયદાકારક હોઈ શકે છે.\nવટાણા પ્રતિરક્ષા વધારવામાં પણ મદદગાર છે. ખરેખર, તેમાં એન્ટી ઓક્સિડેન્ટ ગુણધર્મ છે, જે શરીરની ઇમ્યુનીટી વધારે છે. આ સિવાય તેમાં આયર્ન, ઝીંક, મેંગેનીઝ અને કોપર પણ વધુ પ્રમાણમાં હોય છે, જે શરીરને વિવિધ રોગોથી બચાવવામાં મદદગાર છે.\nવટાણા હૃદય માટે ફાયદાકારક પણ માનવામાં આવે છે. તેનો ઉપયોગ હૃદયને લગતી બીમારીઓને દૂર રાખવામાં મદદ કરે છે. તેમાં બળતરા ઘટાડવા અને એન્ટીઓક્સિડેન્ટ ગુણ હોય છે, જે હૃદય સબંધિત રોગોથી દૂર રહે છે. તે હાઈ બ્લડ પ્રેશર અને હાર્ટ એટેકનું જોખમ પણ ઘટાડે છે.\nવટાણા આપણી ત્વચાને યુવાન અને સુંદર રાખવામાં મદદગાર છે. તેમાં હાજર ફલેવોનોઈડ્સ, કેરોટિન આપણા શરીરને યુવાન બનાવવા અને શક્તિથી ભરપૂર બનાવવામાં મદદ કરે છે. આ સિવાય વટાણાના એન્ટી ઓક્સિડેન્ટ ગુણ પણ શરીરને યોગ્ય અને ફીટ બનાવવામાં મદદ કરે છે.\nનોંધ: આ સલાહ ફક્ત તમને સામાન્ય માહિતી પ્રદાન કરવા માટે આપવામાં આવી છે. કંઈપણ લેતા પહેલા તમારે તમારા ડોક્ટર અથવા નિષ્ણાતની સલાહ લેવી જ જોઇએ.


વડાપ્રધાન મોદીએ લોકસભામાં વિરોધી દળોની કાઢી ધૂળ | Pm Modi addresses in Loksabha Budget session stretches on major issues of the country - Gujarati Oneindia\nવડાપ્રધાન મોદીએ લોકસભામાં વિરોધી દળોની કાઢી ધૂળ\n| Updated: Friday, February 27, 2015, 17:27 [IST]\nનવી દિલ્હી, 27 ફેબ્રુઆરી: આજે લોકસભામાં વડાપ્રધાન નરેન્દ્ર મોદીએ પોતાનું ભાષણ કર્યું. જેમાં તેમણે વિરોધી દળો પર જોરદાર જાટકણી કાઢી. બજેટ સત્ર દરમિયાન વિરોધી દળોએ મોદી સરકારને જમીન સંપાદન ખરડાના મુદ્દે ઘેરવાની કોશીશ કરી હતી, અને તેમના પર ઘણા પ્રહારો કર્યા હતા. આજે વડાપ્રધાન નરેન્દ્ર મોદીએ લોકસભામાં આપેલા પોતાના ભાષણમાં તમામ વિરોધી દળોની ધૂળ કાઢી દીધી હતી, અને તમામ વિરોધી દળોને જાણે સાપ કરડી ગયો હોય તેમ તેઓ ચુપચાપ બેસી રહ્યા હતા.\nવડાપ્રધાન નરેન્દ્ર મોદીએ લોકસભામાં બજેટ સત્ર દરમિયાન તમામ પાર્ટીઓના સૂચનોનું સ્વાગત કરતા જણાવ્યું કે લોકોની અપેક્ષાઓનું મહત્વ છે. વડાપ્રધાને સૌને વિશ્વાસ અપાવ્યો કે લોકોની સમસ્યાઓનું સમાધાન આ જ સરકારના કાર્યકાળમાં થશે.\nવડાપ્રધાને કોંગ્રેસના એ નિવેદન પર પણ તીક્ષ્ણ હુમલા કર્યા જેમાં કોંગ્રેસે જણાવ્યું હતું કે મોદી સરકાર એ જ યોજનાઓને નવું નામ આપે છે જે યુપીએ સરકાર દરમિયાન ચાલુ થઇ હતી. વડાપ્રધાને જણાવ્યું કે સમસ્યાઓ વિરાસતમાં મળી છે, તેમણે જણાવ્યું કે લોકોને એ વાત પર ગર્વ હોવું જોઇએ કે સરકાર કોઇ પાર્ટીની યોજનાને બંધ કરવાનું કામ નથી કરી રહી.\nમનરેગાને વાજતે-ગાજતે ચલાવીશ\nવડાપ્રધાન નરેન્દ્ર મોદીએ કોંગ્રેસ પર જોરદાર નિશાનો સાધતા જણાવ્યું કે મનરેગા જેવા કાર્યક્રમ કોંગ્રેસની નિષ્ફળતાનું જીવતું જાગતું ઉદાહરણ છે. તેમણે જણાવ્યું કે જો આઝાદીના 60 વર્ષ બાદ પણ લોકોને ખાડા ખોદવાની જરૂર પડે તો તે કોંગ્રેસ માટે શરમજનક બાબત છે. તેમણે જણાવ્યું હું આ યોજનાને ક્યારેય બંધ નહીં કરુ, સાથે જ આ અભિયાન ગાજતે-વાજતે શરૂ રાખીશ.\nતમને મારી રાજનૈતિક સૂજબૂજ પર કોઇ શંકા નહીં હોય\nમોદીએ જણાવ્યું કે આપને કદાચ મારા અન્ય કાર્યો પર શંકા હશે, પરંતુ આપ એટલું તો માનતા હશો કે હું રાજનીતિમાં કારકૂશળ છું, એ માટે પણ હું મનરેગા કાર્યક્રમને ક્યારેય બંધ નહીં કરું. કેમ કે એ કોંગ્રેસની નિષ્ફળતાનું જીવતુ-જાગતું ઉદાહરણ છે.\nકોલસા બ્લોક ફાળવણીમાં સીએજીના અનુમાનથી પણ વધારે રૂપિયા આવશે\nવડાપ્રધાને કોલસા બ્લોક ફાળવણી પર પણ કોંગ્રેસ પર પણ નિશાનો સાધ્યો. તેમણે જણાવ્યું કે અત્યારે માત્ર 18 કોલસા ખાણોની ફાળવણીની હરાજીના માધ્યમથી થઇ છે જેમાં 1 લાખ કરોડ રૂપયા એકત્રીત કરવામાં આવ્યા છે. જોકે સીએજીના અનુમાન કરતા પણ વધારે છે. તેમણે જણાવ્યું કે જ્યારે તમામ કોલસા ખાણોની હરાજી થઇ જશે તો સીએજીના અનુમાન કરતા પણ વધારે રૂપિયા એકઠા થશે.\n1857માં કોંગ્રેસ ક્યાં હતી?\nવડાપ્રધાને કોંગ્રેસના એ નિવેદન પણ પ્રહાર કર્યો જેમાં તેઓ કહેતા આવ્યા છે કે ભારતની આઝાદીની લડાઇમાં ભાજપ નહીં કોંગ્રેસ હતી. મોદીએ જણાવ્યું કે આ વિષય પર અટલજી ઘણી સારી વાત કહ્યા કરતા હતા કે એ કહો કે આપ 1857ની લડાઇ દરમિયાન ક્યા હતા.\nસ્વચ્છતાની જવાબદારી આ સરકારની છે\nવડાપ્રધાને જણાવ્યું કે દેશમાં સ્વચ્છતા એક મોટી સમસ્યા છે. તેમણે જણાવ્યું કે દેશની મહિલાઓને આજે પણ ખુલ્લામાં શૌચ માટે જવું પડે છે. આજે પણ ભારતની મહિલાઓએ રાત પડવાની રાહ જોવી પડે છે. તેમણે જણાવ્યું કે વિદ્યાર્થિનીઓ શાળાએ જવાનું એટલા માટે બંધ કરી દે છે કારણ કે તેમની શાળામાં સંડાસ-બાથરુમની વ્યવસ્થા નથી હોતી.\nમુલાયમ પર હસવું કે રોવું એ સમજાતુ નથી\nવડાપ્રધાન નરેન્દ્ર મોદીએ મુલાયમ સિંહ પર નિશાનો સાધતા જણાવ્યું કે મુલાયમ સિંહે હાલમાં જ જણાવ્યું હતું કે વડાપ્રધાન વારાણસીના અસ્સી ઘાટની સફાઇ કરી રહ્યા છે પરંતુ3મહિનાથી તે હજી સુધી સાફ જ નથી થઇ શક્યું. તેમણે જણાવ્યું કે મુલાયમ સિંહના આ નિવેદન પર મને એ નથી સમજાતું કે હું હસુ કે રોવું? કેમ કે મને એ ના સમજાયું કે તેઓ રાજ્ય સરકારનું રિપોર્ટ કાર્ડ રજૂ કરી રહ્યા હતા કે કેન્દ્ર સરકારનું? જો ત્રણ મહિના સુધી પણ સફાઇ પૂરી નથી થઇ તો એ વાતનો અંદાજો લગાવી શકાય છે કે તેમાં કેટલી ગંદકી હશે.\nજમીન સંપાદન બીલમાં સુધારો કરવા તૈયાર\nઆ ઉપરાંત નરેન્દ્ર મોદીએ જમીન સંપાદન બીલમાં સુધારા અંગે વિરોધી દળોને જણાવ્યું કે તેઓ ખેડૂતોના હિતમાં જે પણ સુધારા કરાવવા ઇચ્છતા હોય તે અમને જણાવે અમે કરવા માટે તૈયાર છીએ, અને અમે આ કાયદાનો યશ પણ કોંગ્રેસને જ આપવા માટે તૈયાર છીએ.\nઆજે લોકસભામાં વડાપ્રધાન નરેન્દ્ર મોદીએ પોતાનું ભાષણ કર્યું. જેમાં તેમણે વિરોધી દળો પર જોરદાર જાટકણી કાઢી. બજેટ સત્ર દરમિયાન વિરોધી દળોએ મોદી સરકારને જમીન સંપાદન ખરડાના મુદ્દે ઘેરવાની કોશીશ કરી હતી, અને તેમના પર ઘણા પ્રહારો કર્યા\nવડાપ્રધાન નરેન્દ્ર મોદીએ લોકસભામાં આપેલા પોતાના ભાષણમાં તમામ વિરોધી દળોની ધૂળ કાઢી દીધી હતી, અને તમામ વિરોધી દળોને જાણે સાપ કરડી ગયો હોય તેમ તેઓ ચુપચાપ બેસી રહ્યા હતા\nવડાપ્રધાન નરેન્દ્ર મોદીએ કોંગ્રેસ પર જોરદાર નિશાનો સાધતા જણાવ્યું કે મનરેગા જેવા કાર્યક્રમ કોંગ્રેસની નિષ્ફળતાનું જીવતું જાગતું ઉદાહરણ છે. તેમણે જણાવ્યું કે જો આઝાદીના 60 વર્ષ બાદ પણ લોકોને ખાડા ખોદવાની જરૂર પડે તો તે કોંગ્રેસ માટે શરમજનક બાબત છે.\npm narendra modi central government parliament budget land acquisition bill વડાપ્રધાન નરેન્દ્ર મોદી કેન્દ્ર સરકાર સંસદ બજેટ સત્ર બજેટ ભાજપ કોંગ્રેસ\nPm Modi addresses in Loksabha stretches on major issues of the country, Pm says country needs to solve all the major issues of the nation.


ટુ ડુ લિસ્ટ ( કરવાનાં કામોની યાદી) – એક અવલોકન | સૂરસાધના\nટુ ડુ લિસ્ટ ( કરવાનાં કામોની યાદી) – એક અવલોકન\nLeaveacomment Posted by સુરેશ on એપ્રિલ 20, 2012\n‘ટુ ડુ લિસ્ટ’ .…..આધુનિક જીવનની સવલત કે બંધન?( ‘કરવાનાં કામોની યાદી’ -એ શબ્દો આજથી પચાસ વર્ષ પહેલાં પ્રચલિત હતા. આજના જમાનાની કોમ્યુટર તાસીરે એમનો નજારો વિલાયતી બનાવી દીધો છે !)\nખેર, સવારની ચા બની ગઈ છે. સવારની ચા બનાવતાં પહેલાં અને પછીનો ગાળો પણ અવલોકન કાળ બની ગયો છે!\nબધી તૈયાર સામગ્રી આમ પડી છે.\nએ મારું ‘ટુ ડુ લિસ્ટ’ નથી; મારા ઘરાકોનું છે!\nપહેલો મારી સિરિયલનો વાડકો છે. પછી જયની સિરિયલ માટેનો દૂધ ભરેલો વાડકો, સિરિયલનો ડબો અને એણે લેવાની વિટામિનની દવાનું ખોખું છે.\nએનીય પાછળ ઉમંગની ચા, તૈયાર કરીને મૂકેલાં રજવાડી સૂકા મેવા ( એને ડ્રાય ફ્રૂટ વધારે કહીએ છીએ!) અને સિરિયલનો ડબો તૈયાર છે.( એની વાત ફરી કદીક.)\nએનીય પાછળ સૂર્યવંશી ઘરવાળીનું મસાલા મિલ્ક કલાક પછી વપરાવાનું છે.\nઅલબત્ત મારી દીકરીની અને મારી ચા(ઓ?) તો પીવાઈ ગઈ છે!\nછે ને,મજ્જેનું, નવતર ‘ટુ ડુ લિસ્ટ’?\nઅને મારી સિરિયલ પેટ ભેગી થઈ ગયા પછી કરેલ કામ આ રહ્યું. એ વાહણ સૂકાય પછી, સ્વસ્થાને ગોઠવવાનું , સિન્કની બાજુના અંગ્રેજ તબડકામાં તૈયાર બેઠેલું, ‘ટુ ડુ લિસ્ટ’!\nઅને હવે પછીનું, ઈમેલ/ બ્લોગિંગ – તલપનું ‘ટુ ડુ લિસ્ટ’ મગજમાં તૈયાર છે.\nએ વાહણ ગોઠવાઈ જશે; મેડમ ઊઠશે, રસોઈ બનાવશે પછી……\nભારતીય સ્ટોરમાંથી લાવવાની યાદી આ રહી. એ છે- મેડમે બનાવેલું ‘ગ્રોસરી લિસ્ટ’!\nનોકરી કરતો હતો ત્યારની ‘ટુ ડુ લિસ્ટ’ બનાવવાની આદત હજુ જારી છે.\nઆ બ્લોગિંગે ય માળી એવી દાસ્તાન જ છે ને? ચળ ઊપડે અને એ સ્વૈરવિહારી ‘ટુ ડુ લિસ્ટ’– આ અવલોકનની કની આગળ વધતું રહે!\nકોણ જાણે કેમ, કેરોવાસી, મમીના પાડોશી; અને મારા અમદાવાદી યુવાન દોસ્ત મુર્તુઝા પટેલે સૂચવેલી; બહુ માણેલી ફિલ્મ ‘બકેટ લિસ્ટ’ યાદ આવી ગઈ. [ ના જોઈ હોય , તો અચૂક એ ફિલ્લમની વિડિયો – ખરીદી, ઉછીની લઈ કે ચોરીને ( બાય, બોરો ઓર સ્ટીલ કરીને ) પણ જરૂર જોજો જ.\n…… બે જિંદાદિલ દોસ્તોની, મરણ આંગણે મરજીવાની જેમ, મસ્તીનાં મોતીઓથી ભરેલી મૂઠ્ઠીની એ મનભાવન દાસ્તાન.\nએ પણ આખરી અરમાનોનું ‘ટુ ડુ લિસ્ટ’!\nઆવાં લિસ્ટો બનતાં જ રહેશે. દરરોજ નવાં. એનાં રૂપ બદલાશે; એની આઈટમો બદલાશે; કદાચ એના સાચા વપરાશકારો પણ બદલાશે. ( ‘ચીજો’ શબદ જામતો નથી!) કોમ્યુટર પ્રથાની પહેલાંય બનતાં હતાં; હવે સેલફોનમાં પણ લોકો બનાવે છે.\nઘણીવાર થાય છે – વિલ બનાવવાનો સમય પાકી ગયો છે. જીવનના દરિયાકાંઠે એકઠાં કરેલ, ખોબોએક છીપલાંઓનો જીવન પછી શો વહિવટ કરવાનો છે એનું એ ‘ટુ ડુ લિસ્ટ’!\nગમે તે હોય પણ….\n‘ટુ ડુ લિસ્ટ’\nએ આપણા જીવનનો\nએક અવિભાજ્ય હિસ્સો\nહમ્મેશ રહ્યો જ છે.\nપણ. આ અમૂલ્ય જીવનની પછીનું ‘ટુ ડુ લિસ્ટ’કેવું હશે? કે એ પણ અનસ્તિત્વની અ’માયા’ જેવું જ હશે?\nજ્ઞાનીઓ કહે છે કે,\nએ લિસ્ટ ઓટોમેટિક\nસ-રસ, સભર, સુરમ્ય બને;\nએ માટે જીવનમાં જેટલી બને એટલી\nતપસ્યાઓ કરવી જોઈએ-\n‘ચાર તપસ્યાઓ અને ચાર મૂક્તિ’\nઅને માળું એનુંય ‘ટુ ડુ લિસ્ટ’!!\n← ઓટોપ્સી – એક ચર્ચા\tમિત્રો મળ્યા – ‘રાત્રિ’ →


નરગિસ ફખરી બોલિવૂડમાં 'કમબેક' કરશે\nHome > લાઇફસ્ટાઇલ > નરગિસ ફખરી બોલિવૂડમાં 'કમબેક' કરશે\nConnect Gujarat23 Feb 2018 5:02 AM GMT\nનરગિસ ફખરી બોલીવૂડમાં છવાઇ જવા ફરી પ્રયાસ કરી રહી છે. તે એક હોરર ફિલ્મનું શૂટિંગ કરી રહી છે. હાલ અભિનેત્રી લંડનમાં છે. નરગિસ રૃપેરી પડદે પોતાનું કમબેક હોરર પાત્ર ભજવીને કરશે.\nનરગિસ હાલ અમાવસ ફિલ્મનું શૂટિંગ કરી રહી છે. જે લંડનમાં થઇ રહ્યું છે. ફિલ્મના સેટની તસવીર પણ સોશયલ મીડિયા પર ફરી રહી છે. આ ફિલ્મનું દિગ્દર્શન ભૂષણ પટેલ કરી રહ્યો છે.જેણે રાગિની એમએમએસ ટુ, અલોન, 1920 અને એવિલ રિટર્નસ જેવી ફિલ્મો બનાવી છે.\nબોલીવૂડમાં હાલ હોરર ફિલ્મનો ટ્રેન્ડ ચાલી રહ્યો છે. અનુષ્કા શર્મા પણ એક હોરર પાત્ર ભજવી રહી છે. નરગિસ ઘણા લાંબા સમય બાદ ભારત સાથે ફરી જોડાઇ રહી છે. ઉદય ચોપરા સાથેના તેના બ્રેકઅપ બાદ અભિનેત્રી ડિપ્રેશનનો ભોગ બની હતી અને સારવાર માટે અમેરિકા જતી રહી હતી.


ડીકે, હાર્દિક, ભુવી પ્લસ પોઈન્ટ રહ્યા; ટીમમાં વધુ ફેરફારો ન કરવાની રણનીતિ સફળ રહી | DK, Hardik, Bhuvi remained plus points; The strategy of not making further changes in the team was successful - Divya Bhaskar\nDK, Hardik, Bhuvi Remained Plus Points; The Strategy Of Not Making Further Changes In The Team Was Successful\nભાસ્કર એનાલિસિસ:ડીકે, હાર્દિક, ભુવી પ્લસ પોઈન્ટ રહ્યા; ટીમમાં વધુ ફેરફારો ન કરવાની રણનીતિ સફળ રહી\nમુંબઈ15 દિવસ પહેલાલેખક: ચંદ્રેશ નારાયણન\n0-2થી પાછળ રહ્યા બાદ ભારતીય યંગ બ્રિગેડે કમબેક કરાવ્યું, સીરિઝ ડ્રો રહી\nદ.આફ્રિકા સામે સ્પિનર્સે નિરાશ કર્યા\nભારત અને દ.આફ્રિકા વિરુદ્ધ5મેચની ટી-20 સીરિઝ ડ્રો રહી હતી. બેંગલુરમાં પાંચમી અને નિર્ણાયક મેચમાં વરસાદે રમત બગાડી અને સીરિઝ 2-2થી પૂર્ણ થઈ. ભારત ઘરઆંગણે 2011થી દ.આફ્રિકા વિરુદ્ધ દ્વિપક્ષીય સીરિઝમાં લિમિટેડ ઓવર્સ ફોર્મેટમાં સીરિઝ જીતી શક્યું નથી. ટીમ આ સીરિઝમાં 0-2થી પાછળ હતી, પરંતુ ત્યાંથી મજબૂતીથી કમબેક કરવું મોટી ઉપલબ્ધિ રહી. કેપ્ટન રોહિત, કોહલી, જાડેજા, બુમરાહ સહિત ઘણા ટોચના ખેલાડીઓની ગેરહાજરીમાં યુવા ટીમ માટે મોટી સિદ્ધિ છે. યુવા ટીમ ભલે પ્રારંભિક2મેચમાં નિષ્ફળ રહી પરંતુ જે રીતે કમબેક કર્યું તે પ્રશંસનીય છે. ભારતીય ટીમના કમબેકમાં ભુવનેશ્વર, કાર્તિક અને હાર્દિકનું મહત્ત્વપૂર્ણ યોગદાન રહ્યું. ત્રણેય ટી-20 સ્પેશિયાલિસ્ટ ખેલાડી છે. ભુવનેશ્વરે પોતાના અનુભવ સાથે બોલિંગ યુનિટનું નેતૃત્ત્વ કર્યું. તે ગત ટી-20 વર્લ્ડ કપ બાદ ખરાબ પ્રદર્શનના કારણે ટાર્ગેટ પર હતો. દ.આફ્રિકા વિરુદ્ધ સીરિઝમાં તે ફરી પોતાના શ્રેષ્ઠ ફોર્મમાં જોવા મળ્યો. તેણે IPL દરમિયાન પણ સારું પ્રદર્શન કર્યું હતું.\nકાર્તિકની ભૂમિકા નિશ્ચિત, હવે પંત માટે ટીમમાં સ્થાન મેળવવું મુશ્કેલ\nકાર્તિક તથા હાર્દિક ટીમ માટે મહત્ત્વપૂર્ણ ખેલાડી રહ્યા. સીરિઝમાં યોગ્ય સમયે આક્રમક ઈનિંગ્સ રમી ટીમનું કમબેક કરાવ્યું. તેઓ જાણે છે કે, ક્યારે મોટા શૉટ્સ રમવાના છે. કાર્તિકના અભિગમથી લાગી રહ્યું હતું કે- તેણે ખબર છે કે ટી-20માં તેની ભૂમિકા શું છે. કાર્તિકના ટીમમાં આવવાથી રિષભ પંત પર દબાણ વધ્યું છે. મોટા ખેલાડીઓ પરત આવશે પંત માટે ટીમમાં સ્થાન મેળવવું મુશ્કેલ રહેશે.\nહર્ષલ પટેલ ભારતીય ટીમમાં ચોથો ટી-20 સ્પેશિયાલિસ્ટ ખેલાડી\nભુવનેશ્વરને સીરિઝમાં હર્ષલ પટેલનો સંપૂર્ણ સાથ મળ્યો. જે ભારતીય ટી-20 સ્કવૉડમાં ચોથો ટી-20 સ્પેશિયાલિસ્ટ છે. તેણે પ્રારંભિક2મેચમાં સંઘર્ષ કર્યો. પરંતુ અંતિમ2મેચમાં કમબેક કર્યું. સીરિઝમાં હાર્દિકની બેટિંગ ટીમ માટે સૌથી મોટો પ્લસ પોઈન્ટ સાબિત થયો. તેણે અંતિમ ઓવર્સમાં ક્રીઝ પર રહી આક્રમક ઈનિંગ્સ રમતા ટીમને મેચમાં મજબૂત સ્થિતિમાં રાખી.\nઋતુરાજ અને શ્રેયસે તક ગુમાવી, આવેશ ખાન પર વિશ્વાસ મૂકવો સફળ રહ્યો\nઈશાને સારી બેટિંગ કરી ભારત માટે ઝડપી શરૂઆત કરી. ઋતુરાજને જે તકો મળી તેનો તે ફાયદો ઉઠાવી શક્યો નહીં. તેને આ વાતનો અફસોસ રહેશે. શ્રેયસને હવે આગામી અમુક સમય માટે ટી-20માં તક મળવાની શક્યતા નથી. ચહલે ધીમી શરૂઆત કરી, IPLમાં સારા પ્રદર્શન બાદ તેનાથી સીરિઝમાં વધુ આશા હતી. જોકે, અંતિમ મેચોમાં તેણે પણ સફળતાઓ મેળવી.\nપ્રારંભિક2મેચમાં નિષ્ફળ રહેનાર આવેશને બહાર કરવાનું ટીમ પર દબાણ હતું. પરંતુ તેણે કમબેક કરી પોતાના પરના વિશ્વાસને યોગ્ય ઠેરવ્યો. ટીમ મેનેજમેન્ટની પ્રશંસા કરવી જોઈએ, જેણે વધુ ફેરફારો ન કરવા પર ભાર આપ્યો. તેનો અર્થ એ છે કે, હવે હુડ્ડા, વેંકટેશ, ઉમરાન અને અર્શદીપને આયર્લેન્ડ પ્રવાસે તક મળશે. જ્યાં સેમસન, સૂર્યકુમાર અને ત્રિપાઠી પર પણ વિશ્વાસ દાખવી શકાય તેમ છે.


આ છે બોલિવૂડના 10 સૌથી વિવાદાસ્પદ સીન, જયારે શૂટિંગ કર્યું હતું ત્યારે હંગામો મચી ગયો હતો\nHomeઆ છે બોલિવૂડના 10 સૌથી વિવાદાસ્પદ સીન, જયારે શૂટિંગ કર્યું હતું ત્યારે હંગામો મચી ગયો હતો\nબોલીવુડમાં વિવાદ ચાલુ રહે છે. મોટે ભાગે તે ફિલ્મમાં દર્શાવવામાં આવેલા વિવાદિત સીનના કારણે થાય છે. કેટલીકવાર ફિલ્મ રિલીઝ થતાં પહેલા વિવાદોમાં ઘેરાય છે. આનાથી ફિલ્મને ફાયદો થાય છે અથવા નુકસાન થાય છે. કેમ કે ફિલ્મને ફિલ્મના પ્રમોશનની જરૂર હોતી નથી, જેની લોકો ને રિલીઝ થાય તે પહેલાં જ જાણ થઈ જાય છે, પરંતુ ફિલ્મ નિર્માતાઓએ તેનું પરિણામ સહન કરવું પડે છે. ચાલો આપણે જાણીએ કેટલીક બોલિવૂડ ફિલ્મ વિશે, જેમના પ્રેક્ષકોએ તેમના દ્રશ્યો અંગે અવાજ ઉઠાવ્યો હતો.\nકબીરસિંહે એ બોક્સ ઑફિસ પર ઘણા રેકોર્ડ તોડ્યા હતા. આ ફિલ્મ શાહિદ કપૂર માટે તેની કારકિર્દીનો મુખ્ય વળાંક પણ હતી. પરંતુ ફિલ્મનો એક દ્રશ્ય જેમાં કબીરસિંહે (શાહિદ કપૂરે) પ્રીતિ (કિયારા અડવાણી) ને થપ્પડ મારી હતી તેમાં ઘણો વિવાદ થયો હતો. લોકોએ ફિલ્મ નિર્માતા અને શાહિદ કપૂર સામે મોરચો ખોલ્યો. કેટલાક લોકો શાહિદ કપૂરને તે સવાલ પૂછ્યો કે નૈતિકતાને ટાંકીને તે કેવી રીતે કોઈ પાત્ર ભજવી શકે જેમાં મહિલાઓનો અનાદર કરવામાં આવે છે.\nકેટરિના કૈફ કદાચ તેની પહેલી ફિલ્મ બૂમને યાદ પણ નહીં કરે. આ ફિલ્મમાં ગુલશન ગ્રોવર અને કેટરિના કૈફનું કિસિંગ સીન હતું જેને બાદમાં દૂર કરવામાં આવ્યું હતું. આખી ફિલ્મમાં ઘણા એવા દ્રશ્યો હતા જેને બોલીવુડના સૌથી વિવાદાસ્પદ દ્રશ્યો તરીકે વર્ગીકૃત કરવામાં આવ્યા છે. લોકોએ આ ફિલ્મને સોફ્ટ પોર્ન પણ કહી હતી.\nડટી પીકચર દક્ષિણની પ્રખ્યાત અભિનેત્રી સિલ્ક સ્મિતા પર આધારિત છે. ફિલ્મમાં ઘણા દ્રશ્યો છે જેમાં વિદ્યા બાલન ખૂબ જ બોલ્ડ અવતારમાં બતાવવામાં આવી છે. દર્શકોએ કહ્યું કે આવી ફિલ્મો સમાજને બગાડે છે અને બાળકોને આવી થીમ્સવાળી ફિલ્મોથી દૂર રાખવા જોઈએ. વિવાદમાં હોવા છતાં પણ આ ફિલ્મ સુપરહિટ રહી.\nનિશ્બાદ ફિલ્મમાં અમિતાભ બચ્ચન અને જિયા ખાન વચ્ચે રોમેન્ટિક કેમિસ્ટ્રી જોવા મળી હતી. ફિલ્મના એક સીનમાં અમિતાભ અને જિયા ખાન વચ્ચે કિસ સીન બતાવ્યો હતો, જેના પર વિવાદ વધુ ઊંડો બન્યો હતો. લોકો એ કહ્યું કે અમિતાભ કેવી રીતે તેની પુત્રીની ઉમર ની અભિનેત્રી સાથે રોમેન્ટિક દ્રશ્યો આપી શકે છે\nઉડતા પંજાબ ફિલ્મ પંજાબમાં ડ્રગ રેકેટ અને નશાના દ્રવ્યોના મુદ્દે બનાવવામાં આવી છે. કારણ કે આ ફિલ્મમાં પંજાબ શબ્દ ઉમેરવામાં આવ્યો હતો, તેથી આ ફિલ્મ વિવાદોમાં આવી ગઈ હતી કે તેનાથી પંજાબની છબીને નુકસાન થાય છે. આ ફિલ્મમાં શાહિદ કપૂરને એક સીનમાં ડ્રગ્સ લેતા પણ બતાવવામાં આવ્યા હતા, જેનો ઘણો વિવાદ થયો હતો.


બારીમાંથી અવલોકન | સૂરસાધના\nLeaveacomment Posted by સુરેશ on ઓક્ટોબર 21, 2011\nસવારનો પહોર છે. બારીમાંથી સ્કૂલ બસ આવવાની રાહ હું જોઈ રહ્યો છું. દીકરીના દીકરાને ચઢાવવાનો છે. થોડીક વારમાં બસ આવી જશે; અને હું મારા કામે લાગીશ. આ નવરાશની પળે આદતવશ અવલોકન શરૂ થયું છે.\nસામે એ જ બંધ મકાનો, એ જ ટપાલપેટીઓ, એ જ નિર્ધૂમ ચિમનીઓ છે. એમાં રહેનારાં એનાં એ જ માણસો છે. એ જ વૃક્ષો, એ જ ઘાસ, એ જ નિર્જન રસ્તો છે. કદીક રડી ખડી કો’ક કાર કે વાન આવીને જતી રહે છે. પણ એય રોજની જેમ જ. પવનમાં આમતેમ અફળાતાં પાંદડાં છે. કાલે પણ એમ જ થતું હતું.\nકે ખરેખર એમ છે?\nમકાનો એક દિવસ જૂનાં થયાં છે. એમ જ એમાં રહેનાર પણ. ક્યાંક મને ખબર ન હોય છતાં કોઈક નવજાત બાળક મીઠી નિંદર માણી રહ્યું છે- જે થોડાક દિવસ પહેલાં, એની માના પેટમાં ઊંધા મસ્તકે અવતરવા માટે તૈયાર લટકી રહેલું હતું. મકાનોની ઉપર એક નજીવું, ન દેખાય તેવું આવરણ ઉમેરાયું છે; જે દસ પંદર વર્ષે મકાનો દસ વર્ષ જૂનાં થયાંની ચાડી પોકારવાનું છે.\nએનાં એ જ લાગતાં ઝાડ પર અનેક નવાં પાંદડાં ઉમેરાયાં છે; કોઈક સૂકાયેલી ડાળી જમીન દોસ્ત થઈ નીચે પડી ગઈ છે. ઘાસનો વિસ્તાર અને ઉંચાઈ ચપટીક વધ્યાં છે. રસ્તો કાલ કરતાં સહેજ વધુ ઘસાઈને લીસ્સો થયો છે; અથવા સૂર્યના તાપે, એક ન દેખાય તેવી તરડ કોરાઈને થોડીક વધારે ઊંડી બની છે.\nપસાર થઈ ગયેલી કાર કાલવાળી કાર ન હતી. બીજા કો’કની હતી! કાલે અફળાતાં હતાં, તે પાંદડાં અલબત્ત કચરાપેટીમાં કે દૂરની ઝાડીઓમાં ક્યાંના ક્યાંય ફેંકાઈ ગયાં છે. આજે દેખાય છે; તે ગઈકાલે વૃક્ષો પર વિલસતાં હતાં.\nઅરે! આ અવલોકનકાર પણ ક્યાં એનો એ છે? એના શરીરના અનેક કોષો મરણ પામ્યાં છે, અને નવાં જન્મી ચૂક્યાં છે. એના વિચાર, અભિગમ, મિજાજ કાલનાં જેવાં નથી.\nએણે અવલોકન, અનાવલોકન, હાલોકન, પ્રતિભાવ, અપ્રતિભાવના ભાવો વચ્ચે કેટકેટલાં ઝોલાં ખાધાં છે ; અને હજુ ન જાણે કેટલાં ખાશે?!\nપરિવર્તન… પરિવર્તન… પરિવર્તન… ન દેખાય તેવું પણ અચૂક પરિવર્તન… હર ઘડી, હર સ્થળ.\n14 મે, 2008 ના રોજ આ જ બારીમાંથી કરેલું અવલોકન પણ સાવ નિરાળું જ હતું ને.\n← ઝાટકો\tપાવર હાઉસ સ્ટોર →


March 2013 – Page4– ReadGujarati.com\nHome » 2013 » March » Page 4\n[dc]આ[/dc]પણા મનની ગજબ જેવી વાત એ છે કે સુખદ સ્મૃતિઓ આપણે બહુ જલ્દી ભૂલી જતા હોઈએ છીએ અને દુઃખ ઘટનાઓ આપણો ક્યારેય પીછો નથી છોડતી ! આ સુખ અને દુઃખના તડકા-છાંયડાની રમત વચ્ચે ક્યારે હાસ્યનો વરસાદ વરસી પડે એવા રમૂજી પ્રસંગો આપણા જીવનમાં બનતાં હોય છે. મૂળ તકલીફ એ વાતની […]\n[‘ભૂમિપુત્ર’ સામાયિક માર્ચ-2013માંથી સાભાર.] રીના સાથે લગ્ન કરવાના મારા નિર્ણયથી ભાઈ બે કારણસર નારાજ હતા. (પિતાજીને અમે ભાઈ કહી સંબોધતા). એક તો રીનાની અને અમારી ન્યાત જુદી હતી અને બીજું, રીનાના પિતાજી અમારા કરતાં ઘણા વધુ શ્રીમંત હતા. ભાઈની એવી દઢ માન્યતા હતી કે લગ્નસંબંધ બરોબરીવાળા વચ્ચે જ થવો જોઈએ. […]\n[ સંસ્કૃતસત્ર-12 ખાતે યોજાયેલા મનનીય વક્તવ્યોમાંથી કેટલાક વક્તવ્યો આપણે ‘સંસ્કૃતસત્ર : 12 ભાગ-1’માં માણ્યા હતાં. એ પછી સમય અભાવે તેનો બીજો ભાગ પ્રકાશિત કરી શકાયો નહોતો. તેથી હવે પછી બાકી રહેલા કેટલાક વક્તવ્યો અલગ લેખ સ્વરૂપે આપવામાં આવે છે, જે અંતર્ગત આજે ડૉ. હર્ષદેવ માધવનું ‘સંસ્કૃતસત્ર : 12 – લઘુકાવ્ય’ […]\nસામાન્યતઃ શાળાનું કાર્ય વિદ્યાર્થીઓને શિખવવાનું છે પરંતુ આજે એક એવી શાળાની વાત કરવી છે કે જે અન્ય અનેક શાળાઓ માટે આદર્શ બની શકે તેમ છે. વાત છે કલોલ ખાતે આવેલી ‘હોલી ચાઈલ્ડ સ્કૂલ’ની. ‘શાળા’ શબ્દનું સ્મરણ થાય એટલે આપણા મનમાં એક ટિપિકલ શાળાની છાપ ઉપસી આવતી હોય છે કે જેમાં […]\nજીવનની સાથે ચક્ર જોડાયેલું છે- સમયચક્ર ! ‘એવં પરિવર્તિતં ચક્રમ’ જીવનચક્ર શરૂ થાય છે….. પાંચ વર્ષનું બાળક થોડું સમજણું થાય છે ત્યારે તે એમ માને છે કે ‘મારા પપ્પા જેવા ડાહ્યા ને પ્રેમાળ…. બીજા કોઈ નથી….’ જરા મોટું થતાં તે શાળામાં જવાનું શરૂ કરે છે. બહારની દુનિયાનો તેને થોડો પરિચય […]


July | 2018 | sneha patel - akshitarak\nMari bhitar gazal – tarannum\nમારી ગઝલ મારા અવાજમાં.. 🙂\nતમે મારી ભીતર પધારી જુઓ,\nવિચારું છું હું એ વિચારી જુઓ.\nઉકેલી જુઓ મારા મનની લિપિ,\nએ વાંચી જુઓ અથવા ધારી જુઓ.\nનથી આપણાં હાથની વાત એ,\nકદી સ્વપ્નને તો મઠારી જુઓ !\nપ્રવેશ્યા વગર કોઈના ક્ષેત્રમાં,\nતમારી જ હદને વધારી જુઓ.\nહશે એમાં મોતી, કવિતા હશે,\nતમે આંસુ ભીતર ઉતારી જુઓ.\nReshami dupattani ganth – namskaar gujarat\nનમસ્કાર ગુજરાત માં મારી કોલમ ‘અક્ષિતારક’ની જુલાઈ -2018નીવાર્તા.\nNamaskaar gujarat , australia , latest issue link:\nરેશમી દુપટ્ટાની ગાંઠઃ\n‘ટક…ટક…ટક..છ…સાત..આઠ..આઠ ને પાંચ..દસ…’\n‘આ આઠ પછી ઘડિયાળ ધીમી પડી જાય છે. હું ક્યારનો નવ વાગે એની રાહ જોવું છું અને આ છે કે સાવ કીડીપગી..!’\nજમતાં જમતાં કેતુલ વિચારી રહ્યો હતો.\nકેતુલ..અઢાર – ઓગણીસ વર્ષનો સરસ મજાનો રુપાળો છોકરડો. આજકાલ ભરાવદાર દાઢીની જબરી ફેશન ચાલેલી, કેતુલને પણ એનો ચસ્કો હતો એટલે કાપકૂપ કરી – કરીને પણ એ દાઢી ને મૂછના વાળ જેટલાં એક્સાથે લાગી શકે એટલા નજીક દેખાડવાનો પ્રયત્ન કરતો હતો. જોકે, ચહેરા પર પૂરેપૂરી – ભરાવદાર દાઢી આવી નહતી એટલે દાઢી અને મૂછના છેડાં ભેગાં નહતાં થતાં, બરાબર એની અને કથ્થ્ઇ આંખોવાળી છોકરીની વચ્ચે ઊગું ઊગું થઈ રહેલ ‘ગુલાબ’ જેવી વાતની જેમ ! કદાચ એનો સમય પણ હજુ નહતો પાક્યો !\n‘કેતુલ, ભાખરી આપું દીકરા?’\nજયાબેને કેતુલને પ્રશ્ન પૂછ્યો ને એ અચાનક ઘડિયાળના સંમોહનમાંથી બહાર આવ્યો.\n‘અ…હ.. ના મમ્મી. બસ.’\n‘પણ તેં તો માત્ર ત્રણ જ ભાખરી લીધી. આમ કેમ ચાલે ? તારે આખો દિવસ કેટલી દોડાદોડ રહે છે, ને સામે ખાવાનું સાવ આવું ચકલી જેવું…’\n‘ચકલી…’ ને કેતુલના મોઢા પર હૂંફાળું હાસ્ય રેલાઇ ગયું.\n‘એના ઘરે પણ ચકલીનો માળો છે ને..’\nએ..ના…કથ્થઈ પાણીદાર આંખોવાળીના ઘરે ! લગભગ અઠવાડીયાથી જ એ લોકો આ સોસાયટીમાં રહેવા આવેલા. સોસાયટીના લોકોને એમનો બહુ પરિચય નહતો.\nબળ્યું આ ઘડિયાળમાં ક્યારે નવ વાગે ને ક્યારે એ નીચે ફ્લેટના મેદાનમાં વોલીબોલ રમવા જાય ને ક્યારે વોલીબોલની નેટની ઉપર જોતાં જોતાં એની તદ્દન સામેના ફ્લેટમાં એની રાહમાં આતુર કથ્થઈ આંખની એક જોડ સાથે એની કાળી ભમ્મર આંખોની નજર એક થાય !\nએ આંખોમાં એક અદભુત આકર્ષણ હતું, છૂટવા મથો તો પણ ના છૂટી શકાય એવું ખેંચાણ હતું. ઘણી વખત એ બોલકી આંખોની વાતચીતમાં કેતુલ વોલીબોલમાં નેટ પાસે ઉભો રહેનારો સાવધ અને જવાબદારીવાળો પ્લેયર હોવા છતાં અમુક શોટ્સ ચૂકી જતો અને ટીમના મિત્રોની ગાળો ખાતો. વોલીબોલમાં એ જબરદસ્ત ખેલાડી હતો. પણ આજકાલ આવી સામાન્ય ભૂલો કરતો હતો કે મિત્રોને નવાઈ લાગતી હતી અને કેતુલ એવું થાય ત્યારે એની આદત પ્રમાણે જમણાં ખભેથી ટીશર્ટ સહેજ ખેંચીને મોઢું લૂછી લેવાનો પ્રયાસ કરી બધું ખંખેરી નાંખતો ને વળતી પળે પોતાની ‘પોઝીશન’ પર આવી જતો. કથથઈ આંખવાળી ગેલેરીમાં વોલીબોલ પહોંચે એવા જાણી જોઇને પ્રયત્નો પણ કરતો જે ઘણી વખત સક્સેસ પણ જતાં ને વટભેર એ બોલ પાછો એ ઘરમાંથી પાછો લઈ આવવાની જવાબદારી સામેથી જ સ્વીકારી લેતો. ત્યાં જઈને પણ એની નજર ઘરમાં આમથી તેમ ફાંફાં મારતી જેમાં અમુક અમુક સમયે એ સફળ પણ થતો અને ત્યારે કથ્થઈ આંખો સિવાય ગોરું ગુલાબી મુખડું, પતલી નાજુક દેહલતા ને કાળાભમ્મર વાળનો લાંબો ઢીંચણ સુધી પહોંચે એવો ચોટલો પણ નજરે પડી જતો. હોઠમાંથી કોઇ જ શબ્દો બહાર ના નીકળતા પણ ‘એ’ જ્યારે સામે મળે ત્યારે એના રેશમી દુપટ્ટા પર શરમાઈને ગાંઠ મારવાનો પ્રયત્ન કરતી ને કેતુલના દિલમાં પણ એ ચેષ્ટાઓ થકી ‘ક્યારેય ના ખૂલી શકે એવી કોઇ’ ગાંઠ મજબૂત થતી જતી. એક વાર તો ‘તમારું નામ શું?” જેવા પ્ર્શ્નને બળ વાપરીને જ મોઢામાં પાછા ધકેલી દીધેલા.\nસદીઓથી યુવાન છોકરા છોકરીઓમાં આવા અટકચાળા થતાં જ રહ્યાં છે ને હજુ થાય છે. આધુનિક – મોબાઈલીયા યુગની આ જુવાન – મસ્તીખોર રમતો પર કોઇ અસર નથી થઈ. એ હજુ એટલી જ લોકપ્રિય છે.\nઘડિયાળમાં નવ વાગ્યાં. કેતુલ ફટાફટ કપડાં બદલી વાળમાં ‘જેલ’ લગાવી બરાબર એની સ્ટાઈલ પ્રમાણે ગોઠવી, વોલીબોલ રમવાના બૂટ પહેરીને બોલ લઈને ઘરની બહાર નીકળ્યો. લિફ્ટ એના માળ પર નહતી અને એને બોલાવે તો સમય બગડે જે એને પોસાય એમ નહતું એટલે તરત જ એણે સીડીઓનો રસ્તો પકડ્યો અને પહોંચ્યો ફ્લેટના મેંદાનમાં.\nમેંદાનની લાઈટ ચાલુ કરી, નેટ પોલ પરથી નીચી કરીને બધેથી વ્યવસ્થિત કરી અને મિત્રોને વોટસઅપ કરીને નીચે આવવાનો મેસેજ કરી દીધો ને શાંતિથી મેંદાનની એક બાજુમાં આવેલ બાંકડા પર બેસીને ‘કથ્થઈ કલરની આંખો’વાળા ફ્લેટ પર નજર માંડી. હજુ ત્યાં કોઇ હલચલ થતી નહોતી દેખાતી.\n‘શું અહીં જેટલી બેચેની ત્યાં નહીં હોય ? આ બધું કદાચ એનો વ્હેમ હશે કે શું ? ‘\nને તરત જ પોતાના રેશમી કાળાવાળને ઝાટકો મારીને એ વિચારને ઝાટકી માર્યો ને નવેસરની આશા સાથે ફરી એ ગેલેરીમાં મીટ માંડી.\nઅચાનક એનો જાણીતો રેશમી લાલ દુપટ્ટો લહેરાયો ને કેતુલ પોતાની જગ્યાએથી ઉભો થઈ ગયો, પણ દુપટ્ટો વળતી પળે તો ઓઝલ થઈ ગયો. ચકલીના માળામાંથી બચ્ચાંઓની ‘ચૂં..ચા’ સંભળાતી હતી એ ય કોઇને બોલાવતી હતી, કોઇની રાહ જોતી હતી પણ..\n‘ઉફ્ફ..’ મિત્રો આવી ગયેલા અને કેતુલે કમને ય રમવાનું ચાલુ કર્યું. બોલ બનાવીને ગોલ કરવાના પ્રયાસ પણ વ્યર્થ જતા હતાં. હવે વધારે બેધ્યાન રહીશ તો મિત્રો ગુસ્સે થશે વિચારીને કેતુલે બધું ધ્યાન ગેમમાં પૂરોવ્યું. વચ્ચે વચ્ચે નજર ગેલેરીનો આંટો મારી આવતી પણ આજે બધું અર્થહીન લાગતું હતું. કેતુલને પોતાની અંદર કશુંક તૂટતું લાગતું હતું. ઉંમર નાની હતી ને અનુભવો ઓછા એટલે આ શારીરિક અવસ્થાને હકીકતે શું કહેવાય એ નહતું સમજાતું, પણ અકારણ જ થાક લાગતો જતો હતો. જાણે અંદરનું હીર બધું ચૂસાઈ ગયું હતું ..અને અચાનક બોલ સામેના પક્ષેથી ઉછળીને કેતુલની બાજુ આવ્યો, કેતુલે પોતાની હાઈટનો ફાયદો ઉઠાવી ઉંચી છલાંગ લગાવી અને બોલને ફકત તરકીબ અજમાવીને દબાવી દઈને સામેવાળાની બાજુ બોલ નેટ નજીક પછાડીને સીધો ગોલ કરવાનો પ્રયત્ન કર્યો. ગોલ કરવામાં તો સફળ થયો પણ છલાંગ મારીને નીચે આવતાં કેતુલનો પગ વળી ગયો અને એ જમીન પર ઉંધા મોઢે પડ્યો.\nબધા મિત્રો રમત બાજુમાં મૂકીને કેતુલને સીધો કરવામાં લાગી ગયાં. જો કે કેતુલને મિત્રોને ના દેખાતું ‘પેલું’ દર્દ વધુ પીડતું હતુંને એ દર્દમાં એ પોતાની આંખો મીંચી ગયો.\nઅચાનક વાતાવરણમાં જાણે ઠંડક પ્રસરી ગઈ હોય એવું લાગ્યું. કેતુલે આંખ ખોલી ને અવાચક થઈ ગયો. કથ્થઈ રંગવાળી આંખોની જોડી હાથમાં ઠંડા પાણીની બોટલ લઈને તદ્દન એની નજીક ઉભી હતી, અને એના છોલાઈ ગયેલા પગ પરની ધૂળ માટી લોહી બધું પહેલાં એ પાણીથી અને પછી એના લાલ દુપટ્ટાથી સાફ કરતી હતી. મિત્રોના મોઢા પર ટીખળી હાસ્ય રમતું હતું. જોકે, આ કાળી ને કથ્થઈ આંખોના તારામૈત્રકને એ બધાની કોઇ અસર નહતી થતી. એ તો બસ પોતાના ‘લાલ રંગની’ દુનિયામાં જ ખોવાયેલા હતાં.\nરેશમી લાલ દુપટ્ટાની ગાંઠ આજે ખૂલ્લી હતી અને એમાં કેતુલના લોહીનો લાલ રંગ ધીમે ધીમે ભળી રહ્યો હતો.\nપેલા ચકલીના માળામાં હવે કોઇ ચહલ પહલ નહતી, બચ્ચાં શાંતિથી પોઢી ગયા હતાં.\nમાતા પિતાએ ભલે ‘પોકેટમની’ના એક એક રૂપિયાનો હિસાબ માંગ્યો હોય પણ એમના ઘડપણમાં એમને પૈસા આપીને એનો હિસાબ માંગવાની ભૂલ ક્યારેય ના કરતાં.\nBy sneha patel - akshitarak • Posted in કવિતા, છંદ\t• Tagged આક્ષિતારક, પ્રેમ\nઅહીં એક શ્વાસમાં ઉચ્છવાસ ગૂંથાઈ ગયો એવો,\nછે ઉલઝન એવી કે સુલઝાવવાનું મન નથી થાતું.\nસીધા સાદા સવાલોના ઉત્તર હું દઉં, કિન્તુ,\nસરળ રીતે જ સમજાઈ જવાનું મન નથી થાતું.\nહું કોને ચાહું છું, એ વાત મારી સાવ અંગત છે,\nને એના નામને ઉચ્ચારવાનું મન નથી થાતું.\nતમે બોલો ને પ્રત્યુતર માં હું મલકી ઉઠું કેવળ,\nહતી એ હા અને હા, બોલવાનું મન નથી થતું !\nઅહીં આ બે અને બે ચાર નહિ પણ એક લાગે છે,\nઅને તે કેમ ? એ સમજાવવા નું મન નથી થતું !\nBy sneha patel - akshitarak • Posted in કવિતા, છંદ\t• Tagged વ્હાલ /love


astrology Rules and Benefits of Wearing Tortoise Ring\nOctober 5, 2019 | 11:24 am IST\nજ્યોતિષ શાસ્ત્રમાં વિશ્વાસ ધરાવનાર લોકો હાથમાં, ગળા પર કાંડા પર અંગૂઠી બ્રેસલેટ, ચેન બનાવીને અલગ અલગ રત્નો તેમજ આકારના આભુષણો ધારણ કરે છે. અલગ અલગ રંગના રત્નો અલગ અલગ ફળ આપનાર હોય છે કુંડળીમાં રહેલા દોષના નિવારણ અર્થે અથવાતો જે તે રાશિના જાતકોના નબળાં ગ્રહોને સુધારવા માટે આ રત્નો ધારણ કરવામાં આવે છે. આજકાલ ફેશન અને શોખ ખાતર કેટલાક લોકો કશુંજ સમજ્યા વગર કાચબાની છાપ ધરાવતી અંગૂઠી હાથ પર ધારણ કરી લે છે.\nઆ પણ વાંચો: નવરાત્રિનાં સાતમા દિવસે કરો માં કાળરાત્રિની ઉપાસના, દૂર થશે જીવનના તમામ કષ્ટ\nવાસ્તવમાં આપણે ત્યાં કાચબાને વાસ્તુશાસ્ત્ર સાથે જોડવામાં આવે છે. જ્યોતિષ શાસ્ત્રમાં પણ કાચબાને ખુબજ પવિત્ર માનવામાં આવે છે. આ અંગૂઠી જીવનના કેટલાક દોષ શાંત કરવાનું કામ કરે છે. આ અંગૂઠી ધારણ કરવાથી આત્મવિશ્વાસમાં વૃદ્ધિ થાય છે. હિન્દુ ધર્મમાં કાચબાને ભગવાન વિષ્ણુનો અવતાર માનવામાં આવે છે.\nકાચબો પાણીમાં રહેનાર અને શાંત પ્રાણી છે આ અંગૂઠી ધારણ કરવાથી જીવનમાં શાંતી અને સૌમ્યતા આવશે. કાચબો સકારાત્મક એનર્જી આપે છે. જ્યોતિષ શાસ્ત્ર અને વાસ્તુશાસ્ત્ર અનુસાર આ અંગૂઠીને ધારણ કરવાની સલાહ આપવામાં આવે છે.\nકર્ક, વૃશ્ચિક અને મીન રાશિના જાતકોએ આ અંગૂઠી ધારણ કરવી નહીં. કેમકે આ ત્રણેય રાશિઓનો સીધો સંબંધ જળ તત્વ સાથે રહેલો છે. આથી જો આ અંગૂઠી ધારણ કરી તો તમારા મન અને તન પર આની માઠી અસર થશે.\nઆ વીડિયો પણ જુઓ: મા ધુમાવતીના આશીર્વાદ પ્રાપ્ત કરવાના શાસ્ત્રોક્ત ઉપાયો


ગીતાધ્વનિ/અધ્યાય ૯ - વિકિસ્રોત\nશ્રી ભગવાન બોલ્યા— તને નિષ્પાપને મારું સારમાં સાર આ કહું વિજ્ઞાનની સાથે, જે જાણ્યે દોષથી છૂટે. 1 શ્રેષ્ઠ વિદ્યા, પરંસાર, આ છે પવિત્ર ઉત્તમ; અનુભવાય પ્રત્યક્ષ, સુકર, શર્મ્ય, અક્ષય.2જેમનુષ્યો અશ્રદ્ધાથી માને આ ધર્મને નહીં;\nતે ફરે મૃત્યુસંસારે,મ’ને તે પામતા નહીં.            3\nઅવ્યક્ત રૂપ હું—થી જ ફેલાયું સર્વ આ જગત; હું—માં રહ્યાં બધાં ભૂતો, હું તે માંહી રહ્યો નથી.4નથીયે કો હું—માં ભૂતો, જો મારો યોગ ઈશ્વરી; ભૂતાધાર, ન ભૂતોમાં, ભૂત--સર્જક –રૂપ હું.5[ભૂતોનું સર્જન કરવું એ જેનું સ્વરૂપ(સ્વભાવ) છે.] સર્વગામી મહા વાયુ નિત્ય આકાશમાં રહે; તેમ સૌ ભૂત મા’રામાં રહ્યાં છે, એમ જાણજે.6કલ્પના અંતમાં ભૂતો મારી પ્રકૃતિમાં ભળે; આરંભ કલ્પનો થાતાં સર્જુ તે સર્વને ફરી.7નિજ પ્રકૃતિ આધારે સર્જું છું હું ફરી ફરી; સર્વ આ ભૂતનો સંઘ બળે પ્રકૃતિને વશ. 8 પણ તે કોઈયે કર્મ મુજને બાંધતાં નથી; કાં જે રહ્યો ઉદાસી શો કર્મે આસક્તિહીન હું.9[ઉદાસ- ઉત્—ઊંચે, આસ—બેઠેલો. ઊંચે બેઠેલો, સાક્ષી રૂપ, તે ઉદાસ કહેવાય. ઉદાસ એટલે દિલગીર એવો અર્થ નથી થતો.] પ્રકૃતિ પ્રસવે સૃષ્ટિ મારી અધ્યક્ષતા વડે; તેના કારણથી થાય જગનાં પરિવર્તનો. 10 [અધ્યક્ષનો અર્થ પણ ઉદાસ જેવો જ. ઉપરથી જોનારો તે અધ્યક્ષ.] અવજાણે મ’ને મૂઢો માનવી દેહને વિશે; ન જાણતા પરંભાવ મારો ભૂત મહેશ્વરી. 11 વૃથા આશા, વૃથા કર્મો, વૃથા જ્ઞાન કુબુદ્ધિનાં; રાક્ષસી—આસુરી જેઓ સેવે પ્રકૃતિ મોહિની. 12 મહાત્માઓ મ’ને જાણી ભૂતોનો આદિ અવ્યય; અનન્ય મનથી સેવે દૈવી પ્રકૃતિ આશર્યા. 13 કીર્તિ મારી સદા ગાતા, યત્નવાન, વ્ર્તે દૃઢ, ભક્તિથી મુજને વંદી ઉપાસે નિત્ય યોગથી. 14 [નિત્ય યોગથી--અખંડ યોગમાં રહી.] જ્ઞાનયજ્ઞેય કો ભક્તો સર્વવ્યાપી મ’ને ભજે; એકભાવે, પૃથગ્ભાવે, બહુ રીતે ઉપાસતા. 15 હું છું ક્રતુ, હું છું યજ્ઞ, હું સ્વધા, હું વનસ્પતિ; મંત્ર હું, ધૃતહું શુદ્ધ, અગ્નિ હું, હું જ આહુતિ; 16 હું જ આ જગનો ધાતા, પિતા, માતા, પિતામહ; જ્ઞેય, પવિત્ર ૐકાર, ઋગ્, યજુર્, સામવેદ હું. 17 પ્રભુ, ભર્તા, સુહ્રદ, સાક્ષી, નિવાસ, શરણું, ગતિ; ઉત્પત્તિ, પ્રલય, સ્થાન, નિધાન, બીજ, અવ્યય. 18 તપું હું, જળને ખેંચું, મેઘને વરસાવું હું; અમૃત હું, હું છું મૃત્યુ, સત ને અસતેય હું. 19 પી સોમ નિષ્પાપ થઈ ત્રિવેદી\nયજ્ઞો વડે સ્વર્ગનિવાસ યાચે;\nત્યાં દેવના વૈભવ દિવ્ય માણે.                 20\nપુણ્યો ખૂટ્યે મર્ત્ય વિશે પ્રવેશે;\nઆ રીતે ફેરા ભવના ફરે છે.              21\nઅનન્ય ચિત્તથી જેઓ કરે મારી ઉપાસના, તે નિત્યયુક્ત ભક્તોનો યોગક્ષેમ ચલાવું હું. 22 તેમ જે ભક્ત શ્રદ્ધાથી ઉપાસે અન્ય દેવને, વિધિપૂર્વક ના તોયે, તેયે મ’ને જ પૂજતા. 23 કાં જે હું સર્વ યજ્ઞોનો ભોક્તા ને પ્રભુ છું વળી; પરંતુ તે પડે, કાં જે ન જાણે તત્ત્વથી મ’ને. 24 દેવપૂજક દેવોને, પિતૃના પિતૃને મળે; ભૂતપૂજક ભૂતોને, મારા ભક્ત મ’ને મળે. 25 પત્રં પુષ્પં ફલં તોયં જે આપે ભક્તિથી મ’ને, ભક્તિએ તે અપાયેલું આરોગું યત્નવાનનું. 26 [ગુજરાતીમાં કહેવત જેમ હોવાથી તેમ જ રાખ્યું છે. તોયં એટલે પાણી.] જે કરે, ભોગવે વા જે, જે હોમે, દાન જે કરે; આચરે તપને વા જે, જે હોમે, દાન જે કરે; આચરે તપને વા જે, કર અર્પણ તે મ’ને. 27 કર્મનાં બંધનો આમ તોડીશ સુખ—દુ:ખદા; સંન્યાસયોગથી યુક્ત મ’ને પામીશ મુક્ત થૈ. 28 સમ હું સર્વ ભૂતોમાં, વા’લા—વેરી મ’ને નથી; પણ જે ભક્તિથી સેવે, તેમાં હું, મુજમાંહી તે. 29 મોટોયે કો દુરાચારી એકચિત્તે ભજે મ’ને; સાધુ જ તે થયો માનો, કાં જે નિશ્ચયમાં ઠર્યો. 30 શીઘ્ર તે થાય ધર્માત્મા, પામે શાશ્વત શાંતિને; પ્રતિજ્ઞા કરું છું મારા ભક્તનો નાશ ના કદી. 31 સ્ત્રીઓ, વૈશ્યો તથા શૂદ્રો, જીવો પાપીય યોનિના, જો મારો આશરો લે તો, તેયે પામે પરંગતિ. 32 પવિત્ર બ્રાહ્મણ—ક્ષત્રી ભક્તની વાત શી પછી? દુ:ખી અનિત્ય આ લોક પામેલો ભજ તું મ’ને. 33 મન—ભક્તિ મ’ને અર્પ, મ’ને પૂજ, મ’ને નમ;\nમ’ને જ પામશે આવા યોગથી, મત્પરાયણ.         34\n"https://gu.wikisource.org/w/index.php?title=ગીતાધ્વનિ/અધ્યાય_૯&oldid=32509" થી મેળવેલ\nઆ પાનામાં છેલ્લો ફેરફાર ૧૭ મે ૨૦૧૪ના રોજ ૦૯:૫૬ વાગ્યે થયો.


Scientists Developed green firecrackers before Diwali – News18 Gujarati\nદિવાળી પહેલા જ વૈજ્ઞાનિકોએ બનાવી દીધા 'ગ્રીન ફટાકડા' પરંતુ..\nહાલ દેશમાં ફટાકડા બનાવવાનો ઉદ્યોગ છ હજાર કરોડનો છે, આ ઉદ્યોગને કારણે પાંચ લાખ લોકોને રોજગારી મળે છે.\nLast Updated : October 30, 2018, 12:03 IST\nનવી દિલ્હીઃ 'ગ્રીન ફટાકડા' - કે જેનાથી ઓછી માત્રામાં પ્રદૂષણ ફેલાય છે તેમજ વધારે ધ્વની પ્રદૂષણ પણ નથી ફેલાતું. સુપ્રીમ કોર્ટે તાજેતરમાં આ ફટાકડાનો ઉપયોગ કરવાનો આદેશ કર્યો છે. વૈજ્ઞાનિકોએ આ ફટાકડા તૈયાર કરી દીધા છે. આ ફટાકડા હાલ બજારમાં મળતા ફટાકડાથી સસ્તા પણ હશે. ગ્રીન ફટાકડાને કારણે ઉત્પાદન ખર્ચમાં 30 ટકાનો ઘટાડો થશે. પરંતુ ખરાબ સમાચાર એ છે કે આવતા અઠવાડિયા સુધી અથવા દિવાળી સુધી તે મોટી માત્રામાં બજારમાં મળી શકશે નહીં.\nઆ વર્ષે સુપ્રીમ કોર્ટે ફટાકડા પર સંપૂર્ણ પ્રતિબંધ નથી મૂક્યો. પરંતુ એવો આદેશ કર્યો છે કે વધારે પ્રમાણમાં અવાજ કરતા અને પ્રદૂષણ ફેલાવતા ફટાકડા ફોડી શકાશે નહીં. એટલું જ નહીં રાત્રે આઠથી દસ વાગ્યા સુધી જ ફટાકડા ફોડી શકાશે. સુપ્રીમ કોર્ટના આદેશ બાદ અનેક લોકોએ સોશિયલ મીડિયામાં ફરિયાદો કરતા કહ્યું હતું કે કોર્ટના આદેશ પ્રમાણેના ગ્રીન ફટાકડા માર્કેટમાં મળી નથી રહ્યા. આવા ફટાકડા શોધવા મોટી મુશ્કેલી છે.\nઆ પણ વાંચોઃ ફટાકડા ફોડવાનો સમય વધારો: તામિલનાડુ સરકાર સુપ્રિમ કોર્ટ પહોંચી\nકોર્ટના આદેશ પ્રમાણેના ફટાકડા તૈયાર કરીને તેને માર્કેટમાં મૂકવા ઉત્પાદકો માટે મુશ્કેલી ભર્યું કામ છે. સોમવારે આ અંગે પર્યાવરણ મંત્રી હર્ષ વર્ધને કહ્યું કે કાઉન્સિલ ઓફ સાયન્ટિસ્ટ એન્ડ ઇન્ડસ્ટ્રિઝ રિસર્ચના વૈજ્ઞાનિકોએ નવા ફટાકડા તૈયાર કર્યા છે, જેનો ઉત્પાદન ખર્ચ 30 ટકા ઓછો આવશે. આ ફટાકડાથી પરંપરાગત ફટાકડા કરતા પ્રદૂષણ પણ ઓછું ફેલાશે.\nઆ અંગે વધારે માહિતી આપતા મંત્રીએ કહ્યું હતું કે, "આ ફટાકડાઓથી 25થી 30 ટકા ઓછા રજકણો હવામાં ફેલાશે, તેમજ સલ્ફર-ડાયોક્સાઇડમાં 50 ટકાનો ઘટાડો થશે." વૈજ્ઞાનિકોના જણાવ્યા પ્રમાણે આ ફટાકડાઓ સુપ્રીમ કોર્ટે આપેલી ગાઇડ લાઇન્સનું પાલન કરશે.\nમંત્રીએ વધુમાં કહ્યું કે આ ફટાકડાઓ હાલની ફેક્ટરીઓમાં જ બનાવી શકાશે. નોંધનીય છે કે દેશમાં ફટાકડા બનાવવાના ઉદ્યોગનું ટર્નઓવર6હજાર કરોડ છે. તેમજ આ ઉદ્યોગથી પાંચ લાખ લોકોને રોજગારી મળે છે.\nFirst published: October 30, 2018, 12:03 IST\ndiwaliFirecrackergreen fire crackerHarsh VardhanscscientistsSupreme Court


દર્દનાક ઘટના / એક કુટેવે બનાવી દીધો પીશાચી, અવાવરુ નાળામાં લઈ જઈ ત્રણ વર્ષની બાળકી પર આચર્યું દુષ્કર્મ - GSTV\nછેલ્લા થોડા વર્ષોમાં બળાત્કારની ઘટનાઓ વધતી જઇ રહી છે. આની પાછળનું એક કારણ છે મોબાઇલ ફોન પર ઝડપથી મળી રહેતું અશ્લિલ સાહિત્ય. આ કેસમાં પણ આરોપી પોર્ન વીડિયો જોવાની કુટેવ ધરાવી રહ્યો હતો અને તેના જ કારણે તે બની ગયો પીશાચી. આ સમગ્ર ઘટનાની વાત કરીએ તો વિજય ઠાકોરે ત્રણ વર્ષની બાળકીનું બાઈક પર અપહરણ કરી અવાવરુ નાળામાં લઈ ગયો હતો. બાળકી પર દુષ્કર્મ આચર્યું.\nબાળકી રડવા લાગી. બાળકીના ગુપ્ત ભાગેથી પુષ્કળ રક્તસ્ત્રાવ થવા લાગ્યો. આથી પકડાઈ જવાની બીકે વિજયે તેનું ગળું દબાવી હત્યા કરી નાખી. જે અંગે ગુનો દાખલ થયા પછી ગાંધીનગર પોલીસે આ સમગ્ર ઘટનાની તપાસ શરૂ કરી હતી. બાળકીનું બી. જે મેડિકલ કોલેજ ખાતે પેનલ પોસ્ટમોર્ટમ કરાવ્યું હતું. જેમાં વીર્યના અવશેષો મળ્યા. આ ઉપરાંત વિજયના પેન્ટ પરથી પણ વીર્યના ડાઘ મળી આવ્યા હતા. આરોપીના રિમાન્ડ દરમ્યાન તેણે બાળકીના વસ્ત્રો બનાવ સ્થળથી થોડેક દૂર ફેંકી દીધા હોવાની કબૂલાત પણ કરી હતી.\nજેનાં પગલે પોલીસે એફએસએલની ટીમ, પંચો તેમજ વિડિઓ રેકોર્ડિંગ સાથે સ્થળ પરથી બાળકીના કપડાં કબ્જે લીધા\nપોલીસ જ્યારે વિજયને તેના ઘરે લઇને ગઈ હતી. એ સમયે કબાટમાં ઘણા કપડાં હતા પરંતુ, બળાત્કાર હત્યા સમયે તેણે કયાં કપડાં પહેર્યા હતા તેની સાચી હકીકત જણાવતો ન હતો. જેથી પોલીસે તેના બધા કપડાં કબ્જે લઈ FSL માં મોકલી આપતાં એક કપડાંની જોડના પેન્ટની ચેઇન પરથી વીર્યનાં તેમજ બાળકીના લોહીના અવશેષો મળ્યા હતા. જેનું DNA પરીક્ષણ કરાવવામાં આવતાં બાળકીના ગુપ્ત ભાગેથી મળી આવેલ વીર્યનાં અવશેષો સાથે મેચ થઈ ગયા હતા.\nકેસને વધુ મજબૂત કરવા માટે પોલીસે મૃત બાળકીની માતાનું DNA પરીક્ષણ કરાવ્યું હતુ કેમકે, બાળકીના જન્મનો કોઈ પુરાવો હતો નહીં. આથી DNA પરીક્ષણ થકી માતા – બાળકીનાં સંબંધો પ્રસ્થાપિત કરી વધુ એક પુરાવો એકત્રિત કરાયો હતો.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati livethree year old girl raped


વીજ પુરવઠાને લઈને સરકાર લેશે આ મહત્વનો નિર્ણય, કંપની અને ગ્રાહકોને થશે સીધો ફાયદો – Business News India\nSeptember 03, 2020, 5:00 PM\nનવી દિલ્હી : ઉર્જા મંત્રાલય રાજ્યોમાં વિજળી વિતરણ કંપનીને રકમ ઉપલબ્ધ કરાવવાની તૈયારી કરી રહી છે. તેના માટે મંત્રાલય કેન્દ્રીય મંત્રિમંડળને સુધાર આધારિત પ્રોત્સાહન પેકેજ યોજના સાથે જોડાયેલા પ્રસ્તાવને સોપી શકે છે. જો કે, કેન્દ્ર સરકાર દરેક ડિસ્કોમના પ્રદર્શનના આધાર ઉપર પાવર સેક્રટરને ફંડ આપશે. સુધાર આધારિત પ્રોત્સાહિત યોજના ફંડ હેઠળ 3.12 લાખ કરોડ રૂપિયાના પેકેજનો પ્રસ્તાવ રાખવામાં આવ્યો છે. વિજળી સેક્ટરને આર્થિક પેકેજ આપવા પાછળ સરકારનો ઉદ્દેશ સામાન્ય માણસોને રાહત પહોંચાડવાનો છે.\nઘણા રાજ્યો અને કેન્દ્રશાસિત પ્રદેશોની ડિસ્કોમનું થશે ખાનગીકરણ\nઉર્જા ક્ષેત્ર માટે સુધાર યોજના હેઠળ કેટલાક રાજ્યો અને કેન્દ્રશાસિત પ્રદેશોની ડિસ્કોમનું નાણાકીય વર્ષ 2020-21માં ખાનગીકરણ કરવામાં આવશે. જેમાં ચંડિગઢ, અંડમાન નિકોબારનું ડિસ્કોમ પણ સામેલ છે. તે સિવાય દાદરનગર હવેલી અને દમણ-દીવની ડિસ્કોમને પણ ખાનગી કંપનીને સોપવામાં આવશે. સરકારી સુત્રોના જણાવ્યાં પ્રમાણે રૂરલ ઈલેક્ટ્રિફિકેશન કોર્પોરેશન અને પાવર ફાઈનાન્સ કોર્પોરેશન તરફથી રાજ્યોની ડિસ્કોમમાં 68000 કરોડ રૂપિયાના નાંખવાની મંજૂરી આપવામાં આવી છે.\nપાછલા નાણાકીય વર્ષમાં ડિસ્કોમને થયું 2.28 લાખ કરોડનું નુકશાન\nસુત્રો પ્રમાણે રાજ્યો અને કેન્દ્રશાસિત પ્રદેશો તરફથી ઉધાર લેવાની સીમા વધારવાની સાથે જ રૂ.1.2 લાખ કરોડની રકમની માગ કરી શકાય છે. આશા છે કે, વર્ષ 2020ના અંત સુધીમાં તમામ ડિસ્કોમનું નુકશાન ઘટીને રૂ. 1.4 લાખ કરોડ સુધી લાવવામાં આવશે. ડિસ્કોમના નાણાકીય વર્ષ 2019-20 દરમયાન 2.28 લાખ કરોડ રૂપિયાનું નુકશાન થયું હતું. સરકારી સુત્રોના જણાવ્યા પ્રમાણે જૂન 2020 સુધી વિજળી ઉત્પાદન અને વિતરણ કંપની માટે લેવામાં આવેલા ઉધારમાં રાજ્યોની ડિસ્કોમ ઉપર 2.63 લાખ કરોડ રૂપિયા બાકી છે. તેમાં રાજસ્થાન ડિસ્કોમ પર 35042 કરોડ રૂપિયા, તામિલનાડુના 18970 કરોડ અને ઉત્તરપ્રદેશના 13715 કરોડ રૂપિયા બાકી છે.\nWeb Title: The government will take this important decision regarding powersupply\n← सरकारी बैंक 1500 करोड़ रुपये से कम के कर्ज की रिस्ट्रक्चरिंग जल्द शुरू करें- वित्त मंत्री\nગામડાંઓમાં નથી કોઇ રોજગાર, ઓગસ્ટમાં વધી બેરોજગારોની સંખ્યા →\nઈરાન પર ફરી પ્રતિબંધો મુકવાની અમેરિકાની માંગ\nભારત કોરોના Live: કોરોના મામલે સારા સમાચાર,7લાખથી ઓછા થયા સક્રીય કેસ


આજે રામલીલા મેદાન પર ભાજપ દ્વારા મિશન-2019નો સત્તાવાર આરંભ | Today, the official launch of Mission-019 by BJP on Ramlila Maidan - Sambhaav News\nનવી દિલ્હી: આજથી નવી દિલ્હીમાં રામલીલા મેદાન ખાતે બપોરે ૩-૦૦ વાગ્યે ભાજપ દ્વારા મિશન-ર૦૧૯નો સત્તાવાર આરંભ કરવામાં આવશે. આજે રામલીલા મેદાનમાં ભાજપના બે દિવસીય રાષ્ટ્રીય મહાઅધિવેશનનો પ્રારંભ થશે. આજે અને આવતી કાલે આ સંમેલનમાં દેશભરમાંથી પક્ષના નેતાઓ અને કાર્યકરો હાજર રહેશે. વડા પ્રધાન નરેન્દ્ર મોદી આ મહાસંમેલનમાં પક્ષના નેતાઓ અને કાર્યકરોને ર૦૧૯ની લોકસભાની ચૂંટણીમાં વિજયનો ગુરુમંત્ર આપશે.\nઆ અધિવેશનમાં ભાગ લેવા દેશભરમાંથી ભાજપના ૧૪,૦૦૦ જેટલા કાર્યકરો અને નેતાઓને આમંત્રણ આપવામાં આવ્યું છે. આ અધિવેશનમાં ભાજપના તમામ સાંસદ, તમામ ધારાસભ્ય, તમામ જિલ્લા અધ્યક્ષ, તમામ મહામંત્રીઓ, તમામ મુખ્યપ્રધાન, તમામ પ્રદેશ પક્ષ વડાઓ, તમામ વિપક્ષી નેતાઓ હાજર રહેશે.\nઆ અધિવેશનની શરૂઆત ભાજપના રાષ્ટ્રીય અધ્યક્ષ અમિત શાહના સંબોધનથી થશે જ્યારે સમાપન ભાષણમાં વડા પ્રધાન નરેન્દ્ર મોદી મિશન-ર૦૧૯ માટે પક્ષ કાર્યકરોને વિજય મંત્ર આપશે. બે દિવસના અધિવેશન દરમિયાન પીએમ મોદી રામલીલા મેદાનમાં હાજર રહેશે. આ માટે મંચની નજીક મીની પીએમઓ તૈયાર કરવામાં આવ્યું છે જ્યાંથી તેઓ કામ કરશે. જયાં સુધી પીએમ મોદી રામલીલા મેદાનમાં રહેશે ત્યાં સુધી પીએમઓના કેટલાક અધિકારીઓ પણ હાજર રહેશે.\nસંમેલનમાં પ્રથમ દિવસે બે ઠરાવ રજૂ કરવામાં આવશે. બીજા દિવસની બેઠકમાં પણ ઠરાવો રજૂ કરાશે. સંમેલનમાં રાજકીય અને આર્થિક મુદ્દાઓ સહિત કુલ ત્રણ મુખ્ય ઠરાવ પાસ થવાની સંભાવના છે. એ ઠરાવ ૧૦ ટકા અનામત વિધેયક પર રજૂ કરાશે.\nઆ કાર્યક્રમ માટે ૧૦૦ ફૂટ પહોળું અને ૪૦ ફૂટ લાંબું સ્ટેજ બનાવવામાં આવ્યું છે. ૧૦,૦૦૦થી વધુ લોકોને કવર કરવા માટે હાઇટેક વોટરપ્રૂફ ભવ્ય પંડાલ ઊભો કરવામાં આવ્યો છે. ૩,૦૦૦ કાર્યકરોના ઉતારાની પણ વ્યવસ્થા કરવામાં આવી છે.


સંબંધોના સમીકરણો-કલ્પના રઘુ | "બેઠક" Bethak\nસંબંધોના સમીકરણો-કલ્પના રઘુ\nPosted on December 14, 2013 by Pragnaji\nકલ્પનાબેન એક ખુબ વાસ્તવિક વિષય સાથે આવ્યા છે જે આપણને વિચાર કરતા મુકે છે ,જન્મતાની સાથે સંબંધોમાં અજાણતા જ બંધાઈ જતો માનવી, અને કયારેક અજાણતા તોડી નાખતો માનવી આખી જંદગી વણઉકેલી ગુંચમાં એવો અટવાય છે કે ખબરજ પડતી નથી કે હું સાચો કે સંબધો?……..કયારેક થોડી ગુંચ ઉકેલાય તો એમ સમજે છે કે હું ડાહ્યો પરંતુ નિરાંતે વિચારે તો ખબર પડે છે કે આપણે સહુ માત્ર નિમ્મિત !…….કોઈ વ્યક્તિ તમારા જીવનમાં આવે છે અને સંબંધો રચાય છે અને વ્યવસ્થિતને આધારે અચાનક જિંદગીમાંથી દુર પણ ચાલ્યા જાય છે આપણે એને તૂટેલા સંબધોનું નામ આપીએ છે, નિમ્મિત ને દોષિત ઠરાવવાથી શું ફાયદો?……. ,દોષ માત્ર અપેક્ષા નો છે,…તો પછી દરેકમાં શુદ્ધ આત્મા કેમ ન જોવો ?\nકલ્પનાબેને ખુબ સરસ વાત કરી છે,”સંબંધોનાં સમીકરણો અઘરાં છે. સંબંધોના સરવાળા હોય, ગુણાકાર હોય, બાદબાકી નહીં. જેને બાંધવાથી બંધાય અને તોડવાથી તૂટે તેનું નામ બંધન, પરંતુ જે આપમેળે બંધાય અને જીવનભર ના તૂટે તેનું નામ સંબંધ … !!!\nએક અબોધ બાળકનો જન્મ થાય છે. પોતાની આસપાસનાં જગતને સમજે એ પહેલાંજ મા-બાપ, પરિવાર, સગાસંબંધીઓ અને સંસ્કૃતિના રખેવાળ ગણાતાં લોકો દ્વારા ઉછીના વિચાર, ઉછીની ઓળખ અને ઉછીની સમજ આપી દેવામાં આવે છે. સૌથી પહેલાં એની આસપાસ સંબંધોની જાળ બિછાવવામાં આવે છે. ધીમે ધીમે એને પોતાના અને પરાયાનો અહેસાસ સ્પર્શની, લાગણીની અને આત્મીયતાની ભાષા દ્વારા થાય છે. કોઇકનો સંબંધ અને સ્પર્શ એને ગમે છે. કોઇકનો નથી ગમતો. પરિવારની સાંકળ એને બાંધવા લાગે છે. સ્વયંની સમજ કશુંક સમજે એ પહેલાંજ બાળકની આસપાસ મા-બાપ અને પરિવાર દ્વારા આરોપિત સમજ અને ઓળખનું એક અભેદ્ય કવચ રચાય છે. મારું-તારું-આપણું અને પોતીકા-પરાયાનું પરંપરાગત અને ઉછીનું જ્ઞાન એને જીવનભર એ માળખામાં પૂરી રાખે છે. બાળક મોટું થાય અને વિચારતું થાય એ પહેલાંજ તેનાં અબોધ મન પર નવાં આવરણ અને ઓળખ-સમજનાં અનેક મહોરા ચઢાવી દેવામાં આવે છે. જેથી તે પરંપરાગત સંબંધોની જાળમાંથી છટકી ના શકે.\nસંબંધોનાં સમીકરણો અઘરાં છે. સંબંધોના સરવાળા હોય, ગુણાકાર હોય, બાદબાકી નહીં. જેને બાંધવાથી બંધાય અને તોડવાથી તૂટે તેનું નામ બંધન, પરંતુ જે આપમેળે બંધાય અને જીવનભર ના તૂટે તેનું નામ સંબંધ … !!! પછી તે લોહીના હોય, લાગણીના હોય કે પછી સ્વાર્થના … “મનુષ્ય એક સામાજીક પ્રાણી છે” એ નિયમે કોઇ વ્યક્તિ એકલો ચાલી શકે એવો રસ્તો હજુ સુધી બની શક્યો નથી. એ સંબંધોનાં મિનારાનાં પાયામાં કેટલાંક સુવર્ણ નિયમોનું પાલન જરૂરી છે જેમ કે Theory of Social Exchange – અરસ-પરસની આપલે, Theory of Give and Take, Forgive and Forget, હકારાત્મક અભિગમ અને બીજા ઘણાં બધાં … સંબંધોમાં creativity, સમારકામ અને માવજત પણ જરૂરી છે અને તોજ સંબંધની ઇમારત મજબૂત બની રહેશે.\nક્યારેક એક વ્યક્તિનો બીજી વ્યક્તિ સાથેનો સંબંધ ભ્રમણાઓમાંજ પાંગરે છે અને વિલાય છે. ભ્રમણાજ સંબંધોને મારે છે અને સંબંધોને શણગારે છે. ભરમનાં વમળમાં ફસાયેલો માનવીજ સંસાર-સાગરને સારી રીતે તરી શકે છે. સારી કુટુંબ વ્યવસ્થા, સારી સમાજ વ્યવસ્થાના પાયામાં એ જરૂરી છે કે માનવી ભ્રમણાનો આંચળો ઓઢીને ફરે. એક વ્યક્તિ બીજી વ્યક્તિનું મન વાંચી શક્તી હોત તો ? એક વ્યક્તિ બીજી વ્યક્તિ માટે શું વિચારી રહી છે તે જાણી શક્તી હોત તો ? તો ધરતી પર કોઇને કોઇની સાથે સંબંધજ ના રહે. માનવ, માનવ મટીને પશુતા પર ઉતરી આવે, ખરુંને? આમ જીવન ભ્રમણાઓની વચ્ચે પસાર થતું હોય છે અને સંબંધોના ટોળાની વચ્ચે ખોવાયેલું હોય છે.\nઆ સંબંધો શું હંમેશા સાચા જ હોય છે? કોને સાચા કહેવા? હમેશા સાચા હોવાનો અહેસાસ કરાવવો પડે, એ સંબંધો સાચા છે? તો એ સંબંધોનો મતલબ શું? કોણ તમારૂં છે? મારું-તમારુંમાંજ આ જીવ ગોથા ખાઇ રહ્યો છે. લોલકની જેમ અહીંથી તહીં ફાંફા મારે છે. ક્યારેક પારકુ તો ક્યારેક પોતાનું. આ સંબંધ સાચવવા માટે અટવાયા કરવું, એ જ આ ભવનું ભવાટમણ ? ક્યારેક લાગે કે સંબંધોની ખેતીમાં જેવું વાવો તેવું લણો. ગુલાબ વાવો તો ગુલાબ, અને બાવળ વાવો તો કાંટા… શું આ સાચુ છે? આ ખેતી તમે ગમે તેટલી કાળજીથી કરો, સારા ખાતર-પાણી નાંખો, ખેડો, ટ્રીમીંગ કરો. તડકો હોય કે વરસાદ કે ઠંડી, દરેક અનુકૂળ, પ્રતિકૂળ સંજોગોમાં તમે જે સંબંધોની ખેતીની તમારી જાતની પરવા કર્યા વગર તન, મન, ધન અને લાગણીથી કાળજી લીધી હોય અને ફૂલનાં બદલે કાંટા મળે. વ્રુક્ષને મોટું કરો અને તમારી ઉપર જ પડે, તમને નામશેષ કરી નાંખે, તમારું અસ્તિત્વ જ મિટાવી દે… લોહી સીંચીને ઉભા કરેલાં સંબંધોના ખેતરો પણ ફળ વગર નકામા જાય…જીંદગીભરની મહેનત…એજ વલખા…એજ વલોપાત. દોષ કોને દેવો? કહેવાય છે કે સમયથી પહેલાં અને નસીબથી વધારે ઇશ્વર ક્યારેય કોઇને આપતો નથી. સંબંધો તૂટે છે અને સચવાય છે ૠણાનુબંધથી. સંબંધોની પરાકાષ્ઠા તો ત્યારે આવે છે જ્યારે લોહીની સગાઇ હોય અને કુટુંબનાં પ્રસંગમાં મૃતાત્માનું આવાહન કરાય અને જીવતી વ્યક્તિને નામશેષ કરાય. કેટલીક સગાઇમાં મૃત્યુ પહેલાં સંબંધો મરી પરવારે છે. આ કરમની કઠિનાઇ નહીં તો બીજુ શું? સંબધોમાંથી પ્રેમની બાદબાકી થઇને પુર્ણવિરામ થાય છે ત્યારે તેનો ભાર અસહ્ય બની જાય છે.\nતો ક્યારેક જીવનમાં એવાં સંબંધો પણ બંધાય છે અને સંધાય છે જે જીંદગીભર સંધાયેલા રહે છે. ન ધારેલી વ્યક્તિઓ જીવનમાં પ્રવેશીને તમારા અનેક સારા કાર્યોમાં નિમિત્ત બને છે તેમજ ખરાબ સમયે પડખે ઉભા રહીને પ્રેમ અને હૂંફ આપે છે. આ પણ એક ઋણાનુબંધ છે.\nસંબંધો ખૂબ આંટીઘૂંટી વાળી બાબત છે. તે માણસના મન સાથે જોડયેલી છે અને મનને કોબી-કાંદાની જેમ કેટલાંય પડ હોય છે. આ દરેક પડ પોતાની જરૂરીયાત, માન્યતા, ભૂતકાળનાં અનુભવો અને પોતાની સગવડ અને સમજણ મળીને સંબંધની એક વ્યાખ્યા ઉભી કરે છે. મારી બારીમાંથી દેખાતું આકાશ, કદાચ તમારી બારીમાંથી દેખાતા આકાશ સાથે મેળ ખાતું ના હોય એમ બને પણ તેથી મને જે દેખાય છે એ અને એટલુંજ આકાશ અસ્તિત્વ ધરાવે છે એમ માનીને જીવ્યા કરવું એનાથી મોટી બેવકુફી અને અંધાપો બીજો કોઇ નથી.આ જગતમાં કોઇપણ પદ પર, કોઇ પણ વ્યક્તિની સાથે, કોઇપણ પરિસ્થિતિમાં ત્યાં સુધી રહેવું જોઇએ, જ્યાં સુધી આપણી જરૂરત હોય.\nજીંદગીની સફર લાંબી હોય છે અને સફર(પ્રવાસ)નો સોનેરી નિયમ છે “Travel Light” ભાર ઓછો રાખો. એમ કહેવાય છે કે સૂટકેસમાં જેમ ઓછો સામાન તેમ મુસાફરી આસાન. જીવન-યાત્રા દરમ્યાન કંઇક નવા સંબંધો ઉભા થવાનાં, માટે આપણે બાંધેલાં અનેક પ્રકારનાં સંબંધો જે ખોટા વજનદાર અને છોડવા જેવા છે, તેને છોડી દેવાનું, ભૂલી જવાનું શીખવું જોઇએ તો મન ઉપર કોઇ બીનજરૂરી વજન રહેશે નહી. અને આપણે હળવાફૂલ રહીને આપણી જીવનયાત્રા નિર્વિઘ્ને પૂરી કરી શકીશું.\nસંબંધોનાં આ તાણાવાણા ઇશ્વરે વણકર બનીને તેની કઇ હાથશાળામાં વણ્યાં હશે તે તો ઇશ્વરજ જાણે. સંબંધો બાંધતાં વર્ષો વીતી જાય છે અને તૂટી જાય છે એકજ ક્ષણમાં. માટે નવા સંબંધો બાંધતા વિચારો કારણકે લોહીનો સંબંધ ઇશ્વરીય દેન છે. પરંતુ અન્ય સંબંધો તમારા સર્જેલા હોય છે અને તે સંબંધો યોગ્યજ હોય તો તેને નિભાવી જાણો. એમાંજ સંબંધની સાર્થકતા હોય છે. આપણી જીંદગીમાં થયેલાં સારા-મીઠાં બનાવો આપણે ભૂલવા માંગીએ નહીં, તો કદાચ ચાલે. કારણકે તેનું વજન હોતુ નથી. પણ કડવા સંબંધો અને ઘટનાઓની સ્મૃતિ એકદમ વજનદાર હોય છે. એનો બોજ ઉપાડીને જીવતા રહેવાથી પીઠ ઉપર કાપા પડી જાય છે. મતલબ કે શરીર અનેક રોગોનો શિકાર બને છે.\nઅને છેલ્લે, ઇશ્વર નિર્મિત્ત તમારી દરેક જવાબદારી નિભાવીને તમે જ્યારે જીવન સંધ્યામાં પ્રવેશ કરો છો ત્યારે દરેક વ્યક્તિએ વિચારવુ રહ્યું કે સાચો સંબંધ ક્યો? આ માયાવી સંસારનાં માયાનાં પડળો વટાવીને આત્માને સાધવાનો સમય આવી ચૂક્યો છે. જ્યાં પારકાને પોતાનાં અને પોતાનાંને પારકા બનતાં પળની પણ વાર નથી લાગતી, ત્યાં માત્ર ઇશ્વર સત્ય છે, કહેવાતા સ્વજનો મિથ્યા છે, એ ભૂલવું ના જોઇએ જેની સાથે સંબંધ તૂટે છે તેનો આભાર માનવોજ રહ્યો. તો જ તમે આત્મા સાથે સંબંધ બાંધી, પરમાત્મા તરફ પ્રયાણ કરી શકશો અને બાકીની જીંદગીમાં ક્ષણોને નહીં જીવનને ઉમેરીને જીવન સાર્થક કરી શકશો.\nThis entry was posted in કલ્પનારઘુ and tagged કલ્પના રઘુ, કલ્પનારઘુ, શબ્દોનું સર્જન-ગદ્ય વિભાગ, શબ્દોનુંસર્જન, હકારાત્મક અભિગમ, shabdonusarjan by Pragnaji. Bookmark the permalink.\n2 thoughts on “સંબંધોના સમીકરણો-કલ્પના રઘુ”\nP.K.Davda on December 14, 2013 at 6.18 said:\nકલ્પનાબહેને ખૂબ જ સંવેદનશીલ વિષયની છણાવટ કરી છે. આજે જ્યારે સંબંધોમાં સચ્ચાઈ ઓછી થતી જાય છે ત્યારે આ વિષય પર મુક્ત ચર્ચા કરી લેવી એ સર્વથા યોગ્ય છે. મેં એક જગ્યાએ લખ્યું છે કે સંબંધો ધંધાદારી બનતા જાય છે. એ સિવાય નવા પ્રકારના સંબંધો, જેવા કે અર્ધા ભાઈ-બહેન, ઉમેરાતા જાય છે. આ વધા વિષય વિચાર માગી લે છે.\nRakesh Shah on December 15, 2013 at 6.18 said:\nRelations,relationship-a ship which can rock anytime. Use Fevicol of love day in and day out to survive.


Rahul Gandhi remarks on Defence Minister Nirmala Sitaraman pathetic and misogynistic says NCW chairperson rekha sharma, issues notice News Online\nરક્ષામંત્રી નિર્મલા વિશે નિવેદન આપીને રાહુલ ફસાયા, મહિલા આયોગે નોટિસ ફટકારી\nનવી દિલ્હી: રાફેલ વિમાન સોદામાં કથિત કૌભાંડના આરોપમાં કોંગ્રેસ અધ્યક્ષ રાહુલ ગાંધીદ્વારા સતત વડાપ્રધાન મોદી પર પ્રહાર કરવામાં આવતા હોય છે. પરંતુ આ વખતે રાહુલ ગાંધી દ્વારા રક્ષામંત્રી વિશે કરવામાં આવેલા નિવેદનથી તેમની મુશ્કેલીમાં વધી શકે છે. રાષ્ટ્રીય મહિલા આયોગે કોંગ્રસ અધ્યક્ષ રાહુલ ગાંધીને નોટિસ મોકલીને ખુલાસો માંગ્યો છે. નોંધનીય છે કે, રાહુલ ગાંધીએ આરોપ લગાવ્યો હતો કે, વડાપ્રધાન એક મહિલા પાછળ છુપાઈ રહ્યા છે. ત્યારપછી વડાપ્રધાન, અમિત શાહ સહિત ઘણાં બીજેપી નેતાઓએ રાહુલ ગાંધીના આ નિવેદનની નિંદા કરી હતી.\nકોંગ્રેસ અધ્યક્ષ રાહુલ ગાંધીએ રાજસ્થાનની એક રેલીમાં આરોપ લગાવ્યો હતો કે, રાફેલ મુદ્દાથી વડાપ્રધાન નરેન્દ્ર મોદી ભાગી રહ્યા છે અને બચાવ માટે સંસદમાં એક મહિલાને આગળ કરી દેવામાં આવે છે. રાહુલ ગાંધીના આ નિવેદન સામે મહિલા આયોગે કડક વલણ અપનાવ્યું છે.\nરાષ્ટ્રીય મહિલા આયોગના અધ્યક્ષનું ટ્વિટ\n- રાષ્ટ્રીય મહિલા આયોગના અધ્યક્ષ રેખા શર્માએ ટ્વિટ કર્યું છે કે, રાહુલ ગાંધીનું ...'એક મહિલાને કહ્યું- મારી રક્ષા કરો? આ મહિલા વિરોધી નિવેદન છે. શું તેઓ એવું વિચારે છે કે મહિલાઓ નબળી હોય છે? આવું નિવેદન કરીને રાહુલ ગાંધી દેશના રક્ષામંત્રીને જ નબળાં કહી રહ્યા છે.'\n- રાષ્ટ્રીય મહિલા આયોગના ઓફિશિયલ ટ્વિટર એકાઉન્ટ પર લખવામાં આવ્યું છે કે, આયોગ કોંગ્રેસ અઘ્યક્ષ રાહુલ ગાંધીને આ મામલે નોટિસ આપશે.


psalms 97 - gujarathi Bible - www.IndianBibles.net\n1. યહોવા શાસન કરે છે. હે પૃથ્વી, આનંદિત થાઓ! હે દૂરનાં પ્રદેશો, સુખી થાઓ!\n2. તેની આસપાસ મેઘ ને અંધકાર છે; ન્યાયીપણું તથા ન્યાય તેના રાજ્યાસનનો પાયો છે.\n3. અગ્નિ તેમની આગળ ચાલે છે અને તેમનાં સર્વ શત્રુઓને ભસ્મ કરે છે.\n4. તેમની વીજળીઓ જગતને ચમકાવે છે અને પ્રકાશિત કરે છે; તે જોઇને પૃથ્વી થરથર કાંપે છે.\n5. પૃથ્વી પરના બધાં પર્વતો સમગ્ર પૃથ્વીના પ્રભુ યહોવા સમક્ષ મીણની જેમ પીગળી ગયાં.\n6. તેનું ન્યાયીપણું આકાશો પ્રગટ કરે છે; અને સર્વ લોકોએ તેનો મહિમા જોયો છે.\n7. મૂર્તિઓનું પૂજન કરનારા અને તેના વિષે ડંફાસ હાંકનારા સહુ શરમાઓ, તેમના “દેવો” નમશે અને યહોવાની ઉપાસના કરશે.\n8. હે યહોવા, તમારા અદલ ન્યાયથી સિયોન આનંદ પામ્યું, તે સાંભળી યહૂદિયાની દીકરીઓ હરખાઇ.\n9. હે યહોવા, સમગ્ર પૃથ્વીના પરાત્પર દેવ છો; અને તમે સર્વ દેવો કરતાં શ્રેષ્ઠ છો.\n10. હે યહોવા, પર પ્રેમ કરનારાઓ, તમે દુષ્ટતાને ધિક્કારો, તે પોતાના ભકતોના આત્માઓનું રક્ષણ કરે છે. તે તેઓને દુષ્ટોના હાથમાંથી છોડાવે છે.\n11. સજ્જનો પર તેજ પ્રકાશે છે, જેઓના હૃદય શુદ્ધ છે તેઓને સુખથી ભરી દેવામાં આવે છે.\n12. હે ન્યાયી લોકો, તમે યહોવામાં આનંદ કરો; અને તેનાં પવિત્ર નામને માન આપો!


Posted on 5:14 pm April 29, 2022 Author Niraj PatelComments Off on છઠ્ઠા ધોરણમાં નાપાસ થઇ હતી આ છોકરી પરંતુ પછી કરી એવી મહેનત કે UPSC ટોપર બનીને આજે બની ગઈ છે IAS ઓફિસર, જુઓ સફળતાની કહાની\nઆપણા દેશની અંદર લાખો લોકો સરકારી નોકરી મેળવવાના સપના જુએ છે, ઘણા યુવાનો UPSC પાસ કરી અને IAS કે IPS ઓફિસર બનાવના પણ સપના જોતા હોય છે, પરંતુ ઘણા ઓછા લોકોના આ સપના પૂર્ણ થતા હોય છે, કારણ કે UPSC પાસ કરવી કોઈ રમત વાત નથી હોતી, તેના માટે દિવસ રાત એક કરવા પડે છે અને તનતોડ મહેનત કરવી પડતી હોય છે.\nયુનિયન પબ્લિક સર્વિસ કમિશન દ્વારા લેવામાં આવતી સિવિલ સર્વિસિસ પરીક્ષા દેશની સૌથી અઘરી પરીક્ષાઓમાંની એક છે. દર વર્ષે સેંકડો ઉમેદવારો આ પરીક્ષા પાસ કરે છે. પરીક્ષામાં હાજર રહેવા અને સફળ થવા માટે ઉમેદવારો વર્ષો સુધી અભ્યાસ કરે છે. UPSC કોચિંગના કલાકો સુધી અભ્યાસ કર્યા બાદ તે આ પરીક્ષામાં પાસ થવા સક્ષમ છે. આવી સ્થિતિમાં જો કોઈ મહિલા પ્રથમ પ્રયાસમાં આ પરીક્ષામાં સફળ થાય છે, તે પણ અખિલ ભારતીય સ્તરે બીજા ક્રમે આવે છે, તો તે મહિલાની બુદ્ધિમત્તા ગણી શકાય.\nપરંતુ આ સિદ્ધિ હાંસલ કરનાર આઈએએસ મહિલા જો શાળાના દિવસોમાં પરીક્ષામાં નાપાસ થઈ હોય તો તે મહિલાની ઉચ્ચ ભાવના અને દ્રઢતાનું પરિણામ કહેવાય. મહિલા IASનું નામ રુક્મણિ રિયાર છે. રુક્મણિ રિયારે કોચિંગ વિના UPSC પરીક્ષાની તૈયારી કરી અને પહેલા જ પ્રયાસમાં સફળતા મેળવી.\nIAS અફર રુક્મણિ રિયાર પંજાબના ગુરદાસપુરના છે. રુક્મણિ રિયારે UPSC પરીક્ષા 2011માં ઓલ ઈન્ડિયા લેવલ પર બીજો રેન્ક મેળવ્યો હતો. રુક્મણિ રિયારે કોઈપણ કોચિંગ વિના પ્રથમ પ્રયાસમાં પરીક્ષા પાસ કરી. ગુરદાસપુરની રુક્મણિ રિયારે પ્રારંભિક શિક્ષણ તેમના ગૃહ જિલ્લામાંથી મેળવ્યું હતું. બાદમાં, ચોથા ધોરણમાં, તેને ડેલહાઉસીની સેક્રેડ હાર્ટ સ્કૂલમાં દાખલ કરવામાં આવી, જે એક બોર્ડિંગ સ્કૂલ છે.\nરુક્મણિ નાનપણમાં અભ્યાસમાં આશાસ્પદ નહોતી. એટલા માટે પરિવારે તેને બોર્ડિંગ સ્કૂલમાં મોકલી. જો કે, જ્યારે રુક્મણિ તેના અભ્યાસ દરમિયાન6ધોરણમાં હતી, ત્યારે તે નાપાસ થઈ ગઈ હતી. રુક્મણિ વર્ગમાં નાપાસ થયા બાદ ડિપ્રેશનમાં રહેવા લાગી હતી. મીડિયા રિપોર્ટ્સ અનુસાર, તે નિષ્ફળ થવા પર શરમ અનુભવતી હતી અને પરિવાર, શિક્ષકો અને મિત્રોની સામે જવામાં ડરતી હતી.\nઘણા મહિનાઓ સુધી તણાવમાં રહ્યા પછી, તેણીએ નક્કી કર્યું કે તે ફરી ક્યારેય નિષ્ફળ જશે નહીં અને તેની નિષ્ફળતામાંથી પ્રેરણા લઈને, તે એક આશાસ્પદ વિદ્યાર્થી તરીકે દેખાશે. તે પછી રુક્મણિ ક્યારેય નિષ્ફળ ન થઈ. તેણે 12માં ધોરણની પરીક્ષા પાસ કરી અને બાદમાં અમૃતસરની ગુરુ નાનક દેવ યુનિવર્સિટીમાં જોડાઈ. અહીંથી રુક્મણિએ સામાજિક વિજ્ઞાનમાં સ્નાતકની ડિગ્રી લીધી. તે પછી તેણે મુંબઈની ટાટા ઈન્સ્ટિટ્યૂટમાંથી સોશિયલ સાયન્સમાં માસ્ટર્સ કર્યું. ગોલ્ડ મેડલિસ્ટ પણ બની હતી.\nમાસ્ટર્સ કર્યા પછી રુક્મણિ રિયારે પ્લાનિંગ કમિશનમાં કામ કર્યું. મૈસુરમાં અશોદય અને મુંબઈમાં અન્નપૂર્ણા મહિલા મંડળ જેવી NGOમાં ઈન્ટર્નશિપ. રુક્મણિએ દિલ્હીના સેન્ટર ફોર ઇક્વિટી સ્ટડીઝ સાથે મળીને વસાહતો સુધારવા માટે પણ કામ કર્યું હતું. સમાજ માટે કામ કરતી વખતે, રુક્મણિએ IAS બનવાનું સ્વપ્ન જોવાનું શરૂ કર્યું જેથી તે વહીવટી સેવામાં જોડાઈ શકે અને સમાજ માટે વધુ કામ કરી શકે.\nરુક્મણિ રિયારે આઈએએસની તૈયારી શરૂ કરી. રુક્મણિએ કોચિંગ વિના સ્વ અભ્યાસ કર્યો. તેણે ધોરણ6થી 12 સુધી NCERT પુસ્તકોમાંથી અભ્યાસ કરવાનું શરૂ કર્યું. ઇન્ટરવ્યુ માટે દરરોજ અખબાર વાંચતી. ઘણા મોક ટેસ્ટમાં આપ્યા. અગાઉના વર્ષોના પ્રશ્નપત્રો ઉકેલ્યા. સખત મહેનત અને તૈયારી સાથે, તેણીએ UPSC પરીક્ષા પાસ કરી અને 2011માં રુક્મણિ ઓલ ઈન્ડિયા રેન્કમાં બીજા સ્થાને આવી.\nRR 2012 બેચના IAS અધિકારી રૂકમણી રિયારની 16 જાન્યુઆરી 2022ના રોજ એડિશનલ કમિશનર (રોકાણ અને NRIS), BIP અને એક્ઝિક્યુટિવ ડાયરેક્ટર, RIICO, જયપુરના પદ પરથી શ્રીગંગાનગર જિલ્લા કલેક્ટરના પદ પર ટ્રાન્સફર કરવામાં આવી છે. અગાઉ તેણીએ સંયુક્ત ચીફ એક્ઝિક્યુટિવ ઓફિસર, સ્ટેટ હેલ્થ એશ્યોરન્સ એજન્સી, બુંદી જિલ્લા કલેક્ટર, ડુંગરપુર જિલ્લા પરિષદના સીઈઓ, આઈટીમાં વધારાના કમિશનર, બાંસવાડા એસડીએમ તરીકે પણ સેવા આપી છે.\nરૂક્મણીએ 2012 બેચના આઈએએસ અધિકારી સિદ્ધાર્થ સિહાગ સાથે લગ્ન કર્યા. IAS ઓફિસર સિદ્ધાર્થ સિહાગ મૂળ હરિયાણાના છે. હરિયાણાના હિસાર જિલ્લાના અગ્રોહા બ્લોકના સિવાન બોલાન ગામમાં 20 જાન્યુઆરી, 1987ના રોજ જન્મેલા સિદ્ધાર્થ સિહાગ જજ બાદ IAS બનવામાં સફળ થયા છે. એલએલબી પછી, તેઓ દિલ્હી ન્યાયિક સેવામાં પસંદ થયા. દિલ્હીમાં મેટ્રોપોલિટન મેજિસ્ટ્રેટ બન્યા. તેમના પિતા દિલબાગ સિંહ સિહાગ હરિયાણામાં ચીફ ટાઉન પ્લાનર ઓફિસર તરીકે નિવૃત્ત થયા છે. જ્યારે ભાઈ સિદ્ધાંત દિલ્હીમાં જજ છે.\nIAS પહેલા તેઓ IPSમાં પણ સિલેક્ટ થયા હતા. વર્ષ 2010માં સિદ્ધાર્થ સિહાગને 148મો રેન્ક મળ્યો અને તેને IPS કેડરની ફાળવણી કરવામાં આવી. તેમણે હૈદરાબાદમાં સરદાર વલ્લભભાઈ પટેલ નેશનલ પોલીસ એકેડમીમાં તાલીમ સાથે UPSC માટે તૈયારી કરી અને UPSC CSE 2011માં AIR 42 રેન્ક મેળવીને IAS બન્યા.


'સ્વયંવર - મિકા દી વોટી: કોણ જીતશે મિકા સિંહનું દિલ, શોમાં મળશે સૌથી ખાસ તક? સ્ટાર ભારતના શો 'સ્વયંવર - મિકા દી વોટી'માં તમામ છોકરીઓ મીકા સિંહનું દિલ જીતવા માટે તૈયાર છે. હવે જોવાનું એ રહેશે કે મિકા સિંહના દિલ પર રાજ કરનાર છોકરી'સ્વયંવર - મિકા દી વોટી: કોણ જીતશે મિકા સિંહનું દિલ, શોમાં મળશે સૌથી ખાસ તક? સ્ટાર ભારતના શો 'સ્વયંવર - મિકા દી વોટી'માં તમામ છોકરીઓ મીકા સિંહનું દિલ જીતવા માટે તૈયાર છે. હવે જોવાનું એ રહેશે કે મિકા સિંહના દિલ પર રાજ કરનાર છોકરી


રાજકોટ: હેડ ક્લાર્કની પરીક્ષાનું પેપર લીક થયાનો મુદ્દો હજુ શાંત પડ્યો નથી ત્યાં વધુ એક પેપર ફૂટવાની ઘટના સામે આવી છે. સૌરાષ્ટ્ર યુનિવર્સીટીની બી.કોમ સેમેસ્ટર3ની પરીક્ષામાં અર્થશાસ્ત્ર વિષયનું પેપર લીક થયું હોવાની ફરિયાદ કરવામાં આવતા યુનિવર્સીટીએ પોલીસ ફરિયાદ નોંધાવી હતી. પોલીસે આ મામલે આઠ શકમંદોને ઝડપી લીધા હતા.\nપેપર લીક થયું હોવાનું બહાર આવ્યા બાદ પરીક્ષા રદ કરી દેવામાં આવી છે. યુનિવર્સીટીના કુલપતિએ આ જાહેર કરતા કહ્યું કે, પેપર લીક થવાના કારણે અર્થશાસ્ત્રની પરીક્ષા રદ કરવામાં આવી છે અને3જાન્યુઆરીના રોજ ફરીથી લેવામાં આવશે.\nઆમ આદમી પાર્ટીએ આપેલ પુરાવાઓના આધારે જાણવા મળ્યું છે કે, ગીતાંજલિ કોલેજના 88 વિદ્યાર્થીઓના બનેલા એક ગ્રૂપમાં સૌરાષ્ટ્ર યુનિવર્સીટીનું બી.કોમનું અર્થશાસ્ત્રનું પેપર પરીક્ષા પહેલા જ વાઈરલ થઇ ગયું હતું. લવલી યારો નામના વોટ્સએપ ગ્રૂપમાં આ પેપર અપલોડ કરવામાં આવ્યું હતું. આ ગ્રૂપના એડમિનની શોધ શરૂ કરી દેવાઈ છે તેમજ જેણે શેર કર્યું હતું તે વિદ્યાર્થીની પણ પૂછપરછ કરવામાં આવી રહી છે. તેને પેપર કોણે આપ્યું, તેણે કેટલાને આપ્યું અને ક્યાંથી લીક થયું તેની તપાસ હાલ ચાલી રહી છે.\nપુરાવાઓ મળતા યુનિવર્સીટીના રજીસ્ટ્રારે પોલીસ મથકે જઈને પુરાવા રજૂ કરીને પોલીસ ફરિયાદ નોંધાવી હતી. પોલીસે આ મામલે ગુનો દાખલ કરીને આગળની તપાસ હાથ ધરી છે અને આઠ જેટલા શંકાસ્પદ લોકોને પકડી પણ લેવામાં આવ્યા છે.\nનોંધવા જેવી બાબત એ છે કે આ પેપર પણ એ જ પ્રિન્ટીંગ પ્રેસમાં છપાયું હતું જ્યાં અગાઉ લેવાયેલી હેડ ક્લાર્કની પરીક્ષાનું પેપર છપાયું હતું. સૂર્યા ઓફસેટમાંથી હેડ ક્લાર્કની પરીક્ષાનું પેપર છપાયું હતું. જે પરીક્ષા પહેલા જ લીક થઇ ગયું હતું. હાલ આ મામલે રાજ્યવ્યાપી તપાસ ચાલી રહી છે તેમજ સરકારે પરીક્ષા રદ કરીને માર્ચમાં લેવાનો નિર્ણય કર્યો છે.\nયુનિવર્સીટીના કુલપતિએ આ અંગે જણાવ્યું કે, આ પરીક્ષા L1 માં આવે છે જેથી સૂર્યા ઓફસેટમાં પેપર છપાયું હતું. અમે હાલ પોલીસના સંપર્કમાં છીએ અને જે કોઈ કોલેજની સંડોવણી હોવાનું જાણવા મળશે તો પગલાં લઈશું. પોલીસના રિપોર્ટના આધારે દોષિતો વિરુદ્ધ પગલાં લેવામાં આવશે. હાલ આ પરીક્ષા રદ કરવામાં આવી છે અને આગામી3જાન્યુઆરીએ ફરી લેવામાં આવશે.\nહાલ આ મામલે પોલીસ તપાસ કરી રહી છે. પોલીસની તપાસ બાદ જ આ પેપર ક્યાંથી લીક થયું, કેટલા રૂપિયામાં દિલ થઇ અને તેની પાછળ કોણ-કોણ સામેલ છે એ અંગે વધુ વિગતો મળી શકશે.\nપેપર લીક કાંડ


JIO Archives - Gujaratidayro\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતી jio દ્વારા થયો નવો પ્લાન લોંચ…. બધી કંપનીના ઉડી ગયા હોશ…. જાણો તેના પ્લાન વિશે….. ઈન્ટરનેટ ડેટા લીમીટ માંથી મળી જશે મુક્તિ…. મિત્રો … Read morejio દ્વારા થયો નવો પ્લાન લોંચ…. બધી કંપનીના ઉડી ગયા હોશ…. જાણો તેના પ્લાન વિશે….. ઈન્ટરનેટ ડેટા લીમીટ માંથી મળી જશે મુક્તિ….\nCategories તથ્યો અને હકીકતો Tags 4G DATA, amazing, BEST PLAN, JIO, NICE7Comments\nજાણો નીતા અંબાણીની ત્રણ લાખ રૂપિયાની ચાનું રહસ્ય.. રોજ સવારે ઉઠ્તાવેત જ પીવે છે આ ૩ લાખની ચા.\nઅહીં દરેક આર્ટીકલ એકદમ સરળ, તાર્તિક, વૈજ્ઞાનિક રીતે પરફેક્ટ માહિતી વાળા જ હશે. માટે આર્ટીકલ વાંચવા વાળા અને જ્ઞાન વધે તેવી ઈચ્છા રાખવા વાળા લોકો જ અમારી સાથે જોડાઈ રહે તેવી વિનંતિ.. ☕ જાણો નીતા અંબાણીની ત્રણ લાખ રૂપિયાની ચાનું રહસ્ય..☕ ☕ મિત્રો નીતા અંબાણીને કોણ નથી ઓળખતું. તે દુનિયાના સૌથી ધનવાન લોકોમાંના એક વ્યક્તિ મુકેશ અંબાણીનાં … Read moreજાણો નીતા અંબાણીની ત્રણ લાખ રૂપિયાની ચાનું રહસ્ય.. રોજ સવારે ઉઠ્તાવેત જ પીવે છે આ ૩ લાખની ચા.\nCategories તથ્યો અને હકીકતો Tags JIO, mukesh ambani, NITA AMBANI, RELAINCE, tea Leaveacomment


These are the top stocks that have given up to 90% profit from the previous Samvat so far, earn in this Samvat | આ તે ટોપના શેરો છે જેને અગાઉના સંવતથી અત્યાર સુધીમાં 90% સુધીનો નફો આપ્યો છે, આ સંવતમાં કરો કમાણી - Divya Bhaskar\nThese Are The Top Stocks That Have Given Up To 90% Profit From The Previous Samvat So Far, Earn In This Samvat\nપર્સનલ ફાઈનાન્સ:આ તે ટોપના શેરો છે જેને અગાઉના સંવતથી અત્યાર સુધીમાં 90% સુધીનો નફો આપ્યો છે, આ સંવતમાં કરો કમાણી\nશેર માર્કેટમાં દર વર્ષે FD અને મ્યુચ્યુઅલ ફંડ જેવા રોકાણોની તુલનામાં સારું રિટર્ન મળે છે\nજો કે, તમારે શેરબજારમાં સીધા રોકાણ કરવાના જોખમને પણ સમજવું પણ જરૂરી છે\nઆ દિવાળી સાથે હવે નવું સંવત 2077 શરૂ થશે. જો કે,અગાઉના સંવત 2076 એ રોકાણકારોને માલામાલ કરી દીધા હતા. ખાસ કરીને છેલ્લા એક મહિનામાં માર્કેટે તેજીની સાથે એક નવો રેકોર્ડ બનાવ્યો છે, આવી સ્થિતિમાં રોકાણકારોને 90% સુધીનો ફાયદો થયો છે. અમે તમને જણાવી રહ્યાં છે કે સંવત 2076માં કયા સ્ટોક હતા જેણે સારું રિટર્ન આપ્યું છે.\nઆ રિટર્ન બેંકો અથવા કોર્પોરેટ FD, મ્યુચ્યુઅલ ફંડ અથવા અન્ય કોઈ સાધનમાં કરવામાં આવેલા રોકાણ કરતા વધારે છે. જો કે, ડાયરેક્ટ રોકાણ કરવાથી તમે જોખમમાં મૂકાઈ શકો છો, પરંતુ તમે કોઈ ફાઈનાન્શિયલ એડવાઈઝર્સ અથવા મ્યુચ્યુઅલ ફંડ દ્વારા રોકાણ કરો છો તો તમને ફાયદો થશે.\nફાર્મા શેર ટોપ પર રહ્યા\nનેશનલ સ્ટોક એક્સચેન્જ (NSE)ના આંકડાના અનુસાર, સંવત 2076માં રિટર્નમાં ટોપ પર ફાર્મા કંપનીના શેર છે. ડિવીઝ લેબ અને ડૉ રેડ્ડીઝ લેબ છે. ડિવીઝે 91% અને ડૉ રેડ્ડીઝે 75%નું રિટર્ન આપ્યું છે. સિપ્લાએ આ જ સમયગાળામાં 61%નું રિટર્ન આપ્યું છે, તો સન ફાર્માએ 21%નું રિટર્ન આપ્યું છે. આ દરમિયાન BSEની વાત કરીએ તો તે 11% વધ્યો છે.\nસંવત 2076માં ઉતાર-ચઢાવ રહ્યો\nનિષ્ણાતોના જણાવ્યા મુજબ સંવત 2076 માર્કેટમાં ઉતાર-ચઢાવ જોવા મળ્યો હતો. જાન્યુઆરીમાં માર્કેટ 42,273 સુધી પહોંચ્યા બાદ કોરોનાનાં કારણે માર્ચમાં 26 હજાર નીચે આવી ગયું હતું. બીજા ક્વાર્ટરમાં સારા પરિણામ અને લિક્વિડિટી સાથે7મહિનામાં તેને પોતાનો જૂનો રેકોર્ડ તોડ્યો હતો. હવે તે ઐતહાસિક રીતે ટોપ પર છે. એક અંદાજ મુજબ સંવત 2077માં BSE 47 હજાર સુધી પહોંચી શકે છે.\nNSEનું 14 હજારનું લક્ષ્યાંક\nઆનંદ રાઠી શેર એન્ડ રિસર્ચના ઈક્વિટી રિસર્ચ હેડ નરેન્દ્ર સોલંકીના જણાવ્યા પ્રમાણે, હવે NSE નિફ્ટી અહીંથી 14,000 સુધી પહોંચી શકે છે. આવું આગામી દિવાળી પર અથવા તે પહેલાં થઈ શકે છે. તેઓ હજી પણ ફાર્મા કંપનીઓના શેરમાં તેજીની અપેક્ષા રાખી રહ્યા છે. તેમાં ડૉ. રેડ્ડી લેબના શેર6હજાર રૂપિયા સુધી પહોંચી શકે છે. એટલે કે અહીંથી 24%નું રિટર્ન મળી શકે છે.\nIT શેરોએ પણ સારું રિટર્ન આપ્યું\nઆ વર્ષે IT શેરોમાં પણ ઉછાળો જોવા મળ્યો છે. HCL ટેક્નોલોજી, ટાટા કન્સલ્ટન્સી સર્વિસિસ (TCS), ટેક મહિન્દ્રા અને વિપ્રો જેવી કંપનીઓના શેરોએ 15થી 47% સુધીનું રિટર્ન આપ્યું છે. જ્યારે ઇન્ફોસીસે 73% રિટર્ન આપ્યું છે. તેના શેર 648થી વધીને 1,120 રૂપિયા પહોંચી ગયા હતા. જો કે, હવે થોડા ઘટાડાની સાથે કારોબાર કરી રહ્યા છે. જો કે, તેનું લક્ષ્યાંક બ્રોકરેજ હાઉસ દ્વારા 1205 રૂપિયા રાખવામાં આવ્યું છે.\nઆ વર્ષે આ શેરોમાં રોકાણ કરવું\nઆ વર્ષે અત્યારે પણ મોટાભાગના બ્રોકરેજ હાઉસ ICICI બેંક, ભારતી એરટેલમાં રોકાણ કરી રહ્યા છે. બંને સ્ટોક બધાના પસંદગીના છે. તેની સાથે UPL પણ એક પસંદગીનો સ્ટોક છે જેમાં 47%નું રિટર્ન આ વર્ષે મળી શકે છે. ICICI બેંક 503 રૂપિયા સુધી જઈ શકે છે જ્યારે એરટેલ 597 રૂપિયા સુધી જઈ શકે છે. દેશની સૌથી મોટી કંપની રિલાયંસ ઈન્ડસ્ટ્રી લિમિટેડ\n(RIL)ની વાત કરીએ તો આ શેરમાં આ વર્ષે 41%નો વધારો થયો છે. ભારતી એરટેલમાં 28% નો વધારો થયો છે. રિલાયંસના શેર નવી ઉંચાઈ બનાવીને આ સમયે 2,000ની નજીક કારોબાર કરી રહ્યા છે.\nટાટા સ્ટીલે 30 ટકા ફાયદો આપ્યો\nટાટા સ્ટીલે 30%નું રિટર્ન આપ્યું છે. JSWના શેરોએ 56% અને હિંડાલકોએ શેરોએ 12%નું રિટર્ન આપ્યું છે. તે ઉપરાંત એશિયન પેઈન્ટ્સ અલ્ટ્રાટેક, હીરો મોટ કોર્પ, નેસ્લે ઈન્ડિયા, HDFC બેંક, ગ્રાસીમ ઇન્ડસ્ટ્રિજ, કોટક મહિન્દ્રા બેંક અને અલ્ટ્રાટેક સિમેન્ટ શેરોએ રોકાણકારોને સારું વળતર આપ્યું છે.\nઆ શેરોમાં રોકાણકારોને ખોટ થઈ\nNTPC, SBI લાઈફ, SBI, ગેલ ઈન્ડિયા, UPL, કોલ ઈન્ડિયા, ઈન્ડસઇન્ડ બેંક, IOC, ONGC, લાર્સન એન્ડ ટૂબ્રો, ITC, BPCL , એક્સિસ બેંક, બજાજ ફિનસર્વ જેવા સ્ટોકથી રોકાણકારોને નુકસાન થયું છે. જો કે, SBIના શેર તાજેતરમાં 20% વધ્યા છે. તે 233 રૂપિયા સુધી પહોંચી ગયા છે જે થોડા સમય પહેલા 170-180ની રેન્જમાં કારોબાર કરી રહ્યા હતા.


આ દેશે ‘Corona વાયરસ’ શબ્દ પર મૂક્યો પ્રતિબંધ, માસ્ક પણ નહીં પહેરી શકે લોકો! - GSTV\nઆ દેશે ‘Corona વાયરસ’ શબ્દ પર મૂક્યો પ્રતિબંધ, માસ્ક પણ નહીં પહેરી શકે લોકો!\nદુનિયાભરમાં Corona વાયરસ ટ્રેંડિગ ટૉપિક બની ગયો છે. ત્યાં સુધી કે આજકાલ ગૂગલ પર પણ સૌથી વધુ સર્ચ કરવામાં આવતો શબ્દ પણ Corona વાયરસ છે. તેવામાં તુર્કસ્તાનમાં કથિતરૂપે Corona વાયરસ શબ્દ પર પ્રતિબંધ મુકી દીધો છે. સાથે જ લોકોના માસ્ક પહેરવા પર પણ પાબંદી લગાવી દેવામાં આવી છે. એક રિપોર્ટ અનુસાર, તુર્કમેનિસ્તાનની સરકારના ફરમાન બાદ સ્થાનિક મીડિયા તથા સ્વાસ્થ્ય મંત્રાલય દ્વારા વહેંચવામાં આવતા હેલ્થ ઇન્ફોર્મેશન બ્રોશરમાં પણ આ શબ્દનો ઉપયોગ કરવાથી બચવામાં આવી રહ્યું છે. આ ઉપરાંત તેમ પણ કહેવામાં આવી રહ્યું છે કે દેશમાં આ મહામારી સાથે સંબંધિત કોઇ કેસ નથી.\nલોકોને કરવામાં આવી રહ્યાં છે ડિટેન\nજે મહામાહીની અસર દુનિયાભરમાં છે, તેના વિશે વાત કરવા પર પોલીસ અહીં લોકોને ડિટેન કરી રહી છે. એક રિપોર્ટ અનુસાર, જનતા વચ્ચે સ્પેશિયલ એજન્ટ્સ સામાન્ય કપડામાં હાજર છે, જે છુપાઇને તેમની વાતો સાંભળે છે જેથી તેઓ તે લોકોની ઓળખ કરી શકે જે Corona વાયરસ વિશે વાત કરી રહ્યાં છે.\nCoronaને ફેલાતો રોકવા માટે કરવામાં આવી રહ્યું છે આ કામ\nદેશમાં Coronaના કેસથી ઇનકાર કર્યા બાદ પણ સરકાર આ વાયરસને ફેલાતો રોકવા માટે મહત્વના પગલા લઇ રહી છે. તેમાં સ્ટેશન પર ટેમ્પરેચર ચેક કરવાથી લઇને ભીડભાડ વાળી જગ્યાઓની સાફ-સફાઇ કરવામાં આવી રહી છે. આ ઉપરાંત દેશમાં ચાલી રહેલા નાગરિક આંદોલન, ખાસ કરીને રાજધાનીની બહારના વિસ્તારમાં રોક લગાવી દેવામાં આવી છે.\nદેશના લોકોનો જીવ જોખમમાં\nએક અહેવાલ અનુસાર, Corona વાયરસ સાથે સંબંધિત કોઇપણ પ્રતિબંધ તુર્કમેનિસ્તાનના નાગરિકોનો જીવ જોખમમાં મુકી શકે છે. તુર્કમેન અધિકારીઓએ જણાવ્યા અનુસાર, તુર્કમેનિસ્તાનના નાગરિકો પાસે આ મહામારી વિશે સીમિત અને એકતરફી જાણકારી છે. જણાવવામાં આવી રહ્યું છે કે, તુર્કમેનિસ્તાનના રાષ્ટ્રપતિ ગુરબાંગુલી બેયરડેમુકામેડૉવ છે, જેમને ફાધર પ્રોટેક્ટર કહેવામાં આવે છે.\nbreaking news gujaratiCoronaCoronavirusDeath tollGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati live\nધોની અને વિરાટે ક્યારેય સપોર્ટ નથી કર્યો : રિટાયરમેન્ટ બાદ આ ધાકડ ખેલાડીએ કર્યો ઘટસ્ફોટ


ગૌરીપુત્ર ગણેશજી એટલે દયાના ભંડાર | Ganesha is merciful gauriputra stores - Sambhaav News\nવેદકાલિન સમયથી ગણેશજીનું પૂજન અર્ચન થતું આવ્યું છે. ગણેશજીનું પૂજન કેવળ ભારતમાં જ પ્રચલિત નથી, પરંતુ ચીન, જાપાન, તૂર્કસ્તાન, તિબેટ વગેરેમાં પણ પ્રચલિત છે. આ દેશોમાં તેમના સંદર્ભ જોવા મળે જ છે. આમ, ગણેશજી સૌના આરાધ્ય દેવ છે. પ્રત્યેક શુભ કાર્યમાં તેમની આશિષ મળે તે હેતુથી તેમનું અગ્રપૂજન થાય છે.\nગૌરીપુત્ર ગણેશજી ખૂબ દયાળુ છે. તેઓ કૃપાના મહાસાગર છે. જો કોઇ ભક્ત તેમને સાચા હૃદયથી પોકારે તો ગણેશજી તરત જ દોડતા આવી ભક્તને પીડામાંથી મુક્ત કરે છે. જો તમારા માથા ઉપર દુઃખના પહાડ તૂટી પડ્યા છે. તમે અપાર દરિદ્રતા ભોગવો છો. ખૂબ મહેનત કરવા છતાં બે ટંક રોટલા નસીબ થતા નથી. પુત્ર નથી, વિવાહ થતા નથી. સંતાનમાં ફક્ત અને ફક્ત પુત્રી જ થાય છે. તમે જેને ચાહો છો તે પ્રેમિકા તમારી સાથે લગ્ન કરવા હા નથી પાડતી. તમને કોઇ યુવતી કે યુવક ખૂબ ગમે છે, પરંતુ તેની સાથે લગ્ન થવાં શક્ય નથી. તમારું મકાન નથી, સારી નોકરી નથી, ધંધામાં બરકત નથી. ઘરમાં તમારું ઊપજતું નથી, પત્ની બીજાને જેટલું માન આપે છે તેટલું માન તમને નથી આપતી. વારંવાર અકસ્માત થતો હોય, વિવાહનું નક્કી થવા આવેલું પાત્ર છેલ્લી ઘડીએ ના પાડી દેતું હોય અથવા અહીં વર્ણવેલી સમસ્યામાંથી બીજી કોઇ પણ સમસ્યા તમારા જીવનમાં ઉદ્ભવી હોય તો આ તમામમાંથી છૂટવાનો અહીં એક ખૂબ સરળ તથા પ્રચલિત ઉપાય વર્ણવું છું. જે કરવાથી તમારી તમામ કષ્ટ પીડા દૂર થશે. જરૂર છે ફક્ત શ્રદ્ધાથી આ ઉપાયરૂપી પ્રયોગ કરવાની.\nૐ ગં ગણપતયૈ નમઃ\nઆ મહામંત્ર છે. ફક્ત મંત્ર નથી. આ મંત્રના સવા લાખ જપ ગણેશજીના સાંનિધ્યમાં કરો. જુઓ તમને કેવો ચમત્કારિક લાભ થાય છે.\nબીજો એક પ્રયોગઃ\nૐ ગં ગણેશાય નમઃ\nઆ મંત્ર અથવા ૐ ગં ગણપતયૈ નમઃ બેમાંથી કોઇ પણ એક મંત્ર ૧૦૦૮ વખત જપીને સિદ્ધ કરી લેવો. મંગળવારી અંગારકી ચોથના દિવસે ગણેશજીનું પૂજન કરી શુભ ચોઘડિયામાં એક ૪૦૦ પાનાંની નોટ લઇ તેમાં ચાર સળ પાડવા. ઉપરના બેમાંથી કોઇ એક મંત્ર લઇ શાંત ચિત્તે, ધૂપ, દીપ સહિત, લાલ આસન ઉપરબેસી, લાલ અબોટિયું પહેરી લાલ પેનથી લખવો. પહેલે દિવસે જેટલા મંત્ર જે સમયે લખો તેટલા મંત્ર દરોજ લખો. કોઇ કારણસર કોઇ દિવસ મંત્રલેખન શક્ય ન બને તો સહેજેય મુંઝાવું નહીં.\nશક્ય એટલી પવિત્રતા જાળવવી. મંત્રલેખન દરમિયાન ચોરી, જુગાર, વ્યભિચાર, નિંદા, કૂથલી, હિંસાથી દૂર રહેવું. આવી રીતે સતત મંત્રલેખન કરતા જવંુ. ફક્ત ત્રણ મહિનામાં તેનું તમને ઉત્તમ ફળ મળશે. એક મહિનાના મંત્રલેખન બાદ તમને ઇચ્છિત લાભ થશે. તમારાં સંકટો દૂર થતાં જશે. સર્વત્ર તમારો જયજયકાર થશે. આ પ્રયોગ મારો સ્વયં અનુભવસિદ્ધ છે.\nકલોલના પરમ સાધ્વી શ્રી કોકિલામાએ પણ આ પરમ પ્રયોગ દ્વારા અપાર સિદ્ધિ મેળવેલી છે. તેઓએ ગણેશ ઉપાસના કરી અનેકનાં દુઃખ દર્દ કર્યાં છે. ગણેશજી ખૂબ દયાળુ દેવ છે. તમે એક વખત તેમને પરમ શ્રદ્ધાથી બોલાવો, જુઓ તે કેવા દોડતા આવી તમારી ઇચ્છા પૂર્ણ કરે છે તે.\nશેરબજારની છલાંગઃ નવી ઊંચાઈ બનાવી


Joby Ogwyn Prepare To Jump Off From Mount Everest | જુઓ તો આકાશમાં શું ઉડી રહ્યું છે, કઇંક ગજબનું દેખાડવાની તૈયારી - Divya Bhaskar\nJoby Ogwyn Prepare To Jump Off From Mount Everest\nજુઓ તો આકાશમાં શું ઉડી રહ્યું છે, કઇંક ગજબનું દેખાડવાની તૈયારી\nસર એડમન્ડ હિલેરી અને શેરપા તેનજિંગ નોર્ગેને દુનિયાનાં સૌથી ઊંચાં શિખર માઉન્ટ એવરેસ્ટ પર ફતેહ પ્રાપ્ત કર્યાને લગભગ 61 વર્ષ વીતી ચૂક્યા છે. ત્યારથી લઈને અત્યાર સુધી અહીં 5000થી વધારે લોકો પહોંચી ચૂક્યા છે. કેટલાક લોકો ત્યાંથી પેરાગ્લાઇડિંગ પણ કરી ચૂક્યા છે. પણ 39 વર્ષીય અમેરિકન નાગરિક જૉબી ઓગવેયાન ગજબનું પરાક્રમ કરી બતાડવાની તૈયારીમાં છે.\nતેમણે તેમની આ તૈયારીનાં ભાગરૂપે એક પ્રદર્સન બુધવારે કૈલેફોર્નિયાનાં પેરિસ સ્થિતિ ઐર બેઝ પર કરી બતાવ્યું હતું. ઓગવેયાને એક વિંગસ્યૂટ પહેરીને હજારો ફૂટની ઊંચાઈએ ઉડી રહેલાં પ્લેનથી સફળતાપૂર્વક છલાંગ લગાવી. વાસ્તવમાં ઓગવેયાનની આ સ્કાઈ ડાઇવિંગ આગામી મે મહિને માઉન્ટ એવરેસ્ટનાં શિખર પર જમ્પ મારવાનો એક પૂર્વ અભ્યાસ છે.\nમીડિયાએ ઓગવેયાનનાં આ પરાક્રમને કવર કર્યું અને તેનો વીડિયો પણ પબ્લિસ્ડ કર્યો છે. માઉન્ટ એવરેસ્ટની ઊંચાઈ 29,035 ફૂટ છે અને ઓગવેયાનનું લક્ષ્ય અહીંથી લાંબી છલાંગ લગાવવાનું છે. તેમને આશા છે કે તેઓ એવરેસ્ટનાં બેઝ કેમ્પથી 10,000 ફૂટની ડાઇવ લગાવી શકશે અને ડાઇવિંગની સ્પીડ 150 માઇલ પ્રતિ કલાક હોઈ શકે છે.\nઆગળની સ્લાઇડમાં જાણીશું કેવી રીતે કરવામાં આવશે આ સ્ટન્ટ અને તેના માટે કેવી-કેવી પૂર્વતૈયારીઓ શરૂ કરી દેવાઈ છે..


Pakistani Destroyed Tree Plants, Says It Is Against Islam\nઇમરાન ખાનના પાકિસ્તાનની દુનિયામાં થઈ રહી છે થૂં થૂં, પાકિસ્તાનીઓએ મૂર્ખતાની વટાવી હદ\nAugust 10, 2020 | 7:45 pm IST\nપાકિસ્તાનના વડાપ્રધાન ઇમરાન ખાને રવિવારના દેશમાં સૌથી મોટા વૃક્ષારોપણ અભિયાનની શરૂઆત કરી. જોકે સોશિયલ મીડિયા પર એક વિડીયો ઝડપથી વાયરલ થઈ રહ્યો છે, જેમાં કેટલાક લોકો વૃક્ષો ઉખાડીને ફેંકી રહ્યા છે અને આને ઇસ્લામ સાથે જોડી રહ્યા છે. પર્યાવરણવિદ એરિક સોલહેમે આ વિડીયોને ટ્વિટર પર શેર કરતા લખ્યું છે કે, ‘પાકિસ્તાનના વડાપ્રધાન ઇમરાન ખાને આ અઠવાડિયે મોટા પ્રમાણમાં વૃક્ષારોપણ અભિયાનની પહેલ કરી, પરંતુ કેટલાક કટ્ટરપંથીઓએ ઇમરાન ખાનના પ્રયત્નો પર પાણી ફેરવી દીધું અને કહ્યું કે આ ઇસ્લામની વિરુદ્ધ છે. ગાંડપણની હદ! તમામ ધર્મ પ્રકૃતિની રક્ષા કરવા માટે કહે છે.’\nરોપેલા છોડવાઓ ઉખાડીને ફેંકી દીધા\nઆ વિડીયો અત્યાર સુધી એક લાખવાર જોવામાં આવ્યો છે. આ વિડીયો પાકિસ્તાનના ખૈબર મંડી ખાસ જિલ્લાનો છે. વિડીયોમાં ભીડ રોપવામાં આવેલા છોડવાઓને ઉખાડીને ફેંકી રહી છે. પાકિસ્તાનની એક ચેનલના પ્રમાણે, કેટલાક લોકો એ કારણે પણ સરકારની આ પહેલનો વિરોધ કરી રહ્યા છે કારણ કે જમીનની માલિકીના હકનો વિવાદ હતો.\nઇમરાન ખાને વ્યાપક સ્તર પર વૃક્ષારોપણ અભિયાન શરૂ કર્યું\nસમા ટીવીના રિપોર્ટ્સ પ્રમાણે, વહીવટી તંત્ર તરફથી લગાવવામાં આવેલા લગભગ6હજાર નવા છોડવાઓને લોકોએ ઉખાડીને ફેંકી દીધા. ખૈબર પખ્તૂનખ્વાના મુખ્યમંત્રી મહમૂદ ખાને આ મામલે માહિતી લીધી અને દોષિતો વિરુદ્ધ કાર્યવાહી કરવાનું આશ્વાસન આપ્યું છે. પાકિસ્તાનના વડાપ્રધાન ઇમરાન ખાને વ્યાપક સ્તર પર વૃક્ષારોપણ અભિયાન શરૂ કર્યું હતુ.\nએક દિવસમાં જ 35 કરોડ વૃક્ષ લગાવવામાં આવ્યા\nઆ અભિયાન શરૂ થયા બાદ એક દિવસમાં જ 35 કરોડ વૃક્ષ લગાવવામાં આવ્યા. ઇમરાન ખાને આ અભિયાનની શરૂઆત કરતા કહ્યું હતુ કે, “પાકિસ્તાન જળવાયુ પરિવર્તનથી પ્રભાવિત 10 સૌથી ખરાબ દેશોમાં સામેલ છે. આપણે આજે 35 કરોડ વૃક્ષો લગાવ્યા છે એ એક શરૂઆત છે. આ એક ચાલું રહેનારી લડાઈ છે. આ યુદ્ધ આપણે આપણા માટે નથી લડી રહ્યા. આપણે આવનારી પેઢીઓ માટે બધું જ કરી રહ્યા છીએ.”\nઆ વિડીયો પણ જુઓ: શ્રેય હોસ્પિટલ મામલે તંત્રનું ભેદી મૌન\nઆંતકીઓ માટે પાકિસ્તાન પૃથ્વી પર સ્વર્ગ સમાન, પાક. સરકાર આતંકીઓની છે ગુલામ


CMO Secretary Ashwini Kumar say about Micro surveillance plan in PC\nCMO સચિવ અશ્વિની કુમારે કહ્યું- 34,000 ઉદ્યોગોને મંજૂરી, 8.47 લાખ ખાતાધારકોને રૂ.1000ની સહાય\nApril 22, 2020 | 2:43 pm IST\nરાજ્યમાં કોરોના વાયરસની સ્થિતિને લઈ આજે CMO સચિવ અશ્વિની કુમારે પ્રેસ કોન્ફરન્સ કરી છે. અશ્વિની કુમારે કહ્યું કે કેબિનેટની બેઠકમાં કોરોના અંગે ચર્ચા કરાઈ છે. વધુ ટેસ્ટિંગ કરવા માઈક્રો સર્વેલન્સનો ઉપયોગ કરવામાં આવશે. દરેક જિલ્લા માટે માઇક્રો પ્લાનિંગ કરવામાં આવ્યું છે. જૂન મહિના સુધીનો માઇક્રો પ્લાન બનાવવામાં આવશે. માઈક્રો પ્લાન રજૂ કરવા કલેક્ટરોને સૂચના અપાઈ છે.\n34,000 ઉદ્યોગોને શરૂ કરવા મંજૂરી અપાઈ:\nઆ સિવાય તેમણે જણાવ્યું કે રાજ્યમાં 34,000 ઉદ્યોગોને શરૂ કરવા મંજૂરી અપાઈ છે. હાલ 2.40 લાખ શ્રમિકો કામ કરી રહ્યા છે. અશ્વિની કુમારે કહ્યું કે આજે7જિલ્લામાં એક-એક હજાર જમા કરાયા. 8.47 લાખ ખાતાધારકોને 1-1 હજાર સહાય અપાઈ. અમરેલી, બનાસકાંઠા, કચ્છ, મહેસાણા, મોરબી, પાટણ, સુરેન્દ્રનગરમાં DBTથી સહાય આપવામાં આવી છે. જ્યારે NFSA કાર્ડધારકોને રૂ.1000ની સહાય અપાઈ. ઉપરાંત, અશ્વિની કુમારે કહ્યું કે 10થી વધુ કેસવાળા જિલ્લા પર નજર રાખવામાં આવી રહી છે.\n4 મહાનગરોમાં સ્પેશિયલ કોવિડ હોસ્પિટલની સુવિધા:\nતેમણે કહ્યું કે ખેડૂતો પાસેથી તમાકુના પાકની ખરીદ કરવામાં આવી છે. સાવલી, આણંદ, પટેલાદ, વિજાપુરના ખેડૂતો પાસેથી ખરીદ કરાઈ છે. 2.31 લાખ ક્વિન્ટલ પાકની કુલ આવક છે. રાજ્યમાં હાલ 121 યાર્ડ કાર્યરત છે. અશ્વિની કુમારે કહ્યું કે2કરોડ 10 લાખ ફૂડ પેકેટનું વિતરણ કરાર્યું છે. આ સિવાય રાજ્યમાં કોવિડ હોસ્પિટલ અંગે માહિતી આપતા તેમણે કહ્યું કે4મહાનગરોમાં સ્પેશિયલ કોવિડ હોસ્પિટલની સુવિધા કરવામાં આવી છે. દરેક જિલ્લામાં 100-100 બેડની હોસ્પિટલ છે. તેમણે કહ્યું કે સરકારી હોસ્પિટલોમાં ઉત્તમ વ્યવસ્થા કરવામાં આવી રહી છે. ખાનગી હોસ્પિટલમાં સરકારી સુવિધા નહીં મળે. સરકારી હોસ્પિટલોમાં નિષ્ણાત તબીબો અને સ્ટાફ ઉપલબ્ધ છે. અમદાવાદમાં3ખાનગી હોસ્પિટલોને મંજૂરી અપાઈ છે.\nઆ વીડિયો પણ જુઓ: લોકડાઉન સુરેન્દ્રનગર જીલ્લાની મહિલાઓ દ્વારા અનોખો સેવાયજ્ઞ\nકોરોના જેવાં લક્ષણો ધરાવતી હજારો સંક્રમક બીમારીઓ આગામી રોગચાળાનો સંકેત આપે છે\nબિલ ગેટ્સનું એલાન, આગામી મહામારી સુધી ભારતમાં હશે સૌથી વિશાળ mRNAની ફેક્ટરીઓ\nક્યારે આવશે કોરોનાની ત્રીજી લહેર અને કેટલી હશે ઘાતક? BHUના વૈજ્ઞાનિકે જણાવ્યું